
ΝΟΜΟΣ ΥΠ’ ΑΡΙΘ. 2439 

Ιεραρχία και εξέλιξη των μονίμων αξιωματικών των Ενόπλων 
Δυνάμεων και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ I 
Ιεραρχία 

Άρθρο 1 

Προέλευση και διάκριση των αξιωματικών 

Προέλευση 

1. Οι μόνιμοι αξιωματικοί των Ενόπλων Δυνάμεων 
προέρχονται από τους απόφοιτους των Ανώτατων 
Στρατιωτικών Εκπαιδευτικών Ιδρυμάτων, τους κατατασ- 
σόμενους απευθείας ή με διαγωνισμό, και από τους 
μόνιμους υπαξιωματικούς και Ανθυπασταστές που προά-' 
γονται σε αξιωματικούς. 

Αξιωματικοί Στρατού Ξηράς 

2. Οι αξιωματικοί του Στρατού Ξηράς (Σ.Ξ.) διακρί- 
νονται σε: 

α. Αξιωματικούς Όπλων: 

(1) Μάχης (Πεζικού, Ιππικού-Τεθωρακισμένων και Πυ¬ 
ροβολικού). 

(2) Υποστήριξης Μάχης (Μηχανικού, Διαβιβάσεων και 
Αεροπορίας Στρατού). 

β. Αξιωματικούς Σωμάτων: 

(1) Υποστήριξης Μάχης (Τεχνικού, Εφοδιασμού και 
Μεταφορών, Υλικού Πολέμου και Υγειονομικού, που 
περιλαμβάνει τις γενικές ειδικότητες Ιατρών, Κτηνιά¬ 
τρων, Οδοντιάτρων, Φαρμακοποιών και Νοσηλευτικής). 

(2) Λοιπών Σωμάτων: 

(α) Υγειονομικού, που περιλαμβάνει τις γενικές ειδι¬ 
κότητες Διαχειριστών Υγειονομικού και Διοικητικών Υ¬ 
γειονομικού. 

(β) Οικονομικού. ^ 

(γ) Γεωγραφικού, που περιλαμβάνει τις γενικές ειδι¬ 
κότητες Γεωγραφικού και Αρχιτεχνιτών Τυπογράφων. 


(δ) Έρευνας και Πληροφορικής. 

(ε) Ελεγκτικού. 

(στ) Στρατιωτικών Γραμματέων, που περιλαμβάνει τις 
γενικές ειδικότητες Στρατιωτικών Γ ραμματέων και Διερ¬ 
μηνέων, που υπάγονται στο Διευθυντή της Γενικής 
Γ ραμματείας του Γ ενικού Επιτελείου Στρατού. 

(ζ) Ταχυδρομικού. 

(η) Μουσικού. 

(θ) Φροντιστών, που περιλαμβάνει τις ειδικότητες των 
Φροντιστών Πεζικού, Ιππικού -Τεθωρακισμένων, Πυρο¬ 
βολικού, Μηχανικού, Διαβιβάσεων και Τεχνικού, που 
υπάγονται στα αντίστοιχα Όπλα ή Σώματα. 

(ι) Αρχιτεχνιτών Όπλων, που περιλαμβάνει τις γενικές 
ειδικότητες Αρχιτεχνιτών Πεζικού, Ιππικού-Τεθωρακι- 
σμένων. Πυροβολικού, Μηχανικού και Διαβιβάσεων, που 
υπάγονται στα αντίστοιχα Όπλα. 

(ια) Αρχιτεχνιτών Σωμάτων, που περιλαμβάνει τις 
γενικές ειδικότητες Αρχιτεχνιτών Τεχνικού, Εφοδιασμού 
και Μεταφορών, Υλικού Πολέμου, Πυροτεχνουργών Υ¬ 
λικού Πολέμου, Υγειονομικού και Κτηνιατρικού Υλικού, 
που υηάγονται στα αντίστοιχα Σώματα Υποστήριξης 
Μάχης. 

Αξιωματικοί Πολεμικού Ναυτικού 

3. Οι αξιωματικοί του Πολεμικού Ναυτικού (Π.Ν.) 
διακρίνονται σε: 

α. Μάχιμους 
β. Μηχανικούς 
γ. Σωμάτων: 

(1) Οικονομικού 

(2) Υγειονομικού, που περιλαμβάνει τις γενικές ειδι¬ 
κότητες Ιατρών, Οδοντιάτρων, Φαρμακοποιών και Νο¬ 
σηλευτικής. 

δ. Πληρωμάτων Στόλου, που περιλαμβάνει τις γενικές 
ειδικότητες Υπηρεσιών και Τεχνών, που προέρχονται 
από τις αντίστοιχες ειδικότητες Ανθυπασπιστών. 

4. Μάχιμοι αξιωματικοί του Π.Ν. είναι αυτοί που α¬ 
ποφοίτησαν από το τμήμα Μαχίμων της Σχολής Ναυ¬ 
τικών Δοκίμων και εκπαιδεύτηκαν για κυβερνήτες πο¬ 
λεμικών πλοίων. Μηχανικοί αξιωματικοί του Π.Ν. είναι 
αυτοί που αποφοίτησαν από το τμήμα Μηχανικών της 


4272 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Σχολής Ναυτικών Δοκίμων και εκπαιδεύτηκαν για Διευ¬ 
θυντές Μηχανών Πολεμικών Πλοίων. Οι παραπάνω υ¬ 
πηρετούν κυρίως σε πλοία και διατηρούν την ιδιότητα 
του Μάχιμου αξιωματικού και Μηχανικού, στην οποία 
βασικά εκπαιδεύτηκαν, εφόσον δεν την έχουν απωλέσει 
για λόγους υγείας ή από άλλη αιτία. 

5. Οι αξιωματικοί της παραγράφου 3γ του παρόντος 
άρθρου προέρχονται από τη Σχολή Ναυτικών Δοκίμων, 
μετά από διαγωνισμό κατάταξης, από τη Στρατιωτική 
Σχολή Αξιωματικών Σωμάτων και από τη Σχολή Αξιω¬ 
ματικών Νοσηλευτικής. 

Αξιωματικοί Πολεμικής Αεροπορίας 

6. Οι αξιωματικοί της Πολεμικής Αεροπορίας (Π.Α.) 
διακρίνονται σε αξιωματικούς των παρακάτω ειδικοτή¬ 
των: 

α Ιπτάμενων 

β. Μηχανικών (Αεροσκαφών, Τηλεπικοινωνιών- Η¬ 
λεκτρονικών και Αεροπορικών Εγκαταστάσεων) 
γ. Ελεγκτών Αεράμυνας 

δ. Οικονομικών, Εφοδιαστών, Διοικητικών, Μετεω¬ 
ρολόγων 

ε. Ιατρών, Οδοντιάτρων, Κτηνιάτρων, Φαρμακο¬ 
ποιών, Νοσηλευτικής 
στ. Ραδιοναυτιλιών 

ζ. Τεχνικής Υποστήριξης (Μηχανικών, Οπλουργών, 
Αεράμυνας, Ηλεκτρολόγων, Τηλεπικοινωνιών-Ηλε- 
κτρονικών, Συντηρητών Αεροπορικών Εγκαταστά¬ 
σεων, Εφοδιαστών) 

η. Υπηρεσιών Υποστήριξης (Διοικητικών, Πληρο¬ 
φοριών, Μετεωρολόγων, Οικονομικών, Άμυνας Αε¬ 
ροδρομίων) 
θ. Μουσικών 

7. Ιπτάμενοι είναι οι απόφοιτοι του τμήματος Ιπτα¬ 
μένων της Σχολής Ικάρων, που εκπαιδεύτηκαν ως χει¬ 
ριστές αεροσκαφών, εφόσον δεν απώλεσαν την ικα¬ 
νότητά τους αυτή για λόγους υγείας ή από άλλη αιτία. 

8. Οι αξιωματικοί των παραγράφων 6α έως και 6ε 
του παρόντος άρθρου προέρχονται από Ανώτατα Στρα¬ 
τιωτικά Εκπαιδευτικά Ιδρύματα ή από κατάταξή τους, 
ύστερα από διαγωνισμό ή μετάταξή τους, ενώ των 
παραγράφων 6στ έως και 6Θ προέρχονται από Ανθυ- 
πασπιστές. 

Αξιωματικοί Κοινών Σωμάτων 

9. Αξιωματικοί των Κοινών Σωμάτων είναι οι ανήκοντες 
στα Σώματα Στρατολογικό, θρησκευτικό και Δικαστικών 
Γ ραμματέων. 

10. Όπου στον παρόντα νόμο αναφέρεται ο όρος 
"Αξιωματικοί Σωμάτων", χωρίς ιδιαίτερο προσδιορισμό, 
νοούνται και οι αξιωματικοί των Κοινών Σωμάτων. 

Άρθρο 2 

Επετηρίδες αξιωματικών 

1. Για τους αξιωματικούς Όπλων του Σ.Ξ. τηρείται 
γενική επετηρίδα. Για τους αξιωματικούς Σωμάτων και 
Γενικών Ειδικοτήτων Σωμάτων τηρούνται ιδιαίτερες ε¬ 
πετηρίδες. 

2. Για τους αξιωματικούς του Π.Ν. τηρούνται οι 
επετηρίδες Μάχιμων, Μηχανικών, Οικονομικού, Ιατρών, 
Οδοντιάτρων, Φαρμακοποιών, Νοσηλευτικής, Πληρωμά¬ 
των Στόλου Υπηρεσιών και Πληρωμάτων Στόλου Τε¬ 


χνών. 

3. Για κάθε ειδικότητα αξιωματικών της Π.Α. της 
παραγράφου 6 του άρθρου 1 τηρείται ιδιαίτερη επετη¬ 
ρίδα. 

4. Για τους αξιωματικούς των Κοινών Σωμάτων Στρα¬ 
τολογικού, Θρησκευτικού και Δικαστικών Γ ραμματέων 
τηρούνται ιδιαίτερες επετηρίδες. 

Άρθρο 3 

Βαθμοί και εξέλιξη αξιωματικών 

Γ ενικά 


1. Οι βαθμοί των αξιωματικών και η αντιστοιχία τους 
μεταξύ των τριών Κλάδων των Ενόπλων Δυνάμεων 
είναι οι εξής: 


Στρατός 

Πολεμικό 

Πολεμική 

Ξηράς 

Ναυτικό 

Αεροπορία 

α. 

Ανώτατοι αξιωματικοί 


Στρατηγός 

Ναύαρχος 

Πτέραρχος 

Αντιστράτηγος 

Αντιναύαρχος 

Αντί πτέραρχος 

Υποστράτηγος 

Υ ποναύαρχος 

Υποπτέραρχος 

Ταξίαρχος 

Αρχιπλοίαρχος 

Ταξίαρχος 

β· 

Ανώτεροι αξιωματικοί 


Συνταγματάρχης 

Πλοίαρχος 

Σμήναρχος 

Αντί συνταγματάρχης Αντιπλοίαρχος 

Αντισμήναρχος 

Ταγματάρχης 

Πλωτάρχης 

Επισμηναγός 

Υ· 

Κατώτεροι αξιωματικοί 


Λοχαγός 

Υποπλοίαρχος 

Σμηναγός 

Υπολοχαγός 

Ανθυποπλοίαρχος 

Υ ποσμηναγός 

Ανθυπολοχαγός 

Σημαιοφόρος 

Ανθυποσμηναγός 


2. Οι αξιωματικοί Νοσηλευτικής, άνδρες και γυναίκες, 
προσαγορεύονται με το βαθμό που φέρουν. 

3. Όπου στις διατάξεις του παρόντος νόμου αναφέ- 
ρονται βαθμοί αξιωματικών του Σ.Ξ. και ακολουθεί η 
φράση "και οι αντίστοιχοι των άλλων Κλάδων", οι δια¬ 
τάξεις αυτές ισχύουν και για τους αξιωματικούς των 
αντίστοιχων βαθμών των άλλων Κλάδων των Ενόπλων 
Δυνάμεων (Ε.Δ.). 

Εξέλιξη Αξιωματικών 

4. Οι αξιωματικοί Όπλων, Μάχιμοι και Ιπτάμενοι, μπο¬ 
ρούν να εξελιχθούν μέχρι του βαθμού Στρατηγού, 
Ναυάρχου ή Πτεράρχου, αντίστοιχα. 

5. Οι αξιωματικοί Σωμάτων του Σ.Ξ., οι λοιποί αξιω¬ 
ματικοί του Π.Ν. και της Π.Α., οι αξιωματικοί Κοινών 
Σωμάτων και οι αξιωματικοί Ειδικών Καταστάσεων και 
των τριών Κλάδων των Ενόπλων Δυνάμεων εξελίσσονται 
μέχρι του βαθμού που ορίζεται στις παραγράφους 6 
έως 13 του παρόντος άρθρου. 

Στρατός Ξηράς 

6. Ο ανώτερος βαθμός, μέχρι του οποίου μπορούν 
να εξελιχθούν οι αξιωματικοί Σωμάτων, είναι: 

α. Υποστρατήγου 

Οι αξιωματικοί Τεχνικού, Εφοδιασμού και Μεταφο¬ 
ρών, Υλικού Πολέμου, από το Υγειονομικό οι Ιατροί, 
Οικονομικού και Γεωγραφικού. 

β. Ταξιάρχου 

Οι αξιωματικοί Ελεγκτικού, Έρευνας και Πληροφο¬ 
ρικής και Υγειονομικού των γενικών ειδικοτήτων 
Κτηνιάτρων, Οδοντιάτρων, Φαρμακοποιών και Νο¬ 
σηλευτικής, 
γ. Συνταγματάρχη 

Οι αξιωματικοί που κατατάσσονται με διαγωνισμό 
ή προέρχονται από υπαξιωματικούς, εφόσον είναι 
κάτοχοι πτυχίου Ανώτατου Εκπαιδευτικού Ιδρύμα¬ 
τος. 

δ. Αντισυνταγματάρχη 

Οι αξιωματικοί Όπλων και Σωμάτων Υποστήριξης 
Μάχης που προέρχονται από υπαξιωματικούς, 
Στρατιωτικοί Γραμματείς και Διερμηνείς, Ταχυδρο¬ 
μικού και Διαχειριστές Υγειονομικού, 
ε. Ταγματάρχη 

Οι αξιωματικοί Μουσικού, Φροντιστές, Αρχιτεχνίτες 
Όπλων και Σωμάτων και Διοικητικοί Υγειονομικού. 

Πολεμικό Ναυτικό 

7. Ο ανώτερος βαθμός, μέχρι του οποίου μπορούν 
να εξελιχθούν οι λοιποί αξιωματικοί του Π.Ν., είναι: 
α. Υποναυάρχου 

Οι αξιωματικοί Μηχανικοί, Οικονομικού και από το 
Υγειονομικό οι Ιατροί 
β. Αρχιπλοιάρχου 

Οι αξιωματικοί Υγειονομικού των Γενικών Ειδικο¬ 
τήτων Οδοντιάτρων, Φαρμακοποιών και Νοσηλευ¬ 
τικής. 

γ. Πλοιάρχου 

Οι αξιωματικοί Πληρωμάτων Στόλου Υπηρεσιών και 
Τεχνών, που είναι κάτοχοι πτυχίου Ανώτατου Εκ¬ 
παιδευτικού Ιδρύματος, 
δ. Αντιπλοιάρχου 

Οι αξιωματικοί Οικονομικού, που δεν είναι κάτοχοι 
πτυχίου Ανώτατου Εκπαιδευτικού Ιδρύματος. 

Οι αξιωματικοί Πληρωμάτων Στόλου Υπηρεσιών και 
Τεχνών για τους οποίους προβλέπεται, ως προσόν 
προαγωγής, η θαλάσσια υπηρεσία ή Συνεργείου 
Ναυστάθμου και δεν είναι κάτοχοι πτυχίου Ανώτατου 
Εκπαιδευτικού Ιδρύματος, 
ε. Υποπλοιάρχου 

Οι αξιωματικοί Πληρωμάτων Στόλου Υπηρεσιών και 
Τεχνών, για τους οποίους δεν προβλέπεται, ως 
προσόν προαγωγής, η θαλάσσια υπηρεσία ή Συ¬ 
νεργείου Ναυστάθμου και δεν είναι κάτοχοι πτυχίου 
Ανώτατου Εκπαιδευτικού Ιδρύματος. 

Πολεμική Αεροπορία 

8. Ο ανώτερος βαθμός, μέχρι του οποίου μπορούν 
να εξελιχθούν οι αξιωματικοί της Π.Α. πλην των Ιπτα¬ 
μένων, είναι: 

α. Υποπτεράρχου 

Οι αξιωματικοί των ειδικοτήτων Μηχανικών και Ια¬ 
τρών. 

β. Ταξιάρχου 

Οι αξιωματικοί των ειδικοτήτων Ελεγκτών Αεράμυ¬ 
νας, Οικονομικών, Εφοδιαστών, Διοικητικών, Με¬ 
τεωρολόγων, Οδονπάτρων, Κτηνιάτρων, Φαρμακο¬ 
ποιών και Νοσηλευτικής, 
γ. Σμηνάρχου 

Οι αξιωματικοί των ειδικοτήτων Ραδιοναυτιλίαν, Τε¬ 


χνικής Υποστήριξης και Υπηρεσιών Υποστήριξης, 
δ. Αντισμηνάρχου 

Οι αξιωματικοί των ειδικοτήτων Οικονομικών και 
Εφοδιαστών, που δεν είναι κάτοχοι πτυχίου Ανώ¬ 
τατου Εκπαιδευτικού Ιδρύματος, 
ε. Επισμηναγού 

Οι αξιωματικοί της ειδικότητας Μουσικών. 

Κοινά Σώματα 

9. Ο ανώτερος βαθμός, μέχρι του οποίου μπορούν 
να εξελιχθούν οι αξιωματικοί των Κοινών Σωμάτων, 
είναι: 

α. Υποστρατήγου 

Οι αξιωματικοί του Στρατολογικού. 

β. Συνταγματάρχη 

Οι αξιωματικοί του Θρησκευτικού και οι Δικαστικοί 
Γραμματείς, εφόσον είναι πτυχιούχοι Ανώτατου Εκπαι¬ 
δευτικού Ιδρύματος. 

γ. Αντισυνταγματάρχη 

Οι αξιωματικοί του Θρησκευτικού και οι Δικαστικοί 
Γραμματείς, εφόσον δεν είναι πτυχιούχοι Ανώτατου 
Εκπαιδευτικού Ιδρύματος. 

Ειδικών Καταστάσεων 

10. Ο ανώτερος βαθμός, μέχρι του οποίου μπορούν 
να εξελιχθούν οι αξιωματικοί των Ειδικών Καταστάσεων 
και των τριών Κλάδων των Ενόπλων Δυνάμεων, είναι: 

α. Ταξιάρχου ή Αρχιπλοιάρχου 
Οι αξιωματικοί: 

(1) Υπηρεσίας Γραφείου. 

(2) Ελαφρός Υπηρεσίας, Υπηρεσίας Ξηρός και 
Υπηρεσίας Εδάφους. 

β. Υποπλοιάρχου 

Οι αξιωματικοί Υπηρεσίας Γραφείου Πληρωμάτων 
Στόλου. 

γ. Ανθυποπλοιάρχου 

Οι αξιωματικοί Υπηρεσίας Ξηρός Πληρωμάτων Στό¬ 
λου. 

11. Οι αξιωματικοί Υπηρεσίας Γραφείου, Ελαφράς 
Υπηρεσίας του Σ.Ξ. και των Κοινών Σωμάτων και Υ¬ 
πηρεσίας Ξηράς του Π.Ν. παραμένουν εντεταγμένοι 
στις επετηρίδες τους χωρίς να χάνουν την αρχαιότητά 
τους και δεν καταλαμβάνουν οργανικές θέσεις. Κρίνονται 
όπως και οι λοιποί ομοιόβαθμοί τους και, αν κριθούν 
προακτέοι, προάγονται με την προαγωγή του αμέσως 
αρχαιοτέρου τους. 

12. Οι αξιωματικοί Υπηρεσίας Εδάφους της ΠΑ 
παραμένουν εντεταγμένοι στην επετηρίδα Ιπταμένων ή 
της ειδικότητας από την οποία προέρχονται, δεν κα¬ 
ταλαμβάνουν οργανικές θέσεις, πλην όμως χάνουν τη 
σειρά αρχαιότητάς τους και εντάσσονται στο αριστερό 
των αξιωματικών που ονομάστηκαν μόνιμοι αξιωματικοί 
κατά την ίδια ημερομηνία με αυτούς. Αυτοί κρίνονται 
όπως και οι λοιποί ομοιόβαθμοί τους και, αν κριθούν 
προακτέοι, προάγονται με την προαγωγή του αμέσως 
αρχαιοτέρου τους. 

13. Οι αξιωματικοί των Ειδικών Καταστάσεων μπορούν 
να εξελιχθούν μέχρι του βαθμού που ορίζεται στις 
διατάξεις του παρόντος άρθρου, ποτέ όμως πέρα από 
το βαθμό που προβλέπεται ως ανώτερος εξελικτικός 
βαθμός για το Όπλο, το Σώμα ή την ειδικότητα από 
την οποία προέρχονται. 

Οι αξιωματικοί Υπηρεσίας Γραφείου, εφόσον φέρουν 
τον τελευταίο βαθμό εξέλιξής τους, μπορούν να προα- 
χθούν πέραν του βαθμού που προβλέπεται από την 
παράγραφο 10 του παρόντος άρθρου, σύμφωνα με τις 
διατάξεις των παραγράφων 4γ (2) και 4γ (3) του άρθρου 
21 και της παραγράφου 6γ του άρθρου 23. 

Άρθρο 4 

Αρχαιότητα αξιωματικών 

Γενικά 

1. Η στρατιωτική ιεραρχία περιλαμβάνει την ιεραρχία 
των βαθμών και την ιεραρχία των καθηκόντων. 

2. Οι αξιωματικοί, ανάλογα με τη θέση τους στην 
ιεραρχία των βαθμών, έχουν μεταξύ τους την ιδιότητα 
του ανώτερου ή του κατώτερου. 

3. Οι ομοιόβαθμοι αξιωματικοί, ανάλογα με την αρ¬ 
χαιότητά τους, έχουν μεταξύ τους την ιδιότητα του 
αρχαιότερου ή του νεότερου. 

4. Μεταξύ ομοιόβαθμων αξιωματικών, που συνδέονται 
με σχέση διοικητικής υπαγωγής ή εξάρτησης, η αρ¬ 
χαιότητα έχει την ίδια ισχύ που έχει και η διαφορά του 
βαθμού. 

5. Η ιεραρχία των καθηκόντων είναι η κλίμακα της 
διοίκησης. Ανάλογα με τη θέση που έχουν οι αξιωματικοί 
στην ιεραρχία των καθηκόντων, έχουν οι μεν προς τους 
δε την ιδιότητα του προϊστάμενου ή του υφιστάμενου. 

6. Η ιεραρχία των καθηκόντων βρίσκεται σε αρμονία 
με την ιεραρχία των βαθμών ή την αρχαιότητα. 

7. Η αρχαιότητα των αξιωματικών σε κάθε βαθμό 
προσδιορίζεται από τη χρονολογία κτήσης του βαθμού 
αυτού, πλην των ειδικών περιπτώσεων που καθορίζονται 
στις διατάξεις του παρόντος άρθρου. Ως χρονολογία 
κτήσης του βαθμού λογίζεται η χρονολογία υπογραφής 
του προεδρικού διατάγματος με το οποίο απονεμήθηκε 
ο βαθμός ή, γι' αυτούς που προάγονται αναδρομικά, η 
αναδρομική χρονολογία κτήσης του βαθμού, που κα¬ 
θορίζεται στο προεδρικό διάταγμα. 

Αρχαιότητα μεταξύ αξιωματικών διαφόρων Κλάδων 

8. Μεταξύ των τριών Κλάδων των Ενόπλων Δυνάμεων 
ο Σ.Ξ. προβαδίζει των άλλων, το δε Π.Ν. προβαδίζει 
της Π.Α.. 

9. Η αρχαιότητα μεταξύ των ομοιόβαθμων αξιωματικών 
Όπλων του Σ.Ξ., Μάχιμων και Μηχανικών του Π.Ν. και 
Ιπταμένων της Π.Α, καθώς και μεταξύ αξιωματικών 
Σωμάτων του Σ.Ξ., του Π.Ν., ειδικοτήτων της Π.Α. και 
Κοινών Σωμάτων, ρυθμίζεται από τη χρονολογία κτή¬ 
σεως του βαθμού. 

10. Η αρχαιότητα ρυθμίζεται με βάση το προβάδισμα 
των Κλάδων των Ενόπλων Δυνάμεων, όταν οι χρονο¬ 
λογίες κτήσεως του βαθμού συμπίπτουν. 

11. Οι Ιπτάμενοι αξιωματικοί της Π.Α. είναι αρχαιότεροι 
των ομοιοβάθμων τους Μηχανικών του Π.Ν. που ονο¬ 
μάστηκαν αξιωματικοί το ίδιο ημερολογιακό έτος. 

12. Οι αξιωματικοί Όπλων του Σ.Ξ., οι Μάχιμοι και 
Μηχανικοί του Π.Ν. και οι Ιπτάμενοι της Π.Α. που 
προέρχονται από Ανώτατα Στρατιωτικά Εκπαιδευτικά 
Ιδρύματα είναι αρχαιότεροι όλων των λοιπών ομοιο¬ 
βάθμων τους των τριών Κλάδων των Ενόπλων Δυνάμεων 
και των Κοινών Σωμάτων. 

13. Ο Διοικητής Στρατιάς, ο Γενικός Επιθεωρητής 


Στρατού, ο Αρχηγός Στόλου και ο Αρχηγός Τακτικής 
Αεροπορίας θεωρούνται αρχαιότεροι των λοιπών ομοιο¬ 
βάθμων τους και των τριών Κλάδων. 

Αρχαιότητα μεταξύ αξιωματικών εντός του Κλάδου 

14. Ανεξάρτητα από τη χρονολογία κτήσης του βαθ¬ 
μού: 

α. Οι αξιωματικοί Όπλων του Σ.Ξ., οι Μάχιμοι και 
Μηχανικοί του Π.Ν. και οι Ιπτάμενοι της Π.Α. είναι 
αρχαιότεροι των λοιπών ομοιοβάθμων τους αξιωματικών 
του Κλάδου τους. 

β. Οι αξιωματικοί που χάνουν αρχαιότητα, σύμφωνα 
με την παράγραφο 3 του άρθρου 18, είναι νεότεροι 
των λοιπών ομοιοβάθμων τους που προήχθησαν κατ' 
εκλογή από τους αυτούς πίνακες των τακτικών ετήσιων 
κρίσεων. 

γ. Οι αξιωματικοί Μηχανικοί του Π.Ν. θεωρούνται 
νεότεροι των Μάχιμων αξιωματικών, που ονομάσθηκαν 
το ίδιο έτος αξιωματικοί. 

δ. Οι αξιωματικοί Πληρωμάτων Στόλου του Π.Ν. είναι 
νεότεροι των λοιπών ομοιοβάθμων τους. 

ε. Οι μόνιμοι εν ενεργεία αξιωματικοί είναι αρχαιότεροι 
των ομοιοβάθμων τους, που ανακαλούνται στην ενεργό 
υπηρεσία από την εφεδρεία. 

15. Ειδικότερα, η αρχαιότητα μεταξύ των αξιωματικών 
που αποφοιτούν από τα Ανώτατα Στρατιωτικά Εκπαι¬ 
δευτικά Ιδρύματα καθορίζεται από τη σειρά επιτυχίας 
τους μετά την αποφοίτησή τους από αυτά, χωριστά για 
τους αξιωματικούς Όπλων του Σ.Ξ., τους Μάχιμους και 
Μηχανικούς του Π.Ν. και τους Ιπτάμενους της Π.Α. και 
χωριστά για τους αξιωματικούς Σωμάτων και λοιπών 
ειδικοτήτων της Π.Α.. 

16. Η οριστική σειρά αρχαιότητας των Μάχιμων, Μη¬ 
χανικών και Οικονομικών αξιωματικών του Π.Ν. καθο¬ 
ρίζεται με βάση το άθροισμα της βαθμολογίας τους 
κατά την έξοδο από τη Σχολή Ναυτικών Δοκίμων, 
υπολογιζομένης στο τριπλάσιο, και της βαθμολογίας 
αθροιστικά των υποχρεωτικών Σχολείων που καθορίζο¬ 
νται σύμφωνα με τις διατάξεις του άρθρου 7. 

17. Επίσης, κατ' εξαίρεση για τους από τη Σχολή 
Ικάρων προερχόμενους Ιπτάμενους αξιωματικούς της 
ίδιας τάξης, η οριστική σειρά αρχαιότητάς τους καθο¬ 
ρίζεται με βάση το άθροισμα της βαθμολογίας τους, 
κατά την έξοδό τους από τη Σχολή, υπολογιζομένης 
στο διπλάσιο και του μέσου όρου της βαθμολογίας 
τους, στα στάδια προκεχωρημένης και επιχειρησιακής 
πτητικής εκπαίδευσης, που τους παρασχέθηκε μετά την 
αποφοίτησή τους από τη Σχολή. Στην περίπτωση κατά 
την οποία αξιωματικός κρίνεται ακατάλληλος για ιπτά¬ 
μενος και μετατάσσεται σε ειδικότητα εδάφους, σύμ¬ 
φωνα με τις διατάξεις της παραγράφου 5 του άρθρου 
16 του ν.δ/τος 1400/1973, εντάσσεται στην επετηρίδα 
της νέας .ειδικότητας που πήρε μεταξύ των ομοιοβάθμων 
του, ανάλογα με την ημερομηνία κτήσεως του βαθμού 
του Ανθυποσμηναγού και εάν η ημερομηνία αυτή συ¬ 
μπίπτει, ανάλογα με τη βαθμολογία αποφοιτήσεώς του 
από τη Σχολή. 

18. Αξιωματικοί Σωμάτων του Π.Ν., που προέρχονται 
από Ανώτατα Στρατιωτικά Εκπαιδευτικά Ιδρύματα, κα¬ 
θίστανται αρχαιότεροι των ομοιοβάθμων τους που δεν 
προέρχονται από αυτά, ανεξάρτητα από το χρόνο 
ονομασίας τους ως αξιωματικών. Οι αξιωματικοί Όπλων 
και Σωμάτων του Σ.Ξ., ειδικοτήτων της Π.Α., πλην 
Ιπταμένων, που προέρχονται από Ανώτατα Στρατιωτικά 

Εκπαιδευτικά Ιδρύματα, καθίστανται αρχαιότεροι των 
ομοιοβάθμων τους που δεν προέρχονται από αυτά, 
εφόσον ονομάστηκαν αξιωμαπκοί το ίδιο ημερολογιακό 
έτος. 

19. Οι αξιωμαπκοί Σωμάτων ή ειδικοτήτων που απο¬ 
φοιτούν από Ανώτατα Στραπωπκά Εκπαιδευτικά Ιδρύ¬ 
ματα, στα οποία, σύμφωνα με το νόμο,τα έτη φοίτησης 
είναι περισσότερα από τα έτη φοίτησης των Ανώτατων 
Στραπωπκών Εκπαιδευπκών Ιδρυμάτων από τα οποία 
αποφοιτούν αξιωματικοί Όπλων, Μάχιμοι ή Ιπτάμενοι, 
για τον προσδιορισμό της αρχαιότητας θεωρείται όπ 
αποφοίτησαν νωρίτερα κατά τα επιπλέον έτη. 

20. Η αρχαιότητα μεταξύ των αξιωματικών, που κα¬ 
τατάσσονται μετά από διαγωνισμό, ρυθμίζεται με βάση 
τη σειρά επιτυχίας τους στο διαγωνισμό. Σε περίπτωση 
υποχρεωτικής φοίτησης σε Στρατιωπκές Σχολές ή Κέ¬ 
ντρα Εφαρμογής, η αρχαιότητα ρυθμίζεται από το μέσο 
όρο της βαθμολογίας του διαγωνισμού και της τελικής 
επίδοσης στη Σχολή ή στο Κέντρο Εφαρμογής. 

21. Όσοι κατατάσσονται απευθείας με βαθμό ανώτερο 
του Ανθυπολοχαγού, Σημαιοφόρου ή Ανθυποσμηναγού, 
όπως επίσης και όσοι μονιμοποιούνται σε καιρό πολέμου, 
τάσσονται μετά από τους ομοιοβάθμους τους, που 
υπηρετούν κατά τη χρονολογία υπογραφής του σχεπκού 
προεδρικού διατάγματος. 

22. Η αρχαιότητα μεταξύ ομοιόβαθμων αξιωματικών 
των Σωμάτων ή γενικών ειδικοτήτων Σωμάτων του Σ.Ξ., 
των Σωμάτων και Πληρωμάτων Στόλου του Π.Ν., των 
ειδικοτήτων της Π.Α. πλην Ιπταμένων και αξιωματικών 
Κοινών Σωμάτων, καθορίζεται από τη χρονολογία ονο¬ 
μασίας τους ως αξιωματικών. Σε περίπτωση ταυτόχρονης 
ονομασίας τους ως αξιωματικών, η αρχαιότητα καθο¬ 
ρίζεται με βάση τη σειρά των Σωμάτων ή γενικών 
ειδικοτήτων, όπως αναγράφονται στο άρθρο 1. 

23. Κάθε Όπλο και Σώμα του Σ.Ξ., με εξαίρεση τα 
Σώματα Γεωγραφικού, Στραπωπκών Γραμματέων, Φρο- 
νπστών και Αρχιτεχνιτών για το Σ.Ξ. και Πληρωμάτων 
Στόλου για το Π.Ν., έχει τη δική του ιεραρχία και 
ανππροσωπεύεται στο οικείο Γ ενικό Επιτελείο από ένα 
Διευθυντή Όπλου ή Σώματος αντίστοιχα. 

ΚΕΦΑΛΑΙΟ II 

Τυπικά - Ουσιαστικά προσόντα 
Άρθρο 5 

Χρόνος παραμονής 

Ελάχιστος χρόνος 

1. Για την απόκτηση της απαραίτητης σε κάθε βαθμό 
εμπειρίας, οι αξιωμαπκοί δεν μπορούν να προαχθούν 
εάν δεν συμπληρώσουν στο βαθμό που φέρουν τον 
παρακάτω οριζόμενο ελάχιστο χρόνο παραμονής: 

α. Ανθυπολοχαγός, Σημαιοφόρος, Ανθυποσμηναγός: 
Τρία (3) έτη. Εξαιρούνται οι αξιωματικοί Σωμάτων των 
παραγράφων 4 και 5 του παρόντος άρθρου. 

β. Υπολοχαγός, Ανθυποπλοίαρχος, Υποσμηναγός: 
Τέσσερα (4) έτη. 

γ. Λοχαγός, Υποπλοίαρχος, Σμηναγός:. Πέντε (5) έτη 
ή δώδεκα (12) έτη συνολικής υπηρεσίας αξιωματικού 
από τα οποία τα δύο (2) στον κατεχόμενο βαθμό. 

δ. Ταγματάρχης, Πλωτάρχης, Επισμηναγός: Τέσσερα 
(4) έτη ή δεκαέξι (16) έτη συνολικής υπηρεσίας αξιω¬ 
ματικού από τα οποία τα δύο (2) στον κατεχόμενο 
βαθμό. 


ε. Ανπσυνταγματάρχης, Ανππλοίαρχος, Ανπσμήναρ- 
χος: Πέντε (5) έτη ή είκοσι ένα (21) έτη συνολικής 
υπηρεσίας αξιωματικού από τα οποία τα δύο (2) στον 
κατεχόμενο βαθμό. 

στ. Συνταγματάρχης, Πλοίαρχος, Σμήναρχος: Τρία (3) 
έτη. 

ζ. Ταξίαρχος, Αρχιπλοίαρχος: Δύο (2) έτη. 

η. Υποστράτηγος, Υποναύαρχος, Υποπτέραρχος: Δύο 
(2) έτη ή τέσσερα (4) έτη σαν ανώτατος αξιωματικός, 
από τα οποία ένα (1) στον κατεχόμενο βαθμό. 

2. Για τους Υποναυάρχους και Υποπτεράρχους δεν 
ισχύει η διάταξη της παραγράφου 1 του παρόντος 
άρθρου, σπς περιπτώσεις επιλογής Αρχηγών Γενικών 
Επιτελείων, όπως προβλέπεται στη παράγραφο 6 του 
άρθρου 15. 

3. Κατά τον ελάχιστο χρόνο παραμονής στο βαθμό 
ο αξιωμαπκός πρέπει να ασκεί πράγμαπ τα καθήκοντα 
του βαθμού του. 

4. Για τους Ανθυπολοχαγούς, Σημαιοφόρους ή Αν- 
θυποσμηναγούς Σωμάτων ή ειδικοτήτων, που προέρ¬ 
χονται από Ανώτατα Στραπωπκά Εκπαιδευτικά Ιδρύματα, 
στα οποία τα έτη φοίτησης είναι περισσότερα των ετών 
φοίτησης των Ανώτατων Στραπωπκών Εκπαιδευτικών 
Ιδρυμάτων, από τα οποία αποφοιτούν αξιωματικοί Ό¬ 
πλων, Μάχιμοι ή Ιπτάμενοι, ο ελάχιστος χρόνος πα¬ 
ραμονής της παραγράφου Ια του παρόντος άρθρου 
μειώνεται κατά τόσα έτη, όσα τα κατά το νόμο επιπλέον 
έτη φοίτησης. Σε καμία περίπτωση όμως ο χρόνος 
παραμονής στο βαθμό αυτόν δεν μπορεί να είναι μι¬ 
κρότερος από ένα (1) έτος. 

5. Η διάταξη της προηγούμενης παραγράφου ισχύει 
και γί αυτούς που εισέρχονται στο Σώμα των μόνιμων 
αξιωματικών, σύμφωνα με πς ισχύουσες διατάξεις, με 
το βαθμό του Ανθυπολοχαγού, Σημαιοφόρου ή Ανθυ- 
ποσμηναγού, πτυχιούχους Ανώτατων Εκπαιδευπκών Ι¬ 
δρυμάτων, στα οποία τα έτη φοίτησης είναι περισσότερα 
των ετών φοίτησης των Ανώτατων Στραπωπκών Εκ¬ 
παιδευτικών Ιδρυμάτων, από τα οποία αποφοιτούν α¬ 
ξιωματικοί Όπλων, Μάχιμοι ή Ιπτάμενοι, εφόσον το 
πτυχίο αποτελεί απαραίτητο προσόν για την κατάταξή 
τους. 

6. Γί αυτούς που εισέρχονται στο Σώμα των μόνιμων 
αξιωματικών, σύμφωνα με πς ισχύουσες διατάξεις, με 
βαθμό ανώτερο του Ανθυπολοχαγού, Σημαιοφόρου ή 
Ανθυποσμηναγού, στη συνολική υπηρεσία τους ως α- 
ξιωμαπκών προσμετράται και ο ελάχιστος χρόνος πα¬ 
ραμονής της παραγράφου 1 του παρόντος άρθρου, που 
απαιτείται στους βαθμούς τους κατώτερους εκείνου με 
τον οποίο εισήλθαν στο Σώμα των μόνιμων αξιωματικών. 

Μέγιστος χρόνος 

7. Εφόσον συντρέχουν οι λοιπές προϋποθέσεις προα¬ 
γωγής, οι παρακάτω αξιωμαπκοί, που έχουν συμπλη¬ 
ρώσει τον αντίστοιχο μέγιστο χρόνο παραμονής σε 
κάθε βαθμό, προάγονται, ανεξάρτητα ύπαρξης κενών 
οργανικών θέσεων: 

α.Υπολοχαγοί, Ανθυποπλοίαρχοι, 

Υποσμηναγοί 

β.Λοχαγοί, Υποπλοίαρχοι, Σμηναγοί 

γ.Ταγματάρχες, Πλωτάρχες, 

Επισμηναγοί 

δ.Ανπσυνταγματάρχες, Ανππλοίαρχοι, 

Αντισμήναρχοι 


: έξι (6) έτη. 

: οκτώ (8) έτη 

: οκτώ (8) έτη 

: οκτώ (8) έτη 

8. Υπολοχαγοί, Λοχαγοί, Ταγματάρχες, Αντισυνταγ- 
ματάρχες και αντίστοιχοι των άλλων Κλάδων προάγονται 
στον ανώτερο βαθμό, ανεξάρτητα από την ύπαρξη 
κενών θέσεων, εφόσον συντρέχουν οι λοιπές προϋπο¬ 
θέσεις προαγωγής και συμπληρώνουν τον ακόλουθο 
χρόνο πραγματικής συνολικής υπηρεσίας, ως μόνιμοι 
αξιωματικοί: 

α. Υπολοχαγοί : έντεκα (11) έτη 

β. Λοχαγοί : δεκαεπτά (17) έτη 

γ. Ταγματάρχες : είκοσι ένα (21) έτη 

δ. Αντισυνταγματάρχες : είκοσι οκτώ (28) έτη 

9. Για τους αξιωματικούς που προέρχονται από Αν- 
θυπασπιστές ως χρόνος συνολικής υπηρεσίας των πα¬ 
ραγράφων 1 και 8 του παρόντος άρθρου θεωρείται και 
υπολογίζεται ο χρόνος μόνιμου υπαξιωματικού και Αν- 
θυπασπιστή πέρα από τα δεκατρία (13) έτη από της 
ονομασίας τους. 

10. Για όσους προέρχονται από τις Σχολές Μόνιμων 
Υπαξιωματικών και για όσους μονιμοποιήθηκαν ή μονι¬ 
μοποιούνται ή κατατάσσονται με βαθμό ανώτερο του 
Λοχία - Κελευστή - Σμηνία, στο χρόνο της συνολικής 
υπηρεσίας της παραπάνω παραγράφου προστίθεται και 
ο χρόνος των βαθμών, στους οποίους δεν υπηρέτησαν. 

11. Γί αυτούς που κατατάσσονται απευθείας με το 
βαθμό του Λοχία, Κελευστή ή Δίοποϋ ή Σμηνία, ως 
χρόνος συνολικής υπηρεσίας αναγνωρίζεται ο χρόνος 
μόνιμου υπαξιωματικού και Ανθυπασπιστή που καθορί¬ 
ζεται στην παράγραφο 9 του παρόντος άρθρου. 

12. Για τους αξιωματικούς που προέρχονται από 
Ανθυπαστηστές και είχαν καταταγεί με το βαθμό του 
Λοχία, Κελευστή ή Σμηνία ή ανώτερο, ως χρόνος 
συνολικής υπηρεσίας αξιωματικού των παραγράφων 1 
και 8 του παρόντος άρθρου για τις προαγωγές θεωρείται 
και υπολογίζεται ο χρόνος του αμέσως νεοτέρου τους 
που προέρχεται από Σχολή Μονίμων Υπαξιωματικών. 
Οι διατάξεις αυτές εφαρμόζονται και στους αξιωματικούς 
που είχαν προϋπηρεσία μόνιμου υπαξιωματικού ή Αν- 
θυπασπιστή και έχουν μεταταγεί ή μετατάσσονται ή 
έχουν καταταγεί ή κατατάσσονται με διαγωνισμό στην 
ίδια ή σε άλλη επετηρίδα. 

Στην περίπτωση αυτή η αναγνώριση του παραπάνω 
χρόνου δεν μπορεί να ανατρέψει τη σειρά αρχαιότητας 
στη νέα επετηρίδα που έχουν ενταχθεί ή εντάσσονται 
και να δημιουργήσει δικαίωμα προαγωγής τους, πριν 
από την προαγωγή του αρχαιοτέρου τους, εκτός και 
αν η παράλειψη της προαγωγής τους οφείλεται σε 
λόγους δυσμενούς κρίσης ή σε εφαρμογή του νόμου 
"Περί Καταστάσεων των Αξιωματικών". 

13. Ο χρόνος που ο αξιωματικός σε κάποιο βαθμό 
δεν ασκεί καθήκοντα, δεν λογίζεται ως χρόνος παρα¬ 
μονής στο βαθμό και δεν λαμβάνεται υπόψη για τον 
υπολογισμό του απαιτούμενου, κατά τις διατάξεις του 
παρόντος άρθρου, για προαγωγή χρόνου παραμονής 
στο βαθμό, εφόσον η μη άσκηση των καθηκόντων 
οφείλεται σε υπαιτιότητά του. Εάν δεν οφείλεται σε 
υπαιτιότητά του, λογίζεται ως χρόνος παραμονής στο 
βαθμό, ολόκληρος ή μέρος αυτού, κατά τις διακρίσεις 
των παραγράφων 14 έως 17 του παρόντος άρθρου. 

Χρόνος λογιζόμενος ως χρόνος παραμονής 
στο βαθμό 

14. Λογίζεται ως χρόνος παραμονής στο βαθμό ο 
χρόνος που ο αξιωματικός διετέλεσε στο βαθμό αυτό 
σε: 


α. Κανονική άδεια, μέχρι ένα (1) μήνα κάθε χρόνο, 
β. Αιχμαλωσία, εάν, μετά την επάνοδό του από αιπή, 
έχει απαλλαγεί από κάθε κατηγορία. 

γ. Νοσηλεία ή αναρρωτική άδεια, λόγω τραυματισμού 
κατά τις επιχειρήσεις ή σε διατεταγμένη υπηρεσία ή 
λόγω ασθένειας απότοκης κακουχίας πολέμου. 

δ. Αδεια λόγω κύησης - τοκετού γυναικών αξιωμα¬ 
τικών. 

15. Λογίζεται επίσης ως χρόνος παραμονής στο 
βαθμό, ο χρόνος που οι αξιωματικοί, από το βαθμό του 
Ανθυπολοχαγού μέχρι και του Ανπσυνταγματάρχη και 
των αντίστοιχων των άλλων Κλάδων, διετέλεσαν στο 
βαθμό αυτό σε: 

α. Αναρρωτική άδεια μέχρι δώδεκα (12) μήνες, 
β. Νοσηλεία μέχρι δώδεκα (12) μήνες, 
γ. Εκπαιδευτική άδεια μέχρι είκοσι τέσσερις 
(24) μήνες. 

16. Σε περίπτωση που συντρέχουν περισσότερες της 
μιας από τις ανωτέρω περιπτώσεις, ο λογιζόμενος ως 
χρόνος παραμονής στο βαθμό δεν μπορεί να υπερβεί 
το 1/2 του απαιτούμενου ελάχιστου για προαγωγή 
χρόνου της παραγράφου 1 του παρόντος άρθρου. 

17. Λογίζεται επίσης ως χρόνος παραμονής στο 
βαθμό, ο χρόνος κατά τον οποίο οι Συνταγματάρχες, 
Ταξίαρχοι και Υποστράτηγοι και οι αντίστοιχοι των 
άλλων Κλάδων διετέλεσαν στο βαθμό αυτό σε: 

α. Αναρρωτική άδεια μέχρι δύο (2) μήνες, 
β. Νοσηλεία μέχρι δύο (2) μήνες. 

Χρόνος μη λογιζόμενος ως χρόνος παραμονής 
στο βαθμό 

18. Δεν λογίζεται ως χρόνος παραμονής στο βαθμό, 
για δικαίωμα προαγωγής, ο χρόνος που ο αξιωματικός 
διετέλεσε στο βαθμό αυτό σε: 

α. Αργία με πρόσκαιρη παύση, 
β. Αργία με προσωρινή απόλυση, 
γ. Διαθεσιμότητα με αίτησή του. 
δ. Ποινή στερηπκή της ελευθερίας του, που επιβλή¬ 
θηκε από οποιοδήποτε δικαστήριο. 

ε. Προσωρινή κράτηση ή υποδικία, μετά από δικαστικό 
ένταλμα ή βούλευμα, εφόσον δεν επακολούθησε απαλ¬ 
λακτικό βούλευμα ή αθωωτική απόφαση. 

στ. Λιποταξία ή παράνομη απουσία, εφόσον δεν ε¬ 
πακολούθησε απαλλακτικό βούλευμα ή αθωωτική από¬ 
φαση. 

Άρθρο 6 

Χρόνος διοίκησης ή ειδικής υπηρεσίας 

Γ ενικά 

1. Οι αξιωματικοί, μέχρι και το βαθμό του Συνταγμα¬ 
τάρχη και οι αντίστοιχοι των άλλων Κλάδων, προκειμένου 
να εξασκούνται στην αντιμετώπιση των προβλημάτων 
που προκύπτουν στη μάχη, πρέπει, σε κάθε βαθμό και 
για ορισμένο χρόνο, να ασκούν διοίκηση σε επιχειρη¬ 
σιακές μονάδες. Επιχειρησιακές μονάδες είναι για το 
Σ.Ξ. οι μονάδες εκστρατείας, για το Π.Ν. οι μονάδες 
Στόλου και μονάδες Αεροπορίας Ναυτικής Συνεργασίας 
και για την Π.Α. οι μονάδες Τακτικής Αεροπορίας και 
οι λοιπές μονάδες αεροσκαφών της Διοίκησης Αερο¬ 
πορικού Υλικού και Διοίκησης Αεροπορικής Εκπαίδευ¬ 
σης. 

2. Οι αξιωματικοί Σωμάτων ή ειδικοτήτων, για τους 
οποίους δεν προβλέπεται άσκηση διοίκησης, πρέπει να 
υπηρετούν σε ορισμένες μονάδες, για ορισμένο χρόνο 
σε κάθε βαθμό. Οι θέσεις αυτές καλούνται θέσεις ειδικής 
υπηρεσίας. 

3. Οι θέσεις διοίκησης ή ειδικής υπηρεσίας, που 
αναφέρονται στις παραγράφους 10 έως και 35 του 
παρόντος άρθρου, προσδιορίζονται από τα Ανώτατα 
κατά Κλάδο Συμβούλια. Αν αυτές δεν επαρκούν για τη 
δοκιμασία σ' αυτές των αξιωματικών, το Συμβούλιο 
Αρχηγών Γενικών Επιτελείων (Σ.Α.Γ.Ε.), μπορεί με πρό¬ 
ταση του Ανώτατου Συμβουλίου του οικείου Κλάδου, 
να ορίσει και άλλες θέσεις στις οποίες ασκείται διοίκηση 
για απόκτηση, εν όλω ή εν μέρει, του προσόντος του 
χρόνου διοίκησης ή ειδικής υπηρεσίας. 

Οι αποφάσεις των Ανώτατων κατά Κλάδο Συμβουλίων 
και του Σ.Α.Γ.Ε., που προσδιορίζουν ή ορίζουν τις θέσεις 
διοίκησης ή ειδικής υπηρεσίας, δεν δημοσιεύονται στην 
Εφημερίδα της Κυβερνήσεως. 

4. Τα προσόντα του χρόνου διοίκησης ή ειδικής 
υπηρεσίας ή φοίτησης σε σχολεία του άρθρου 7 δεν 
είναι απαραίτητα για τους αξιωματικούς Ειδικών Κατα¬ 
στάσεων, καθώς και γί αυτούς που έχουν τεθεί Εκτός 
Οργανικών Θέσεων, σύμφωνα με τις διατάξεις της 
παραγράφου 8 του άρθρου 18. 

5. Ο χρόνος, κατά τον οποίο αξιωματικός ασκεί 
διοίκηση ή ειδική υπηρεσία βαθμού ανώτερου του βαθμού 
τον οποίο φέρει, θεωρείται ως χρόνος διοίκησης ή 
ειδικής υπηρεσίας του βαθμού τον οποίο κατέχει, με 
τον όρο ότι έχει κανονικά τοποθετηθεί στη θέση αυτή 
και δεν αναπληροί τον απουσιάζοντα προϊστάμενό του, 
η δε θέση αυτή έχει ορισθεί ως θέση διοίκησης ή ειδικής 
υπηρεσίας για τον ανώτερο βαθμό. 

6. Ο χρόνος νοσηλείας ή αναρρωτικής άδειας αξιω¬ 
ματικού, λόγω τραυματισμού του που συνέβη σε δια¬ 
τεταγμένη υπηρεσία και ένεκα αυτής, θεωρείται ως 
χρόνος διοίκησης ή ειδικής υπηρεσίας, μέχρι του μισού 
απαιτούμενου χρόνου διοίκησης ή ειδικής υπηρεσίας 
για το βαθμό που φέρει ο αξιωματικός. 

7. Ο χρόνος φοίτησης αξιωματικού σε Σχολές ή 
Κέντρα Εκπαίδευσης, εσωτερικού και εξωτερικού, μέχρι 
σαράντα πέντε (45) ημέρες, θεωρείται ως χρόνος συ¬ 
νέχισης της υπηρεσίας στη θέση που κατείχε πριν τη 
φοίτησή του. Εάν η διάρκεια φοίτησης υπερβαίνει τις 
σαράντα πέντε (45) ημέρες, ολόκληρος ο χρόνος της 
φοίτησης δεν θεωρείται ως χρόνος συνέχισης της 
υπηρεσίας. 

8. Ο χρόνος, που ο αξιωματικός διατελεί σε κανονική 
άδεια, μ, ;ρι ένα (1) μήνα κάθε έτος, θεωρείται ως 
χρόνος . οίκησης ή ειδικής υπηρεσίας. 

9. Οι αξιωματικοί, που πρόκειται να κριθούν για προα¬ 
γωγή και περιλαμβάνονται στον καθορισμένο αριθμό για 
κρίση, σύμφωνα με την παράγραφο 2 του άρθρου 13, 
είναι δυνατόν να κριθούν εάν δεν έχουν συμπληρώσει 
τον προβλεπόμενο χρόνο διοίκησης ή ειδικής υπηρεσίας, 
εφόσον το Ανώτατο Συμβούλιο του οικείου Κλάδου 
αποφανθεί, ύστερα από σχετική πρόταση της οικείας 
Διεύθυνσης, ότι αυτοί δεν μπορούν για οποιαδήποτε 
αιτία να τοποθετηθούν στην προβλεπόμενη για το βαθμό 
τους θέση διοίκησης ή ειδικής υπηρεσίας. 

Στρατός Ξηρός 

Αξιωματικοί Όπλων 

10. Οι αξιωματικοί Όπλων συμπληρώνουν τον προ¬ 


βλεπόμενο για το βαθμό τους χρόνο διοίκησης σε 
Τμήματα, Υπομονάδες, Μονάδες, Συγκροτήματα και 
Σχηματισμούς εκστρατείας, όπως στην επόμενη παρά¬ 
γραφο του παρόντος άρθρου καθορίζεται, σε θέσεις 
προβλεπόμενες από τους Πίνακες Οργάνωσης. 

11.0 απαιτούμενος σε κάθε βαθμό ελάχιστος χρόνος 
διοίκησης, ως προσόν για προαγωγή, είναι ο ακόλουθος: 

α. Ανθυπολοχαγός: Ένα (1) έτος ως διοικητής Δι¬ 
μοιρίας ή Ουλαμού. 

β. Υπολοχαγός: Δύο (2) έτη ως διοικητής Δμοιρίας 
ή Ουλαμού. 

γ. Λοχαγός: Δύο (2) έτη ως διοικητής Λόχου, Ίλης 
ή Πυροβολαρχίας. 

δ. Ταγματάρχης: Ένα (1) έτος ως υποδιοικητής Τάγ¬ 
ματος, Επιλαρχίας ή Μοίρας ή ένα (1) έτος ως διοικητής 
ανεξάρτητου Λόχου, Ίλης ή Πυροβολαρχίας. 

ε. Ανπσυνταγματάρχης: Ένα (1) έτος ως διοικητής 
Τάγματος, Επιλαρχίας ή Μοίρας, 
στ. Συνταγματάρχης: Ένα (1) έτος ως διοικητής Συ¬ 
γκροτήματος ή διοικητής Όπλου σε Στρατηγείο Σχη¬ 
ματισμού ή οκτώ (8) έτη συνολικού χρόνου διοίκησης 
ως μόνιμου αξιωματικού, καθοριζόμενου με βάση τις 
ισχύουσες κατά το χρόνο της κρίσης του διατάξεις, 
υπολογιζομένου και του χρόνου που αποκτήθηκε σε 
θέσεις συμπληρώσεως χρόνου διοίκησης που καταργή- 
θηκαν ή τροποποιήθηκαν, απαραίτητα δε οκτώ (8) έτη 
συνολικής υπηρεσίας αξιωματικού σε Μονάδα ή Συ¬ 
γκρότημα του Όπλου του, σε όλες τις περιπτώσεις. 

Αξιωματικοί Σωμάτων Υποστήριξης Μάχης 

12. Οι αξιωματικοί· των Σωμάτων Υποστήριξης Μάχης 
Τεχνικού, Εφοδιασμού - Μεταφορών, Υλικού Πολέμου 
και από το Υγειονομικό οι Ιατροί συμπληρώνουν για το 
βαθμό τους τον προβλεπόμενο χρόνο διοίκησης ή 
ειδικής υπηρεσίας, όπως στις επόμενες παραγράφους 
καθορίζεται. 

Τεχνικού, Εφοδιασμού - Μεταφορών και 

Υλικού Πολέμου 

13. Οι αξιωματικοί των Σωμάτων αυτών συμπληρώνουν 
τον παρακάτω χρόνο διοίκησης ή ειδικής υπηρεσίας: 

α. Ανθυπολοχαγός: Ένα (1) έτος ως διοικητής Δι¬ 
μοιρίας ή ισότιμου Κλιμακίου σε Μονάδα Εκστρατείας 
του Σώματός του. 

β. Υπολοχαγός: Τρία (3) έτη συνολικής υπηρεσίας 
αξιωματικού σε Μονάδα του Σώματός του, από τα οποία 
ένα (1) έτος ως διοικητής Διμοιρίας ή ισότιμου Κλιμακίου 
σε Μονάδα Εκστρατείας του Σώματός του στον κατε- 
χόμενο βαθμό. 

γ. Λοχαγός: Τέσσερα (4) έτη συνολικής υπηρεσίας 
αξιωματικού σε Μονάδα του Σώματός του, από τα οποία 
ένα (1) έτος ως διοικητής Μονάδας ή Υπομονάδας 
Εκστρατείας του Σώματός του στον κατεχόμενο βαθμό. 

δ. Ταγματάρχης: Πέντε (5) έτη συνολικής υπηρεσίας 
αξιωματικού σε Μονάδα του Σώματός του, από τα οποία 
ένα (1) έτος ως διοικητής Μονάδας Εκστρατείας στον 
κατεχόμενο βαθμό. 

ε. Ανπσυνταγματάρχης: Ένα (1) έτος ως διοικητής 
Μονάδας του Σώματός του ή ως διευθυντής του Σώ¬ 
ματός του σε Στρατηγείο Σχημαπσμού. 

στ. Συνταγματάρχης: Οκτώ (8) έτη συνολικής υπη¬ 
ρεσίας αξιωμαπκού σε Μονάδα του Σώματός του, συ- 
μπεριλαμβανομένης και αυτής του Όπλου ή Σώματος, 

στο οποίο ανήκε πριν τη μετάταξή του. 

Υγειονομικού 

14. Από τους αξιωματικούς του Υγειονομικού οι Ιατροί 
πρέπει να συμπληρώνουν τον παρακάτω χρόνο διοίκη¬ 
σης ή ειδικής υπηρεσίας σε κάθε βαθμό πλην των 
Ανθυπολοχσγών, για τους οποίους δεν απαιτείται χρό¬ 
νος διοίκησης ή ειδικής υπηρεσίας: 

α. Υπολοχαγός: Ένα (1) έτος ως διοικητής Τμήματος 
σε Μονάδα Εκστρατείας του Υγειονομικού ή σε Μονάδα 
ή Συγκρότημα Εκστρατείας Όπλου. 

β. Λοχαγός: Ένα (1) έτος ως διοικητής Τμήματος σε 
Μονάδα Εκστρατείας του Υγειονομικού ή σε Μονάδα 
ή Συγκρότημα Εκστρατείας Όπλου. 

γ. Ταγματάρχης: Ένα (1) έτος σε Μονάδα Εκστρατείας 
Υγειονομικού. 

δ. Αντισυνταγματάρχης: Ένα (1) έτος ως διοικητής 
Μονάδας Υγειονομικού ή ως διευθυντής Υγειονομικού 
σε Στρατηγείο Σχηματισμού. 

ε. Συνταγματάρχης: Ένα (1) έτος ως διοικητής Μο¬ 
νάδας Υγειονομικού ή ως διευθυντής Υγειονομικού σε 
Στρατηγείο Σχηματισμού ή ένα (1) έτος σε θέσεις 
διοίκησης ή ειδικής υπηρεσίας, που έχουν καθορισθεί 
σύμφωνα με την παράγραφο 3 του παρόντος άρθρου, 
εξαιρουμένων των θέσεων Διευθυντών Κλινικών, Τμη¬ 
μάτων ή Εργαστηρίων σε Στρατιωτικά Νοσοκομεία ή 
έξι (6) έτη συνολικής υπηρεσίας αξιωματικού σε Κέντρα 
Εκπαίδευσης, Συγκροτήματα και Σχηματισμούς Εκστρα¬ 
τείας. 

15. Οι αξιωματικοί των λοιπών Σωμάτων, πλην Γεω¬ 
γραφικού, καθώς και των λοιπών γενικών ειδικοτήτων 
Υγειονομικού βαθμών Ανθυπολοχαγού μέχρι και Αντι- 
συνταγματάρχη συμπληρώνουν σε κάθε βαθμό δύο (2) 
έτη χρόνο διοίκησης ή ειδικής υπηρεσίας σε Μονάδες 
ή Συγκροτήματα ή Σχηματισμούς Εκστρατείας. 

16. Οι θέσεις διοίκησης ή ειδικής υπηρεσίας πρέπει 
να προβλέπονται από τους Πίνακες Οργάνωσης. 

Πολεμικό Ναυτικό 

17. Οι αξιωματικοί Μάχιμοι, Μηχανικοί και Σωμάτων 
συμπληρώνουν τον καθοριζόμενο χρόνο διοίκησης ή 
θαλάσσιας υπηρεσίας σε πλοία εν ενεργεία πολεμικά, 
βοηθηπκά ή εκπαιδευτικά. 

18. Η υπηρεσία σε Μονάδες Αεροπορίας Ναυτικής 
Συνεργασίας, Ελικοπτέρων και Υποβρυχίων Καταστρο- 
φέων, θεωρείται ως θαλάσσια υπηρεσία μόνο για ένα 
(1) έτος σε κάθε βαθμό. 

Μάχιμοι 

19. Ο απαιτούμενος σε κάθε βαθμό ελάχιστος χρόνος 
διοίκησης ή ειδικής υπηρεσίας για τους Μαχίμους α¬ 
ξιωματικούς είναι ο ακόλουθος: 

α. Σημαιοφόρος: Δύο (2) έτη θαλάσσιας υπηρεσίας. 

β. Ανθυποπλοίαρχος: Δύο (2) έτη θαλάσσιας υπηρε- 
σίας. 

γ. Υποπλοίαρχος: Δύο (2) έτη θαλάσσιας υπηρεσίας. 

δ. Πλωτάρχης: Ένα (1) έτος θαλάσσιας υπηρεσίας 
και ένα (1) έτος ως Κυβερνήτης. 

ε. Αντιπλοίαρχος: Ένα (1) έτος ως Κυβερνήτης και 
ένα (1) έτος θαλάσσιας υπηρεσίας ή ένα (1) έτος 
υπηρεσίας στο Επιτελείο Στόλου ή ανώτερου Κλιμακίου 
Διοικήσεως. 


στ. Πλοίαρχος: Δέκα (10) έτη συνολικής θαλάσσιας 
υπηρεσίας, από τα οποία ένα (1) έτος σε θέση Διοικητή 
Ομάδας Πλοίων στο βαθμό του Πλοιάρχου. 

Μηχανικοί 

20. Ο απαιτούμενος σε κάθε βαθμό ελάχιστος χρόνος 
διοίκησης ή ειδικής υπηρεσίας για τους Μηχανικούς 
είναι ο ακόλουθος: 

α. Σημαιοφόρος: Δύο (2) έτη θαλάσσιας υπηρεσίας. 

β. Ανθυποπλοίαρχος: Δύο (2) έτη θαλάσσιας υπηρε¬ 
σίας. 

γ. Υποπλοίαρχος: Δύο (2) έτη θαλάσσιας υπηρεσίας, 
από τα οποία ένα (1) έτος ως Διευθυντής μηχανών 
πλοίου, πλην Ναυπηγού για τον οποίο απαιτείται ένα 
(1) έτος θαλάσσιας υπηρεσίας και ένα (1) έτος σε 
Συνεργείο Ναυστάθμου. 

δ. Πλωτάρχης: Δύο (2) έτη θαλάσσιας υπηρεσίας ως 
Διευθυντής μηχανών πλοίου ή υπηρεσίας Συνεργείου 
Ναυστάθμου. 

ε. Αντιπλοίαρχος: Ένα (1) έτος θαλάσσιας υπηρεσίας, 
ή ένα (1) έτος σε υπηρεσία Ναυστάθμου, 
στ. Πλοίαρχος: Ένα (1) έτος ως Τεχνικός Διευθυντής 
Ναυστάθμου ή Διευθυντής Διευθύνσεως Γενικού Επι¬ 
τελείου ή Διευθυντής Κλάδου Μεγάλου Σχηματισμού. 

Αξιωματικοί Σωμάτων 

21. Οι αξιωματικοί των Σωμάτων Οικονομικού και 
Υγειονομικού της γενικής ειδικότητας Ιατρών συμπλη¬ 
ρώνουν για το βαθμό τους τον προβλεπόμενο χρόνο 
διοίκησης ή ειδικής υπηρεσίας, όπως στις επόμενες 
παραγράφους καθορίζεται. 

Οικονομικού 

22. α. Σημαιοφόρος: Δεκαοκτώ (18) μήνες θαλάσσιας 
υπηρεσίας. 

β. Ανθυποπλοίαρχος: Δύο (2) έτη θαλάσσιας υπηρε¬ 
σίας. 

γ. Υποπλοίαρχος: Ένα (1) έτος θαλάσσιας υπηρεσίας 
ή δύο (2) έτη Οικονομικής υπηρεσίας ή ένα (1) έτος 
Οικονομικής υπηρεσίας και ένα (1) έτος Εφοδιασμού. 

δ. Πλωτάρχης: Δύο (2) έτη Εφοδιασμού ή ένα (1) 
έτος Εφοδιασμού και ένα (1) έτος Οικονομικής υπη¬ 
ρεσίας. 

ε. Αντιπλοίαρχος: Ένα (1) έτος Οικονομικής υπηρεσίας 
ή Εφοδιασμού, σε Επιτελείο Στόλου ή ανώτερου Κλι¬ 
μακίου ή σε Μονάδες Διοικητικής Μέριμνας. 

Υγειονομικού 

23. Από τους αξιωματικούς Υγειονομικού οι Ιατροί 
πρέπει να συμπληρώνουν τον παρακάτω χρόνο διοίκη¬ 
σης ή ειδικής υπηρεσίας σε κάθε βαθμό, πλην των 
Σημαιοφόρων για τους οποίους δεν απαιτείται χρόνος 
διοίκησης ή ειδικής υπηρεσίας: 

α. Ανθυποπλοίαρχος: Ένα (1) έτος θαλάσσιας υπη¬ 
ρεσίας. 

β. Υποπλοίαρχος: Δύο (2) έτη υπηρεσίας σε Νοσο¬ 
κομείο. 

γ. Πλωτάρχης: Δύο (2) έτη ως Επιμελητής Κλινικής 
ή Εργαστηρίου ή Διευθυντής Κλινικής Νοσοκομείου ή 
Εργαστηρίου. 

δ. Αντιπλοίαρχος: Ένα (1) έτος ως Διευθυντής Κλι- 

νικής ή Εργαστηρίου ή Υποδιευθυντής Νοσοκομείου ή 
Διευθυντής Νοσοκομείου ή Αρχίατρος Αρχηγείου Στόλου 
ή Τμηματάρχης Διεύθυνσης Υγειονομικού Γ.Ε.Ν.. 

24. Για τους αξιωματικούς των λοιπών γενικών ειδι¬ 
κοτήτων Υγειονομικού δεν απαιτείται χρόνος διοίκησης 
ή ειδικής υπηρεσίας. 

Πληρωμάτων Στόλου 

25. Οι αξιωματικοί Πληρωμάτων Στόλου Υπηρεσιών 
και Τεχνών συμπληρώνουν σε κάθε βαθμό ένα (1) έτος 
χρόνο διοίκησης ή ειδικής υπηρεσίας, σε θέσεις της 
ειδικότητάς τους που προβλέπονται από τους Πίνακες 
Οργάνωσης και προσδιορίζονται από το Ανώτατο Ναυ¬ 
τικό Συμβούλιο. 

Πολεμική Αεροπορία 

Ιπτάμενοι 

26. Οι Ιπτάμενοι αξιωματικοί συμπληρώνουν χρόνο 
διοίκησης ή ειδικής υπηρεσίας σε θέσεις, όπως καθο¬ 
ρίζονται στην παράγραφο 27 του παρόντος άρθρου, 
και οι οποίες προβλέπονται από τους Πίνακες Οργά¬ 
νωσης. 

27. Ο ελάχιστος απαιτούμενος χρόνος διοίκησης ή 
ειδικής υπηρεσίας σε κάθε βαθμό είναι ο ακόλουθος: 

α. Ανθυποσμηναγός: Ένα (1) έτος σε οποιαδήποτε 
Μοίρα αεροσκαφών. 

β. Υποσμηναγός: 

(1) Δύο (2) έτη στον κατεχόμενο βαθμό ή τέσσερα 
(4) έτη, από τότε που ονομάσθηκε αξιωματικός, σε 
Πολεμική Μοίρα αεριωθούμενων αεροσκαφών, ή 

(2) Τρία (3) έτη στον κατεχόμενο βαθμό ή πέντε (5) 
έτη, από τότε που ονομάσθηκε αξιωματικός, σε οποια¬ 
δήποτε άλλη Μοίρα αεροσκαφών. 

γ. Σμηναγός: 

(1) Δύο (2) έτη στον κατεχόμενο βαθμό ή έξι (6) έτη, 
από τότε που ονομάσθηκε αξιωματικός, σε Πολεμική 
Μοίρα αεριωθούμενων αεροσκαφών, ή 

(2) Τρία (3) έτη στον κατεχόμενο βαθμό ή οκτώ (8) 
έτη, από τότε που ονομάσθηκε αξιωματικός, σε οποια¬ 
δήποτε άλλη Μοίρα αεροσκαφών. 

δ. Επισμηναγός: 

(1) Ένα (1) έτος στον κατεχόμενο βαθμό ή επτά (7) 
έτη, από τότε που ονομάσθηκε αξιωματικός, σε Πολεμική 
Μοίρα αεριωθούμενων αεροσκαφών, ή 

(2) Δύο (2) έτη στον κατεχόμενο βαθμό ή δέκα (10) 
έτη, από τότε που ονομάσθηκε αξιωματικός, σε οποια- 
δηποτε άλλη Μοίρα αεροσκαφών. 

ε. Αντισμήναρχος: Ένα (1) έτος στον κατεχόμενο 
βαθμό ως: 

(1) Υποδιοικητής Πτέρυγας Μάχης, ή 

(2) Διοικητής ή Υποδιοικητής Σμηναρχίας, ή 

(3) Διοικητής Μοίρας αεροσκαφών, ή 

(4) Διευθυντής Επιχειρήσεων ή Εκπαίδευσης Πτερύ¬ 
γων και Σμηναρχιών. 

στ. Σμήναρχος : Ένα (1) έτος στον κατεχόμενο βαθμό 
ως: 

(1) Διοικητής ή Υποδιοικητής Πτέρυγας Μάχης ή 

(2) Διοικητής Σμηναρχίας Μάχης ή 

(3) Διοικητής Πτέρυγας Εκπαίδευσης ή Υποστήριξης 
ή (4) Διευθυντής Διεύθυνσης Γενικού Επιτελείου Αε¬ 
ροπορίας, Αρχηγείου Τακτικής Αεροπορίας, Διοίκησης 


Αεροπορικής Υποστήριξης και Διοίκησης Αεροπορικής 
Εκπαίδευσης. 

28. Χρόνος διοίκησης απαιτούμενος για τους βαθμούς 
του Αντισμήναρχου και Σμήναρχου, που αποκτήθηκε 
στον αμέσως προηγούμενο βαθμό, υπολογίζεται ως 
χρόνος διοίκησης στον κατεχόμενο βαθμό, όταν δεν 
χρησιμοποιήθηκε στον προηγούμενο βαθμό. 

29. Οι αξιωματικοί των ειδικοτήτων Μηχανικών, Ελε¬ 
γκτών Αεράμυνας, Οικονομικών, Εφοδιαστών, Διοικητι¬ 
κών, Μετεωρολόγων, Ιατρών και Ραδιοναυτίλων συ¬ 
μπληρώνουν για το βαθμό τους τον προβλεπόμενο 
χρόνο διοίκησης ή ειδικής υπηρεσίας, όπως στις επό¬ 
μενες παραγράφους καθορίζεται. 

Μηχανικοί 

30. α. Ανθυποσμηναγός: Ένα (1) έτος, σε οποιαδήποτε 
Μοίρα, σε θέσεις και καθήκοντα, που προβλέπονται για 
το βαθμό και την ειδικότητά του. 

β. Υποσμηναγός: Δύο (2) έτη στον κατεχόμενο βαθμό 
ή τέσσερα (4) έτη, από τότε που ονομάσθηκε αξιωμα¬ 
τικός, σε οποιαδήποτε Μοίρα, σε θέσεις και καθήκοντα, 
που προβλέπονται για το βαθμό και την ειδικότητά του. 

γ. Σμηναγός: Δύο (2) έτη στον κατεχόμενο βαθμό ή 
έξι (6) έτη, από τότε που ονομάσθηκε αξιωματικός, σε 
οποιαδήποτε Μοίρα Σμηναρχία ή Πτέρυγα σε θέσεις 
και καθήκοντα που προβλέπονται για το βαθμό και την 
ειδικότητά του. 

δ. Επισμηναγός: Ένα (1) έτος στον κατεχόμενο βαθμό 
ή οκτώ (8) έτη, από τότε που ονομάσθηκε αξιωματικός, 
σε οποιαδήποτε Μοίρα, Σμηναρχία ή Πτέρυγα, σε θέσεις 
και καθήκοντα, που προβλέπονται για το βαθμό και την 
ειδικότητά του. 

Ελεγκτές Αεράμυνας, Οικονομικοί, Εφοδιαστές, 

Διοικητικοί, Μετεωρολόγοι 

31. α. Ανθυποσμηναγός: Δύο (2) έτη, σε οποιαδήποτε 
Μοίρα, Σμηναρχία ή Πτέρυγα, σε θέσεις και καθήκοντα, 
που προβλέπονται για το βαθμό και την ειδικότητά του. 

β. Υποσμηναγός: Δύο (2) έτη στον κατεχόμενο βαθμό 
ή τέσσερα (4) έτη, από τότε που ονομάσθηκε αξιωμα¬ 
τικός, σε οποιαδήποτε Μοίρα, Σμηναρχία ή Πτέρυγα, 
σε θέσεις και καθήκοντα, που προβλέπονται για το 
βαθμό και την ειδικότητά του. 

γ. Σμηναγός: Δύο (2) έτη στον κατεχόμενο βαθμό ή 
έξι (6) έτη, από τότε που ονομάσθηκε αξιωματικός, σε 
οποιαδήποτε Μοίρα, Σμηναρχία ή Πτέρυγα, σε θέσεις 
και καθήκοντα, που προβλέπονται για το βαθμό και την 
ειδικότητά του. 

δ. Επισμηναγός: Ένα (1) έτος στον κατεχόμενο βαθμό 
ή οκτώ (8) έτη, από τότε που ονομάσθηκε αξιωματικός, 
σε οποιαδήποτε Μοίρα, Σμηναρχία ή Πτέρυγα, σε θέσεις 
και καθήκοντα, που προβλέπονται για το βαθμό και την 
ειδικότητά του. 

Ιατροί 

32. α. Υποσμηναγός: Δύο (2) έτη, σε οποιαδήποτε 
Μοίρα, Σμηναρχία ή Πτέρυγα, και σε καθήκοντα της 
ειδικότητάς του. 

β. Σμηναγός: Ένα (1) έτος, σε οποιαδήποτε Μοίρα, 
Σμηναρχία ή Πτέρυγα, και σε καθήκοντα της ειδικότητάς 
του. 

33. α. Ανθυποσμηναγός: Ένα (1) έτος, σε οποιαδήποτε 
Μοίρα, σε θέσεις και καθήκοντα, που προβλέπονται για 
το βαθμό και την ειδικότητά του. 

β. Υποσμηναγός: Δύο (2) έτη στον κατεχόμενο βαθμό 
ή τέσσερα (4) έτη, από τότε που ονομάσθηκε αξιωμα¬ 
τικός, σε οποιαδήποτε Μοίρα, σε θέσεις και καθήκοντα, 
που προβλέπονται για το βαθμό και την ειδικότητά του. 

γ. Σμηναγός: Δύο (2) έτη στον κατεχόμενο βαθμό ή 
έξι (6) έτη, από τότε που ονομάσθηκε αξιωματικός, σε 
οποιαδήποτε Μοίρα, σε θέσεις και καθήκοντα, που 
προβλέπονται για το βαθμό και την ειδικότητά του. 

δ. Επισμηναγός: Ένα (1) έτος στον κατεχόμενο βαθμό 
ή οκτώ (8) έτη, από τότε που ονομάσθηκε αξιωματικός, 
σε οποιαδήποτε Μοίρα, Σμηναρχία ή Πτέρυγα, σε θέσεις 
και καθήκοντα, που προβλέπονται για το βαθμό και την 
ειδικότητά του. 

34. Οι αξιωματικοί ειδικότητας Τεχνικής Υποστήριξης 
(Μηχανικών, Οπλουργών, Ηλεκτρολόγων, Τηλεπικοινω- 
νιών-Ηλεκτρονικών και Συντηρητών Αεροπορικών Ε¬ 
γκαταστάσεων) συμπληρώνουν για το βαθμό τους τον 
προβλεπόμενο χρόνο διοίκησης ή ειδικής υπηρεσίας, 
που προβλέπεται για την ειδικότητα των Μηχανικών. 

35. Οι αξιωματικοί ειδικοτήτων Τεχνικής Υποστήριξης 
(Αεράμυνας και Εφοδιαστών) και Υπηρεσιών Υποστή¬ 
ριξης (Διοικητικών, Πληροφοριών, Μετεωρολόγων, Οι¬ 
κονομικών και Αμυνας Αεροδρομίων)-συμπληρώνουν για 
το βαθμό τους τον προβλεπόμενο χρόνο διοίκησης ή 
ειδικής υπηρεσίας, που προβλέπεται για τις ειδικότητες 
Ελεγκτών Αεράμυνας, Οικονομικών, Εφοδιαστών, Διοι¬ 
κητικών και Μετεωρολόγων, αντίστοιχα. 

36. Για τις υπόλοιπες ειδικότητες αξιωματικών δεν 
απαιτείται χρόνος διοίκησης ή ειδικής υπηρεσίας. 

37. Στους αναφερόμενους στο παρόν όρους Μοίρα, 
Σμηναρχία, Πτέρυγα, περιλαμβάνονται και οι Μονάδες 
της Π.Α., που εξομοιώνονται με αυτές, σύμφωνα με τις 
ισχύουσες κάθε φορά διατάξεις του Κλάδου. 


Άρθρο 7 

Φοίτηση σε σχολεία 


1. Οι αξιωμαπκοί για την απόκτηση των αναγκαίων 
θεωρητικών και πρακτικών γνώσεων, που είναι απαραί¬ 
τητες για την εκτέλεση της αποστολής τους, και για 
την ενημέρωσή τους στις νέες τεχνολογικές εξελίξεις 
και τις γενικές επιστημονικές αντιλήψεις, που σχετίζο¬ 
νται με τις Ένοπλες Δυνάμεις, φοιτούν σε ορισμένους 
βαθμούς υποχρεωτικά στα σχολεία που καθορίζονται 
με προεδρικό διάταγμα, που προκαλείται από τον Υ¬ 
πουργό Εθνικής Άμυνας μετά από εισήγηση του Σ.Α.Γ.Ε. 
μέσα σε διάστημα έξι (6) μηνών από την ισχύ του 
παρόντος νόμου. Η φοίτηση στα σχολεία αυτά αποτελεί 
τυπικό προσόν κρίσης για προαγωγή, ενώ η επιτυχής 
φοίτηση αποτελεί ουσιαστικό προσόν που εκτιμάται από 
τα συμβούλια κρίσεων. 

2. Η κλίμακα βαθμολογίας των υποχρεωτικών σχολείων 
είναι η εξής: 

Εικοσάβαθμος Εκατοστιαία Συνθηματική 


Άριστα 19-20 

Λίαν Καλώς 15-18,99 
Καλώς 12-14,99 

Μετρίως 10-11,99 

Αποτυχών 0- 9.99 


95-100 % Α 

75- 94,99 % Β 

60- 74,99 % Γ 

50- 59,99 % Δ 

0- 49,99 % Ε 


3. Οι αξιωματικοί, που αποφοιτούν από σχολές εξω¬ 
τερικού ισότιμες με τα σχολεία που καθορίζονται με το 
προεδρικό διάταγμα, που προβλέπεται στην παράγραφο 
1 του παρόντος άρθρου, αποκτούν τα ίδια προσόντα. 

Άρθρο 8 

Ουσιαστικά προσόντα 


Γ ενικά 

1. Τα ουσιαστικά προσόντα προσδιορίζουν την ικα¬ 
νότητα και αξία των αξιωματικών και αποτελούν τα 
βασικά στοιχεία στα οποία στηρίζονται οι κρίσεις τους. 

2. Συμπεριφορά αξιωματικού αντίθετη προς τα χρηστά 
ήθη ή που μαρτυρεί ελαττωμένη αντίληψη των υπο- 
χρεώσεών του που απορρέουν από το αξίωμά του 
συνιστά ελάττωμα. 

Ουσιαστικά Προσόντα 

3. Τα ουσιαστικά προσόντα διακρίνονται σε σωματικά, 
διανοητικά, ηθικά, ψυχικά, διοικητικά, επαγγελματικά και 
ειδικά. 

4. Τα σωματικά προσόντα αναφέρονται στην υγεία 
και στην εν γένει σωματική κατάσταση και εμφάνιση 
του αξιωματικού. 

5. Τα διανοητικά προσόντα αναφέρονται στη νοημο¬ 
σύνη και κρίση, αντίληψη της πραγματικότητας και 
δύναμη έκφρασης (γραπτά και προφορικά). 

6. Τα ηθικά προσόντα προσδιορίζουν το ήθος και το 
χαρακτήρα του αξιωματικού και αναφέρονται στην ει¬ 
λικρίνεια - ευθύτητα και συνέπεια, αξιοπρέπεια - σε¬ 
μνότητα - ευσυνειδησία - αίσθημα ευθύνης-ανάληψη 
ευθυνών, εχεμύθεια - αμεροληψία - δικαιοσύνη και στην 
πειθαρχικότητα. 

7. Τα ψυχικά προσόντα αναφέρονται στην ψυχική 
δύναμη, στο θάρρος έναντι φυσικών κινδύνων, στο 
θάρρος της γνώμης, στο πνεύμα συνεργασίας και στην 
πρωτοβουλία. 

8. Τα διοικητικά προσόντα προσδιορίζουν τη διοικητική 
και ηγετική ικανότητα και αναφέρονται στο κύρος, εν¬ 
διαφέρον για τις ανάγκες των υφισταμένων και ψυχική 
επαφή μαζί τους, ικανότητα κρίσης και αποδοτικής 
χρησιμοποίησης των υφισταμένων, μέριμνα για την α¬ 
νύψωση του ηθικού και της πειθαρχίας και για την εν 
γένει στρατιωτική αγωγή των υφισταμένων, ενεργητι¬ 
κότητα και δραστηριότητα, προβλεπτικότητα, ικανότητα 
οργάνωσης, διεύθυνσης και συντονισμού και στην επί¬ 
βλεψη και έλεγχο για την εκτέλεση των διατασσομένων. 

9. Τα επαγγελματικά προσόντα προσδιορίζουν την 
επαγγελματική ικανότητα και αξία και αναφέρονται στην 
επαγγελματική κατάρτιση, μεθοδικότητα, αποόοτικότη- 
τα. εκπαιδευτική ικανότητα, επιτελική ικανότητα, στο 
ζήλο, ενδιαφέρον και πνεύμα ανησυχίας για την υπη¬ 
ρεσία, ενδιαφέρον για τη συντήρηση του υλικού και την 
προάσπιση και διαφύλαξη του δημόσιου πλούτου και 
στο στρατιωτικό πνεύμα. 

10. Ειδικά προσόντα είναι: 

α. Για όλους τους αξιωματικούς οι ιδιαίτερες τυχόν 
κλίσεις και επιδόσεις, που μπορούν επωφελώς να χρη¬ 
σιμοποιηθούν από την υπηρεσία. 

β. Γ ια τους αξιωματικούς του Π.Ν. τα ναυτικά προ¬ 
σόντα, δηλαδή: (1) Για τους Μάχιμους, η γνώση του 
θαλάσσιου στοιχείου, η εμπειρία στη ναυτική τέχνη και 
τους χειρισμούς πλοίων και η αντοχή στη ναυτία. 

(2) Για τους Μηχανικούς, η γνώση του θαλάσσιου 
στοιχείου και η αντοχή στη ναυτία. 

(3) Για τους λοιπούς αξιωματικούς, η αντοχή στη 
ναυτία. 

γ. Για τους αξιωματικούς της Π.Α. τα πτητικά προ¬ 
σόντα, δηλαδή: 

(1) Για τους Ιπτάμενους, η πτητική έφεση, η πτητική 
ικανότητα και η πειθαρχικότητα κατά τις πτήσεις. 

(2) Για τους αξιωματικούς Εδάφους και Ραδιοναυτί- 
λους, που έχουν οπωσδήποτε σχέση με τις ενεργού- 
μενες πτήσεις, η συμβολή τους στην ασφάλειά τους. 

δ. Για τους αξιωματικούς χειριστές αεροσκαφών και 
ελικοπτέρων του Σ.Ξ. και του Π.Ν., τα πτητικά προσόντα 
της παραγράφου ΙΟγ (1) του παρόντος άρθρου. 


Ελαττώματα 

11. Εκτός από τα αναφερόμενα στην παράγραφο 2 
του παρόντος άρθρου, τα κυριότερα ελαττώματα για 
τον αξιωμαπκό είναι: 

α. Η προσφυγή σε πλάγια μέσα και γενικά η χρησι¬ 
μοποίηση αθέμιτων μεθόδων για την εξέλιξή του, καθώς 
και ο φατριασμός. 

β. Η καθ' έξη μέθη, η χαρτοπαιξία και δημιουργία 
χρεών. 

γ. Ο εγωκεντρισμός, ο αρριβισμός, η κολακεία, η 
φιλοκατηγορία, η εριστικότητα, η μεμψιμοιρία, η αυτο¬ 
προβολή και η φιλαργυρία. 

12. Τα παραπάνω ελαττώματα πρέπει να προκύπτουν 
από επίσημα έγγραφα στοιχεία, που πρέπει να υπάρχουν 
στον ατομικό φάκελο του αξιωματικού και αναφέρονται 
στο χρόνο που καλύπτει η Έκθεση Αξιολόγησης ή το 
Σημείωμα Αξιολόγησης ή περιέρχονται στον αξιολο¬ 
γούντο μέσα στο χρόνο αυτόν. Τα ελαττώματα αυτά 
δεν βαθμολογούνται αλλά, περιγράφονται στην Έκθεση 
ή Σημείωμα Αξιολόγησής του και ανάλογα με τη φύση 
τους, επηρεάζουν δυσμενώς την εκτίμηση των λοιπών 
ουσιαστικών προσόντων και ιδιαίτερα των ηθικών και 
ψυχικών, του κύρους και του στρατιωτικού πνεύματος. 


Βαθμολογία ουσιαστικών προσόντων 

13. Η κλίμακα βαθμολογίας των ουσιαστικών προσό¬ 
ντων είναι η εξής: 

Εξαίρετος 90-100 % 

Λίαν Καλός 80- 89 % 

Καλός 60- 79 % 

Μέτριος 40- 59 % 

Απαράδεκτος 0- 39 % 

14. Τα σωματικά, διανοητικά και ψυχικά προσόντα 
βαθμολογούνται αριθμητικά. Τα ηθικά προσόντα δεν 
βαθμολογούνται, περιγράφεται όμως αιτιολογημένα δί 
αναφοράς σε συγκεκριμένα γεγονότα ή στοιχεία η κτήση 
ή έλλειψή τους. Τα διοικητικά και επαγγελματικά προ¬ 
σόντα βαθμολογούνται αριθμητικά, η δε βαθμολόγησή 
τους πρέπει να συνοδεύεται από εμπεριστατωμένη αι- 
πολογία. 

15. Βαθμολογία κάτω του 60, καθώς και 90 και άνω 
σε οποιοδήποτε ουσιαστικό προσόν πρέπει να στηρίζεται 
σε συγκεκριμένα γεγονότα ή στοιχεία, τα οποία συνέ- 
βησαν στο χρόνο που αναφέρεται η Έκθεση Αξιολό¬ 
γησης ή το Σημείωμα Αξιολόγησης. Τα γεγονότα ή 
στοιχεία αυτά πρέπει να περιγράφονται στην Έκθεση 
Αξιολόγησης ή το Σημείωμα Αξιολόγησης. 

16. Δυσμενής εγγραφή στα ηθικά προσόντα, καθώς 


και βαθμολογία κάτω του 80 στην κατάσταση υγείας 
του αξιωματικού πρέπει να στηρίζεται σε έγγραφα στοι¬ 
χεία. 

17. Η τελική εικόνα για τον αξιολογούμενο θα πρέπει 
υποχρεωτικά να περιγράφεται από τον αξιολογούντο, 
με βάση τα ουσιαστικά του προσόντα και την αποδόσή 
του κατά το χρόνο της αξιολόγησης. 

Άρθρο 9 
Ατομικά έγγραφα 

Εκθέσεις Αξιολόγησης, Σημειώματα Αξιολόγησης, 
Εκθέσεις Πολεμικής Δράσης 

1. Τα ουσιαστικά προσόντα συνάγονται: 

α. Από τις Εκθέσεις Αξιολόγησης και Σημειώματα 
Αξιολόγησης. 

β. Από τα λοιπά στοιχεία που περιέχονται στον ατομικό 
φάκελο του αξιωματικού. 

γ. Από την προσωπική αντίληψη των μελών του 
αρμόδιου Συμβουλίου Κρίσεων για τον αξιωματικό, ε¬ 
φόσον βασίσθηκε σε έγγραφα στοιχεία. 

2. Οι Εκθέσεις Αξιολόγησης και Σημειώματα Αξιολό¬ 
γησης είναι έντυπα, στα οποία εμφαίνονται και βαθμο¬ 
λογούνται τα ουσιαστικά προσόντα των αξιωματικών και 
επισημαίνονται τα προτερήματα, οι αδυναμίες και τα 
ελαττώματά τους. Οι Εκθέσεις Αξιολόγησης διακρίνονται 
σε τακτικές και έκτακτες και τίθενται στον ατομικό 
φάκελο κάθε αξιωματικού. 

3. Εκθέσεις Αξιολόγησης και Σημειώματα Αξιολόγησης 
συντάσσονται για όλους τους αξιωματικούς, με εξαίρεση 
τους Αρχηγούς των Γ ενικών Επιτελείων και τους απο- 
στρατευομένους, από τους Διοικητές, Κυβερνήτες ή 
Διευθυντές, στους οποίους έχει δοθεί το δικαίωμα αυτό 
και οι οποίοι καλούνται "αξιολογούντες". Επί των Εκ¬ 
θέσεων Αξιολόγησης και Σημειωμάτων Αξιολόγησης 
γνωματεύει ο προϊστάμενος του αξιολογούντος, ο ο¬ 
ποίος καλείται 'γνωματεύων. 

4. Οι αποστρατευόμενοι αξιωματικοί, πλην των Αρ¬ 
χηγών των Γενικών Επιτελείων, δεν συντάσσουν Εκ¬ 
θέσεις και Σημειώματα Αξιολόγησης, οι οποίες συντάσ- 
σονται από τον αξιολογούντο του αποστρατευόμενου 
αξιωματικού. 

5. Στις περιόδους που η χώρα βρίσκεται σε κατάσταση 
πολέμου, συντάσσεται για κάθε αξιωμαπκό που μετέχει 
σε επιχειρήσεις Έκθεση Πολεμικής Δράσης. 

6. Με προεδρικό διάταγμα, που προκαλείται από τον 
Υπουργό Εθνικής Άμυνας, μετά από εισήγηση του 
Σ.Α.Γ.Ε., μέσα σε διάστημα έξι (6) μηνών από την ισχύ 
του παρόντος νόμου, καθορίζονται: 

α. Το περιεχόμενο, ο χρόνος, ο τρόπος και οι προϋ¬ 
ποθέσεις σύνταξης των Εκθέσεων Αξιολόγησης, των 
Σημειωμάτων Αξιολόγησης και των Εκθέσεων Πολεμικής 
Δράσης, καθώς και οι αρμόδιοι για την τήρησή τους. 

β. Τα προσόντα στα οποία αξιολογείται ο αξιωματικός 
σύμφωνα με την παράγραφο 14 του άρθρου 8. 

γ. Τα προσόντα για τα οποία είναι υποχρεωπκή η 
περιγραφική αξιολόγηση ή η βαθμολογία και από το 
γνωματεύοντα. 

δ. Τα πτητικά προσόντα των Ιπταμένων, που παρου¬ 
σιάζουν απόκλιση από τα προβλεπόμενα από πς ειδικές 
γί αυτούς διατάξεις και βαθμολογούνται υποχρεωτικά 
με 79 και κάτω. 

ε. Τα έγγραφα στοιχεία, που περιέχονται στον ατομικό 
φάκελο του αξιωματικού. 

ζ. Η διαδικασία με την οποία υποχρεωτικά θα ενη- 

μερώνεται ο αξιολογούμενος από τον αξιολογούντο. 

η. Η διαδικασία προσφυγής του αξιολογουμένου εντός 
μικρού χρονικού διαστήματος, καθώς και το όργανο που 
θα αξιολογεί οριστικό τον προσφεύγοντα. 

θ. Κάθε άλλη αναγκαία λεπτομέρεια σχετική με τα 
θέματα αυτά. 

ι. Ο τύπος και το περιεχόμενο των Ειδικών Εκθέσεων 
Αποστρατείας. 

7. Με το προεδρικό διάταγμα της παρ. 6 δύναται να 
καθοριστεί το κλιμάκιο διοικήσεως το οποίο πέραν του 
αξιολογούντος και γνωματεύοντος θα αξιολογεί και θα 
κατατάσσει τον αξιολογούμενο στην αρμόζουσα θέση, 
κατά τη σειρά ικανότητας μεταξύ των ομοιοβάθμων του 
των αυτών καθηκόντων και ειδικότητας. 

8. Με αποφάσεις του Αρχηγού Γενικού Επιτελείου 
Εθνικής Αμυνας (Α/Γ.Ε.ΕΘ.Α.) και των Αρχηγών των 
Γενικών Επιτελείων των Κλάδων, που δεν δημοσιεύονται 
στην Εφημερίδα της Κυβερνήσεως, μετά από γνωμά¬ 
τευση του ΣΑΓ.Ε. και των Ανώτατων Συμβουλίων των 
Κλάδων αντίστοιχα, καθορίζονται οι αξιολογούντες και 
ο< γνωματεύοντες, ως και κάθε λεπτομέρεια, σχετική 
με την υποβολή και τήρηση των ατομικών εγγράφων 
των αξιωματικών. 

Άρθρο 10 

Ειδικές εκθέσεις αποστρατείας 

1. Οι αξιολογούντες μπορούν να υποβάλλουν για 
τους υΠ αυτούς αξιωματικούς που αξιολογούν μέχρι 
και του βαθμού του Συνταγματάρχη, Πλοιάρχου ή Σμη¬ 
νάρχου, εφόσον έχουν διατελέσει εκατό τουλάχιστον 
ημέρες υπό τις διαταγές τους, ειδική έκθεση αποστρα¬ 
τείας, εάν αυτοί παρουσιάζουν ουσιώδεις ελλείψεις 
ουσιαστικών προσόντων ή υποπίπτουν σε' σοβαρά πα¬ 
ραπτώματα, ένεκα των οποίων η περαιτέρω παραμονή 
τους στις Ένοπλες Δυνάμεις πρέπει να τεθεί στην 
κρίση των αρμόδιων Συμβουλίων Κρίσεων. 

2. Η διάταξη της παραπάνω παραγράφου ισχύει και 
για τους Αντιστράτηγους, Υποστρατήγους, Ταξιάρχους 
και τους αντίστοιχους των άλλων Κλάδων, ανεξάρτητα 
από το χρόνο που διετέλεσαν κάτω από τις διαταγές 
των αξιολογούντων. 

3. Για τη σύνταξη των παραπάνω εκθέσεων δεν 
απαιτείται οι αξιωματικοί, στους οποίους αφορούν, να 
έχουν συμπληρώσει τα τυπικά προσόντα, που καθορί¬ 
ζονται από τον παρόντα νόμο. 

4. Οι ειδικές εκθέσεις αποστρατείας, με τις παρατη¬ 
ρήσεις του γνωματεύοντα, υποβάλλονται ιεραρχικά στο 
οικείο Γενικό Επιτελείο και τίθενται στην κρίση των 
αρμόδιων Συμβουλίων Κρίσεων το συντομότερο δυνα¬ 
τόν. 

5. Οι δυνατές κρίσεις για τους αξιωματικούς που 
υποβάλλονται ειδικές εκθέσεις αποστρατείας είναι: 

α. Διατηρητέοι 
β. Αποστρατευτέοι. 

ΚΕΦΑΛΑΙΟ III 
Κρίσεις - επανακρίσεις 

Άρθρο 11 

Προϋποθέσεις κρίσης και προαγωγής 
Γενικές Διατάξεις 

1. Οι αξιωματικοί προάγονται μετά από κρίση τους 


από υπηρεσιακά συμβούλια, που συγκροτούνται και λει¬ 
τουργούν, όπως ορίζεται από τον παρόντα νόμο. 

2. Αξιωματικός δεν κρίνεται, εάν δεν έχει τα τυπικά 
προσόντα, που προβλέπονται για το βαθμό του, με 
εξαίρεση τις περιπτώσεις που καθορίζονται από τον 
παρόντα νόμο. 

3. Αξιωματικός, που κρίθηκε προακτέος, δεν μπορεί 
να προαχθεί, αν δεν υπάρχει κενή θέση για το βαθμό 
που προορίζεται, με εξαίρεση τις περιπτώσεις που 
καθορίζονται με τον παρόντα νόμο. 

Ειδικές Διατάξεις 

4. Αξιωματικοί που διατελούν σε: 

α. Διαθεσιμότητα με αίτησή τους, κρίνονται και δεν 
προάγονται, κατά τη χρονική διάρκεια της διαθεσιμό- 
τητάς τους. Αυτοί, μετά τη λήξη της διαθεσιμότητας, 
προάγονται αναδρομικά, εφόσον έχουν κριθεί προακτέοι 
και ανακτούν τη θέση τους στην επετηρίδα. Για τις 
δυσμενείς τους κρίσεις εφαρμόζονται οι διατάξεις του 
παρόντος νόμου. 

β. Συνήθη ή μακρά αναρρωτική άδεια, κρίνονται και 
προάγονται κατά τη διάρκεια της απουσίας τους αυτής 
από την ενεργό υπηρεσία, εφόσον, σύμφωνα με τις 
διατάξεις του παρόντος νόμου, έχουν τα τυπικά και 
ουσιαστικά προσόντα για κρίση και προαγωγή. 

γ. Προσωρινή κράτηση ή έχουν καταδικαστεί σε στε¬ 
ρητική της ελευθερίας ποινή ή διατελούν σε αιχμαλωσία, 
παράνομη απουσία, λιποταξία ή για οποιονδήποτε λόγο 
σε αυτεπάγγελτη διαθεσιμότητα, δεν κρίνονται, κατά 
το χρόνο που διατελούν σε μία από τις καταστάσεις 
αυτές. Μετά την έκδοση αμετάκλητου δικαστικού βου¬ 
λεύματος ή αμετάκλητης δικαστικής απόφασης ή μετά 
από την έκτιση της ποινής ή το πέρας του διοικητικού 
ελέγχου, κρίνονται από τα αρμόδια Συμβούλια, κατά 
την πρώτη τακτική ή έκτακτη σύνοδό τους, και, αν 
εγγραφούν σε πίνακες προακτέων, προάγονται ανα¬ 
δρομικά και ανακτούν την αρχαιότητά τους. 

δ. Αργία με πρόσκαιρη παύση ή σε αργία με προσωρινή 
απόλυση, δεν κρίνονται, κατά το χρόνο που διατελούν 
σε μία από τις καταστάσεις αυτές. Μετά την έκτιση 
της ποινής τους, εφόσον έχουν συμπληρώσει τον προ- 
βλεπόμενο χρόνο παραμονής στο βαθμό για προαγωγή, 
λαμβανομένων υπόψη των διατάξεων των παραγράφων 
13 μέχρι και 17 του άρθρου 5, κρίνονται από τα αρμόδια 
Συμβούλια κατά την πρώτη τακτική ή έκτακτη σύνοδό 
τους, και, εάν εγγραφούν σε πίνακα προακτέων, προά- 
γονται αναδρομικά και ανακτούν την αρχαιότητά τους, 
εκτός των θέσεων αρχαιότητας που έχασαν, σύμφωνα 
με το νόμο "Περί Καταστάσεως των Αξιωματικών", επειδή 
τιμωρήθηκαν με την ποινή της αργίας δια προσωρινής 
απόλυσης. 

5. Αξιωματικοί για τους οποίους ασκήθηκε ποινική 
δίωξη κρίνονται όπως και οι λοιποί αξιωματικοί. Κατά 
την κρίση του αρμόδιου Συμβουλίου Κρίσεων, μπορεί 
να ανασταλεί η κρίση τους μέχρι την έκδοση αμετά¬ 
κλητης δικαστικής απόφασης ή αμετάκλητου δικαστικού 
βουλεύματος ή συγκέντρωσης των απαραίτητων στοι¬ 
χείων για την κρίση. 

6. Αξιωματικοί που παραπέμφθηκαν σε Ανακριτικά 
Συμβούλια δεν κρίνονται, εφόσον είναι εκκρεμής η 
υπόθεσή τους. Αυτοί, μετά την εκδίκαση της υπόθεσής 
τους και εφόσον η τυχόν αθωωτική απόφαση γίνει 
αμετάκλητη, κρίνονται κατά την πρώτη τακτική ή έκτακτη 
σύνοδο των αρμόδιων Συμβουλίων Κρίσεων και, εάν 

κριθούν προακτέοι, προάγονται αναδρομικά και ανακτούν 
την αρχαιότητά τους. Αν τεθούν σε αργία με πρόσκαιρη 
παύση ή προσωρινή απόλυση, εφαρμόζονται αστό που 
καθορίζονται στην παράγραφο 4δ του παρόντος άρθρου. 

7. Οι αξιωματικοί που προάγονται επ' ανδραγαθία: 

α. Εντάσσονται σε θέση μεταξύ ανώτερων ή ομοιο- 

βάθμων τους και θεωρείται ότι απέκτησαν το βαθμό 
αυτόν από τότε που προήχθη ο αμέσως νεότερος τους. 

β. Θεωρείται ότι απέκτησαν το βαθμό του Ανθυπο- 
λοχαγού, Σημαιοφόρου ή Ανθυποσμηναγού από τότε 
που απέκτησε αυτόν ο μετά την επανδραγαθία προαγωγή 
αμέσως νεότερος τους. 

8. Αξιωματικοί που δεν έχουν συμπληρώσει τα τυπικά 
προσόντα κρίνονται μετά τη συμπλήρωση των προσό¬ 
ντων αυτών και, εάν κριθούν προακτέοι, προάγονται 
αναδρομικά: 

α. Από τότε που συμπλήρωσαν αυτά, εάν η μη έγκαιρη 
συμπλήρωσή τους οφείλεται σε υπαιτιότητά τους ή σε 
υπέρβαση των χρονικών ορίων του χρόνου που λογίζεται 
ως χρόνος παραμονής στο βαθμό, που καθορίζεται στις 
παραγράφους 14, 15 και 16 του άρθρου 5, λαμβανομένων 
υπόψη και των διατάξεων της παραγράφου 17 του 
άρθρου 5. 

β. Από τότε που θα έπρεπε κανονικά να προαχθούν 
ή από τότε που προήχθη ο αμέσως νεότερος τους, 
εφόσον η μη έγκαιρη συμπλήρωση των τυπικών προ¬ 
σόντων οφείλεται σε ανυπέρβλητο κώλυμα ή υπηρεσιακή 
ανάγκη, που βεβαιούται με απόφαση του Ανώτατου 
Συμβουλίου του αρμόδιου Κλάδου. 

9. Αξιωμαπκοί των οποίων έχει αναβληθεί η κρίση, 
σύμφωνα με την παράγραφο 9 του άρθρου 13, αν 
κριθούν προακτέοι, μετά τη συγκέντρωση των απαραί¬ 
τητων στοιχείων, προάγονται από τότε που έπρεπε 
κανονικά να προαχθούν. 

10. Αξιωματικοί που είναι εγγεγραμμένοι στους πίνακες 
προακτέων και μεταπίπτουν, πριν από την προαγωγή 
τους, σε μια από τις καταστάσεις των παραγράφων 4γ, 
4δ και 6 του παρόντος άρθρου, δεν προάγονται, αλλά 
κρίνονται πάλι από τα αρμόδια Συμβούλια, σύμφωνα με 
τις προβλεπόμενες από πς διατάξεις αυτές προϋπο¬ 
θέσεις. 

11. Αξιωματικοί που προέρχονται από Ανθυπασπιστές, 
στους οποίους αναγνωρίζεται, για προαγωγή στη συ¬ 
νολική υπηρεσία αξιωματικού, ο χρόνος της παραγράφου 
9 του άρθρου 5, δεν προάγονται στον επόμενο βαθμό, 
αν δεν έγινε έναρξη προαγωγής στο βαθμό αυτόν των 
αξιωματικών Όπλων και Σωμάτων Τεχνικού, Εφοδιασμού 
και Μεταφορών και Υλικού Πολέμου του Σ.Ξ., προέ¬ 
λευσης Στρατιωτικής Σχολής Ευελπίδων, των Μάχιμων 
του Π.Ν. και των Ιπτάμενων της Π.Α., οι οποίοι ονο¬ 
μάστηκαν μόνιμοι Ανθυπολοχαγοί, Σημαιοφόροι ή Αν- 
θυποσμηναγοί, αντίστοιχα, μέσα στο ίδιο με τους αξιω¬ 
ματικούς αυτούς ημερολογιακό έτος. 

12. Αξιωματικοί Σωμάτων του Στρατού Ξηράς, Σω¬ 
μάτων και Πληρωμάτων Στόλου του Π.Ν., ειδικοτήτων 
της Π.Α. και Κοινών Σωμάτων δεν προάγονται σε 
ανώτερο βαθμό, αν δεν έχει γίνει έναρξη προαγωγής 
στο βαθμό αυτόν των αξιωματικών Όπλων του Σ.Ξ., 
Μάχιμων του Π.Ν, και Ιπτάμενων της Π.Α., που ονο¬ 
μάσθηκαν το ίδιο έτος αξιωματικοί. Για τους αξιωματι¬ 
κούς των Κοινών Σωμάτων ισχύει το ίδιο με βάση τους 
αξιωματικούς Όπλων του Στρατού ζηράς. 

13. Οι αξιωματικοί Μηχανικοί του Πολεμικού Ναυτικού 
προάγονται στον ανώτερο βαθμό όπως και οι αξιωματικοί 


Όπλων του Σ.Ξ., οι Μάχιμοι του Π.Ν. και οι Ιπτάμενοι 
της Π.Α., 

14. Αξιωματικοί βαθμού Λοχαγού, Υποπλοιάρχου και 
Σμηναγού, που προέρχονται από Ανθυπασπιστές, για 
να κριθούν για προαγωγή στον ανώτερο βαθμό θα 
πρέπει να έχουν αποφοιτήσει υποχρεωτικά από τα 
σχολεία που θα καθοριστούν με το προεδρικό διάταγμα 
που προβλέπεται από το άρθρο 7. 

Άρθρο 12 
Είδη Κρίσεων 

Γ ενικά 

1. Με βάση τα ουσιαστικά τους προσόντα οι αξιω¬ 
ματικοί κρίνονται: 

α. Προακτέοι κατ' εκλογή 
β. Διατηρητέοι 

γ. Προακτέοι κατ' αρχαιότητα 
δ. Προακτέοι 

ε. Διατηρητέοι στον αυτό βαθμό 

στ. Ευδοκίμως τερματίσαντες τη σταδιοδρομία τους 
ζ. Μη διατηρητέοι 
η. Μη προακτέοι 
θ. Αποστρατευτέοι 

Προακτέοι κατ' εκλογή 

2. Αξιωματικοί βαθμού Υπολοχαγού μέχρι και Αντι- 
συνταγματάρχη και οι αντίστοιχοι των άλλων Κλάδων, 
για να κριθούν προακτέοι κατ' εκλογή, πρέπει να έχουν: 

α. Τα ουσιαστικά τους προσόντα σε βαθμό τουλάχιστον 
λίαν καλό. 

β. Αποφοιτήσει από τα υποχρεωτικά για προαγωγή 
σχολεία με βαθμό τουλάχιστον λίαν καλώς. 

3. Συνταγματάρχες, Πλοίαρχοι, Σμήναρχοι και ανώ¬ 
τατοι αξιωματικοί, για να κριθούν προακτέοι κατ' εκλογή, 
πρέπει, κατά την κρίση των αρμόδιων Συμβουλίων Κρί¬ 
σεων, να συγκεντρώνουν σε εξαίρετο βαθμό όλα τα 
ιδιάζοντα προσόντα για την κάλυψη ανώτερης θέσης. 
Οι παραπάνω αξιωματικοί πρέπει να έχουν ακόμη και 
τα παρακάτω προσόντα: 

α. Ευρεία και ποικίλη διοικητική και επιτελική πείρα 
και ικανότητα που εγγυάται ότι θα ανταποκριθούν α¬ 
πόλυτα στα καθήκοντα οποιοσδήποτε διοικητικής ή 
επιτελικής θέσης, που προβλέπεται για το βαθμό τους. 

β. Γενικότερη στρατιωτική μόρφωση, που να συνάγεται 
από την όλη σταδιοδρομία τους ως αξιωματικών. Ειδικά 
οι αξιωματικοί Όπλων, οι Μάχιμοι και Ιπτάμενοι, πρέπει 
να έχουν αποφοιτήσει από την οικεία Σχολή Πολέμου, 
με βαθμό τουλάχιστον λίαν καλώς. Για τους λοιπούς 
αξιωματικούς η επιτυχής αποφοίτηση από τη Σχολή 
Πολέμου αποτελεί ένα επιπλέον προσόν, το οποίο 
εκτιμάται από το αρμόδιο Συμβούλιο Κρίσεων. 

γ. Η πανεπιστημιακή μόρφωση και η γνώση ξένων 
γλωσσών είναι ενισχυτικά προσόντα. Το πτυχίο Ανώ¬ 
τατου Εκπαιδευτικού Ιδρύματος λαμβάνεται υπόψη ε¬ 
φόσον δεν απετέλεσε προϋπόθεση ονομασίας τους σε 
αξιωματικούς. 

4. Η λίαν καλή πολεμική δράση είναι απαραίτητη για 
τους αξιωματικούς Όπλων, Μάχιμους και Μηχανικούς 
ως και Ιπτάμενους, και ενισχυπκή για τους αξιωμαπκούς 
Σωμάτων και ειδικοτήτων, εφόσον κατά τη σταδιοδρομία 
τους ως αξιωματικών η χώρα διετέλεσε σε κατάσταση 
πολέμου. 

Διατηρητέοι 

5. Διατηρητέοι κρίνονται οι αξιωματικοί, οι οποίοι κατά 
την κρίση των αρμόδιων Συμβουλίων, με βάση τη συ- 
νεκτίμηση των προσόντων τους σε όλη τη σταδιοδρομία 
τους, θεωρούνται κατάλληλοι για την αποτελεσματική 
ενάσκηση των καθηκόντων του βαθμού τους. 

Προακτέοι κατ' αρχαιότητα 

6. Αξιωματικοί μέχρι και του βαθμού του Αντισυνταγ- 
ματάρχη και οι αντίστοιχοι των άλλων Κλάδων, για να 
κριθούν προακτέοι κατ' αρχαιότητα, πρέπει να έχουν: 

α. Βαθμό τουλάχιστον Καλό στα ουσιαστικά τους 
προσόντα. 

β. Αποφοιτήσει από τα υποχρεωτικά για προαγωγή 
Σχολεία με βαθμό τουλάχιστον Καλώς. 

Διατηρητέοι στον αυτό βαθμό 

7. Διατηρητέοι στον αυτό βαθμό κρίνονται: 

α Οι αξιωματικοί μέχρι και του βαθμού του Αντί συ¬ 
νταγματάρχη και οι αντίστοιχοι των άλλων Κλάδων, 
που, κατά την κρίση των αρμόδιων Συμβουλίων, δεν 
έχουν μεν σε βαθμό τουλάχιστον καλό τα απαιτούμενα 
για προαγωγή προσόντα, οι οποίοι όμως, με βάση τη 
συνεκτίμηση των προσόντων τους σε όλη τη σταδιο¬ 
δρομία τους, μπορούν να τα αποκτήσουν στο μέλλον 
και θεωρούνται κατάλληλοι για την ενάσκηση των κα¬ 
θηκόντων του βαθμού τους. 

β. Συνταγματάρχες και Ταξίαρχοι και οι αντίστοιχοι 
των άλλων Κλάδων, που, κατά την κρίση των αρμόδιων 
Συμβουλίων, δεν συγκεντρώνουν μεν σε εξαίρετο βαθμό 
όλα τα ιδιάζοντα προσόντα για κάλυψη ανώτερης θέσης, 
οι οποίοι όμως, με βάση τη συνεκτίμηση των προσόντων 
τους σε όλη τη σταδιοδρομία τους, μπορούν να τα 
αποκτήσουν στο μέλλον και θεωρούνται κατάλληλοι για 
την ενάσκηση των καθηκόντων του βαθμού τους. 

8. Προακτέοι καΤ εκλογή ή κατά αρχαιότητα ή δια¬ 
τηρητέοι ή διατηρητέοι στον αυτό βαθμό κρίνονται όσοι 
δεν έχουν ελαττώματα από αυτά που αναφέρονται στην 
παράγραφο 11 του άρθρου 8 και έχουν υγεία που να 
επιτρέπει την αποτελεσματική ενάσκηση των καθηκό¬ 
ντων τους στην ερήνη και στον πόλεμο. 

Ευδοκίμως τερματίσαντες τη σταδιοδρομία τους 

9. Στις ειδικές περιπτώσεις κρίσεων των παραγράφων 
6, 8 πλην Αντιστράτηγων και αντιστοίχων και 11 του 
άρθρου 16, οι αξιωματικοί κρίνονται ευδοκίμως τερμα¬ 
τίσαντες τη σταδιοδρομία τους, εφόσον κατά την κρίση 
των αρμόδιων Συμβουλίων, δεν συγκεντρώνουν σε βαθμό 
εξαίρετο άπαντα τα ιδιάζοντα ουσιαστικά τους προσόντα 
για κάλυψη ανώτερης θέσης ή δεν αποδίδουν σε βαθμό 
εξαίρετο για να κριθούν διατηρητέοι. Οι Αντιστράτηγοι 
και οι αντίστοιχοι, στις ειδικές περιπτώσεις κρίσεων 
των παραγράφων 8 και 9 του άρθρου 16, κρίνονται 
ευδοκίμως τερματίσαντες τη σταδιοδρομία τους, εφόσον 
δεν αποδίδουν σε βαθμό εξαίρετο για να κριθούν δια¬ 
τηρητέοι. 

10. Στην ειδική περίπτωση κρίσης της παραγράφου 
23 του άρθρου 16, οι αξιωματικοί κρίνονται ευδοκίμως 
τερματίσαντες τη σταδιοδρομία τους, εφόσον, κατά την 
κρίση των Συμβουλίων Κρίσεων με βάση τη συνεκτίμηση 
των προσόντων τους σε όλη τη σταδιοδρομία τους, 


απέδωσαν ό,τι ήταν δυνατό να αποδώσουν και η περαι¬ 
τέρω παραμονή τους στο στράτευμα δεν προάγει το 
συμφέρον της υπηρεσίας και παρακωλύει την ομαλή 
εξέλιξη αξιωματικών κατώτερων βαθμών της ειδικότητάς 
τους. 

Αποστρατευτέοι 

11. Αποστρατευτέοι κρίνονται οι αξιωματικοί, οι οποίοι 
δεν διαθέτουν τα απαιτούμενα για προαγωγή ουσιαστικά 
προσόντα ούτε θεωρούνται κατάλληλοι για την ενάσκηση 
των καθηκόντων του βαθμού τους, λόγω ουσιώδους 
έλλειψης των προσόντων αυτών. 

Άρθρο 13 

Τακτικές και έκτακτες κρίσεις 

Τακτικές κρίσεις 

1. Οι αξιωματικοί κρίνονται στις τακτικές κρίσεις, κάθε 
χρόνο μία φορά και στις έκτακτες οποτεδήποτε. 

2. Τακτικές κρίσεις γίνονται τους μήνες Μάρτιο και 
Απρίλιο. Σ αυτές κρίνονται: 

α. Οι συμπληρούντες, μέχρι 31 Δεκεμβρίου του έτους 
που γίνονται οι κρίσεις, τον ελάχιστο χρόνο παραμονής 
στο βαθμό που προβλέπεται στην παράγραφο 1 του 
άρθρου 5: 

(1) Ανθυπολοχαγοί, Σημαιοφόροι και Ανθυποσμηναγοί. 

(2) Υπολοχαγοί μέχρι και Αντισυνταγματάρχες και οι 
αντίστοιχοι των άλλων Κλάδων, σε αριθμό μέχρι το 
τριπλάσιο των κατά βαθμό κενών ή προβλεπόμενων να 
κενωθούν θέσεων. Ο αριθμός των θέσεων ορίζεται με 
απόφαση των Ανώτατων κατά Κλάδο Συμβουλίων Βα¬ 
σικής Σύνθεσης και με απόφαση του Σ.Α.Γ.Ε. για τους 
αξιωματικούς Κοινών Σωμάτων. 

β. Υπολοχαγοί μέχρι και Αντισυνταγματάρχες και οι 
αντίστοιχοι των άλλων Κλάδων που συμπληρώνουν 
μέχρι 31 Δεκεμβρίου του έτους που γίνονται οι κρίσεις 
το μέγιστο χρόνο παραμονής στο βαθμό ή τη συνολική 
υπηρεσία αξιωματικού που προβλέπεται στις παραγρά¬ 
φους 7 και 8 του άρθρου 5. 

γ. Συνταγματάρχες, Πλοίαρχοι και Σμήναρχοι, όπως 
ορίζεται στην παράγραφο 11 του άρθρου 16. 

δ. Ανώτατοι αξιωματικοί, εκτός από τους Αρχηγούς, 
όπως ορίζεται στην παράγραφο 8 του άρθρου 16. 

ε. Όσοι συμπληρώνουν 35ετή υπηρεσία, όπως ορίζεται 
στην παράγραφο 14 του άρθρου 16. 
στ. Όσοι έχουν τεθεί Εκτός Οργανικών Θέσεων, όπως 
ορίζεται στην παράγραφο 20 του άρθρου 16. 

ζ. Αξιωματικοί Σωμάτων, Ειδικοτήτων και Ειδικών Κα¬ 
ταστάσεων που διανύουν τον τελευταίο βαθμό εξέλιξής 
τους, όπως ορίζεται στην παράγραφο 23 του άρθρου 
16. 

η. Αξιωματικοί που συμπληρώνουν, μέχρι 31 Δεκεμ¬ 
βρίου του έτους που γίνονται οι κρίσεις, το όριο ηλικίας, 
που προβλέπεται για το βαθμό τους, όπως ορίζεται 
στην παράγραφο 18 του άρθρου 16. 

Έκτακτες κρίσεις 

3. Οι έκτακτες κρίσεις γίνονται οποτεδήποτε. Σ' αυτές 
κρίνονται: 

α. Αξιωματικοί για τους οποίους υποβάλλονται ειδικές 
εκθέσεις αποστρατείας, όπως ορίζεται στο άρθρο 10. 

β. Αξιωματικοί για τους οποίους παύει να υπάρχει ο 

λόγος που εμπόδιζε την κρίση ή την προαγωγή, σύμφωνα 
με τις διατάξεις του άρθρου 11 και της παραγράφου 9 
του παρόντος άρθρου. 

γ. Υποστράτηγοι, Ταξίαρχοι και Συνταγματάρχες και 
οι αντίστοιχοι των άλλων Κλάδων, όταν κενούνται θέσεις 
ανώτερων βαθμών, όπως καθορίζεται στις παραγράφους 
1, 2, 3 και 5 του άρθρου 16. 

δ. Όσοι ορίζονται να κριθούν συμπληρωματικά, σύμ¬ 
φωνα με την παράγραφο 5 του παρόντος άρθρου. 

ε. Αντιστράτηγοι, Αντιναύαρχοι και Ανππτέραρχοι, 
όπως ορίζεται στην παράγραφο 9 του άρθρου 16. 
στ. Όσοι προβλέπεται από άλλες διατάξεις του πα¬ 
ρόντος νόμου. 

Διαδικασίες πριν από τις κρίσεις 

4. Τα Γενικά Επιτελεία των Κλάδων εκδίδουν το 
πρώτο δεκαήμερο του Οκτωβρίου κάθε έτους εγκύκλιο, 
στην οποία περιλαμβάνονται ονομαστικά οι αξιωματικοί 
της παραγράφου 2 του παρόντος άρθρου. Παρόμοια 
εγκύκλιο εκδίδει και το Γ.Ε.ΕΘ.Α. για τους αξιωματικούς 
Κοινών Σωμάτων. 

5. Εάν, κατά τη διάρκεια του έτους, εξαντληθούν οι 
πίνακες προακτέων, που συντάχθηκαν στις ετήσιες 
κρίσεις για τους αξιωματικούς της παραπάνω παραγρά¬ 
φου 2, τα αρμόδια Συμβούλια μπορούν να ορίσουν 
συμπληρωματικό αριθμό αξιωματικών για κρίση και από 
αυτούς που δεν έχουν συμπληρώσει τον ελάχιστο χρόνο 
παραμονής στο βαθμό, αλλά πρόκειται να συμπληρώσουν 
το χρόνο αυτόν μέχρι τις επόμενες τακτικές κρίσεις. 
Η προαγωγή αυτών θα γίνει μετά τη συμπλήρωση του 
ελάχιστου αυτού χρόνου. 

6. Πριν από τη σύνοδο των Συμβουλίων, οι Γραμματείς 
αυτών κοινοποιούν στους Προέδρους και τα μέλη ο¬ 
νομαστικούς πίνακες των αξιωματικών που πρόκειται 
να κριθούν, με περίληψη των στοιχείων που περιέχονται 
στους ατομικούς τους φακέλους. 

Διαδικασίες κατά τις κρίσεις 

7. Κατά τη συνεδρίαση, οι εισηγητές θέτουν υπόψη 
των Συμβουλίων τα λεπτομερή στοιχεία που περιέχονται 
στον ατομικό φάκελο του αξιωματικού. Τα Συμβούλια, 
αφού λάβουν υπόψη και συνεκτιμήσουν τα στοιχεία 
αυτά, αποφασίζουν τελικά με βάση και την προσωπική 
αντίληψη των μελών τους, εφόσον αυτή βασίζεται σε 
συγκεκριμένα στοιχεία, με φανερή ψηφοφορία. Στην 
απόφαση είναι δυνατόν να αναφέρονται τα ονόματα 
των μελών που τυχόν διαφωνούν, εφόσον αυτά το 
επιθυμούν. 

8. Για κάθε συνεδρίαση τηρούνται από τους Γραμ¬ 
ματείς πρακτικά, στα οποία καταχωρίζεται η απόφαση 
του Συμβουλίου για κάθε αξιωματικό. Σε περίπτωση 
δυσμενούς κρίσης, πρέπει να αναφέρονται συνοπτικά 
στα πρακτικά οι λόγοι της κρίσης αυτής, με αναφορά 
σε συγκεκριμένα στοιχεία. 

9. Εάν, για κάποιον από τους κρινόμενους, δεν 
τέθηκαν υπόψη του Συμβουλίου τα απαιτούμενα από 
τον παρόντα νόμο ουσιώδη στοιχεία για τη μόρφωση 
γνώμης, το Συμβούλιο αφού βεβαιώσει στα πρακτικά 
την έλλειψη αυτή, αναβάλλει την κρίση για άλλη έκτακτη 
σύνοδό του, για να προσκομισθούν σ' αυτή τα στοιχεία 
που λείπουν. Στη σύνοδο αυτή, που δεν μπορεί να 
απέχει από την πρώτη περισσότερο από τρεις (3) μήνες, 
το Συμβούλιο αποφασίζει οριστικά και αν ακόμη δεν 


προσκομισθούν τα στοιχεία αυτά και εφόσον κρίνει 
αυτόν προακτέο, προάγεται αναδρομικά από τότε που 
έπρεπε να προαχθεί. 

10. Σε όλες τις περιπτώσεις κρίσεων των αξιωματικών 
συνεκτιμάται η αξιολόγηση των προσόντων τους σε 
όλους τους βαθμούς και ιδιαίτερα στον κατεχόμενο και 
τον αμέσως προηγούμενο βαθμό. 

11. Ελάττωμα, αδυναμία ή έλλειψη προσόντος, που 
δεν επηρέασε δυσμενώς την κρίση στους κατώτερους 
βαθμούς, μπορεί να επηρεάσει την κρίση στους ανώ¬ 
τερους βαθμούς, ιδιαίτερα εάν αφορά στα ηθικά και στα 
ψυχικά προσόντα, το κύρος, το στρατιωτικό πνεύμα και 
την πολεμική δράση. 

Άρθρο 14 

Συμβούλια Κρίσεων - Προαγωγών 

Γ ενικά 

1. Αρμόδια Συμβούλια για τις κρίσεις των αξιωματικών 
είναι: 

α. Το Συμβούλιο Αρχηγών Γενικών Επιτελείων 

β. Τα Ανώτατα Συμβούλια Κρίσεων των Κλάδων Ε¬ 
νόπλων Δυνάμεων 

γ. Τα Συμβούλια Προαγωγών 

2. Τα παραπάνω Συμβούλια αποτελούνται από ανώ¬ 
τατους αξιωματικούς, που κατέχουν οργανικές θέσεις 
Εσωτερικού. 

3. Η συμμετοχή του Προέδρου, των μελών και του 
Εισηγητή, εφόσον ο τελευταίος είναι αρχαιότερος του 
κρινομένου, είναι υποχρεωτική. Σε περίπτωση αδυναμίας 
συμμετοχής κάποιου μέλους, ορίζεται να συμμετάσχει, 
στις περιπτώσεις που αυτό προβλέπεται από τις δια¬ 
τάξεις του παρόντος νόμου, ένα από τα αναπληρωματικά 
μέλη, που καθορίζονται στη διαταγή συγκρότησης του 
Συμβουλίου. 

4. Οι αποφάσεις των Συμβουλίων λαμβάνονται κατά 
πλειοψηφία των μελών τους και, σε περίπτωση ισοψη- 
φίας, υπερισχύει η ψήφος του Προέδρου. Ο Εισηγητής 
συμμετέχει στο Συμβούλιο με ψήφο. 

Συμβούλιο Αρχηγών Γενικών Επιτελείων 

5. Το Σ.Α.Γ.Ε. συγκαλείται για τη διενέργεια κρίσεων: 

α. Των Αντιστρατήγων, Αντιναυάρχων, Αντί πτεράρ¬ 
χων, Υποναυάρχων, Υποπτεράρχων και των ανώτατων 
αξιωματικών των Κοινών Σωμάτων, για παραμονή ή 
αποστρατεία. 

β. Των Υποστρατήγων, Υποναυάρχων, Αρχιπλοιάρ¬ 
χων, Υποπτεράρχων και Ταξιάρχων Αεροπορίας, για 
πλήρωση κενών θέσεων στους βαθμούς Αντιστράτηγου, 
Αντιναυάρχου, Υποναυάρχου, Ανππτεράρχου και Υπο¬ 
πτεράρχου, αντίστοιχα. 

γ. Των Ταξιάρχων Στρατολογικού, για πλήρωση κενής 
θέσης. 

6. Το Σ.Α.Γ.Ε. συντίθεται από τον Αρχηγό Γ.Ε.ΕΘ.Α., 
ως Πρόεδρο, και τους Αρχηγούς των Γ ενικών Επιτελείων 
των Κλάδων, ως μέλη. Η παρουσία του Προέδρου και 
των μελών είναι υποχρεωτική. Αναπλήρωση Αρχηγού 
Κλάδου στο Σ.Α.Γ.Ε. επιτρέπεται μόνο μετά από από¬ 
φαση του Κ.Υ.Σ.Ε.Α.. 

7. Το Σ.Α.Γ.Ε., χωρίς συμπλήρωση, κρίνει τους Αντι¬ 
στράτηγους, Αντιναυάρχους, Αντιπτεράρχους, Υπο¬ 
ναυάρχους, Υποπτεράρχους και τον Υποστράτηγο 
Στρατολογικού, για παραμονή ή αποστρατεία. 

8. Το Σ.Α.Γ.Ε. κρίνει τους Ταξιάρχους Στρατολογικού, 
για παραμονή ή αποστρατεία, συμπληρούμενο από τον 
αρχαιότερο του οικείου Σώματος. 

9. Το Σ.Α.Γ.Ε., χωρίς συμπλήρωση, κρίνει τους Υπο¬ 
ναυάρχους, Υποπτεράρχους και Ταξιάρχους Στρατολο¬ 
γικού, για πλήρωση κενών θέσεων. 

10. Το Σ.Α.Γ.Ε. κρίνει τους Υποστρατήγους, Αρχιπλοι¬ 
άρχους και Ταξιάρχους της Π.Α., για πλήρωση κενών 
θέσεων, συμπληρούμενο από έναν (1) Αντιστράτηγο, 
Αντιναύαρχο ή Υποναύαρχο, Αντιπτέραρχο ή Υποπτέ¬ 
ραρχο, αντίστοιχα. 

11. Χρέη εισηγητή: 

α. Όταν το Συμβούλιο συνεδριάζει χωρίς συμπλήρωση, 
χρέη εισηγητή εκτελεί ο Αρχηγός του οικείου Κλάδου. 

β. Όταν συνεδριάζει με συμπλήρωση, το νεότερο 
μέλος. 

γ. Όταν συνεδριάζει για την κρίση αξιωματικών Κοινών 
Σωμάτων χωρίς συμπλήρωση, χρέη εισηγητή εκτελεί το 
νεότερο μέλος. 

12. Καθήκοντα Γραμματέα εκτελεί ανώτατος ή ανώτερος 
αξιωματικός της Γραμματείας Σ.Α.Γ.Ε.. 

Ανώτατα Συμβούλια Κρίσεων 

13. Τα Ανώτατα Συμβούλια Κρίσεων είναι: 

α. Το Ανώτατο Στρατιωτικό Συμβούλιο για τις κρίσεις 
των Συνταγματαρχών, Ταξιάρχων καί Υποστρατήγων. 

β. Το Ανώτατο Ναυτικό Συμβούλιο για τις κρίσεις των 
Ανππλοιάρχων, Πλοιάρχων και Αρχιπλοιάρχων. 

γ. Το Ανώτατο Αεροπορικό Συμβούλιο για τις κρίσεις 
Αντισμηνάρχων, Σμηνάρχων και Ταξιάρχων. 

14. Τα Ανώτατα Συμβούλια Κρίσεων συντίθενται όπως 
παρακάτω: 

α. Το Ανώτατο Στρατιωτικό Συμβούλιο Κρίσεων από 
τον Αρχηγό του Γ ενικού Επιτελείου Στρατού, ως Πρόε¬ 
δρο, και από όλους τους υπηρετούντες και κατέχοντες 
οργανικές θέσεις Αντιστράτηγους, ως μέλη, με εξαίρεση 
τους δύο (2) Υπαρχηγούς του Γ ενικού Επιτελείου Στρα¬ 
τού (Γ.Ε.Σ.). Το Συμβούλιο βρίσκεται σε -απαρτία με 
παρόντα τα 3/4 των μελών του. 

β. Το Ανώτατο Ναυτικό Συμβούλιο Κρίσεων, από τον 
Αρχηγό του Γενικού Επιτελείου Ναυτικού (Γ.Ε.Ν.), ως 
Πρόεδρο, τον Αρχηγό Στόλου και από τρεις (3) Υπο¬ 
ναυάρχους, ως μέλη. Σε περίπτωση κρίσης αξιωματικών 
Μηχανικών, Σωμάτων Οικονομικού και Υγειονομικού, 
αντικαθίσταται το νεότερο μέλος του Συμβουλίου από 
τον Υποναύαρχο Μηχανικό ή Οικονομικό ή Ιατρό, α¬ 
ντίστοιχα. Κατά τις κρίσεις αξιωματικών της παραγράφου 
19δ<2) του παρόντος άρθρου ισχύει, ό,τι και για το 
Συμβούλιο Προαγωγών του Π.Ν.. 

γ. Το Ανώτατο Αεροπορικό Συμβούλιο Κρίσεων από 
τον Αρχηγό Γενικού Επιτελείου Αεροπορίας (Γ.Ε.Α.), 
ως Πρόεδρο, τον Αρχηγό Τακτικής Αεροπορίας, έναν 
(1) Αντιπτέραρχο και δύο (2) Υποπτεράρχους, ως μέλη, 
ή από τον Αρχηγό του Γ.Ε.Α., ως Πρόεδρο, τον Αρχηγό 
Τακτικής Αεροπορίας και τρεις (3) Υποπτεράρχους, ως 
μέλη. Όταν κρίνονται αξιωματικοί ειδικοτήτων Μηχανι¬ 
κών, Ιατρών, Οδοντιάτρων, Κτηνιάτρων, Φαρμακοποιών 
και Νοσηλευτικής, ο νεότερος Υποπτέραρχος αντικα¬ 
θίσταται, κατά περίπτωση, από τον αρχαιότερο ανώτατο 
αξιωματικό, Μηχανικό ή Ιατρό. 

15. Χρέη εισηγητή εκτελούν οι ίδιοι αξιωματικοί, που 
εκτελούν και στα Συμβούλια Προαγωγών όπως ορίζεται 
στην παράγραφο 20 του παρόντος άρθρου. Εάν ο 
εισηγητής ή ο αντικαταστάτης του είναι νεότερος του 


κρινόμενου αξιωματικού ή κρίνεται ο ίδιος, αντικαθίσταται 
από το νεότερο μέλος του Συμβουλίου. Κατ εξαίρεση 
στο Ανώτατο Στρατιωτικό Συμβούλιο χρέη εισηγητή 
εκτελεί το νεότερο μέλος του Συμβουλίου, όταν κρί- 
νονται Υποστράτηγοι Όπλων και Σωμάτων και όταν 
κρίνονται Ταξίαρχοι Όπλων ή Σωμάτων και ο Διευθυντής 
του Όπλου ή Σώματος είναι Ταξίαρχος. 

16. Τα Ανώτατα Συμβούλια Κρίσεων των Κλάδων 
συγκροτούνται με διαταγή του Αρχηγού του Κλάδου, 
μετά από πρόταση των Ανώτατων Συμβουλίων Ολομέ¬ 
λειας των Κλάδων τους. 

17. Σε κάθε Συμβούλιο λειτουργεί Γραμματεία, στην 
οποία προίσταται ανώτατος ή ανώτερος αξιωματικός 
του οικείου Κλάδου. 

Συμβούλια Προαγωγών 

18. Τα Συμβούλια Προαγωγών είναι αρμόδια: 

α. Το Συμβούλιο Προαγωγών Σ.Ξ. αριθ. 1, για τις 
κρίσεις Αντισυνταγματαρχών και Ταγματαρχών Όπλων 
και Φροντιστών - Αρχιτεχνιτών, που υπάγονται στα 
Όπλα. 

β. Το Συμβούλιο Προαγωγών Σ.Ξ. αριθ. 2, για πς 
κρίσεις Αντισυνταγματαρχών και Ταγματαρχών Σωμά¬ 
των. 

γ. Το Συμβούλιο Προαγωγών Σ.Ξ. αριθ. 3, για πς 
κρίσεις των κατώτερων αξιωματικών του Σ.Ξ.. 

δ. Το Συμβούλιο Προαγωγών Π.Ν., για πς κρίσεις 
των Πλωταρχών και κατώτερων αξιωμαπκών του Π.Ν.. 

ε. Το Συμβούλιο Προαγωγών Π.Α., για πς κρίσεις των 
Επισμηναγών και κατώτερων αξιωμαπκών της Π.Α.. 
στ. Το Συμβούλιο Προαγωγών Κοινών Σωμάτων, για 
πς κρίσεις των ανώτερων και κατώτερων αξιωματικών 
των Κοινών Σωμάτων. 

19. Τα Συμβούλια προαγωγών συντίθενται όπως πα¬ 
ρακάτω: 

α. Συμβούλιο προαγωγών Σ.Ξ. αριθ. 1: 

Από τον Α' Υπαρχηγό του Γ.Ε.Σ., ως Πρόεδρο, και 
πέντε (5) ανώτατους αξιωμαπκούς Όπλων, ως μέλη, 
β. Συμβούλιο προαγωγών Σ.Ξ. αριθ. 2: 

Από τον Β' Υπαρχηγό του Γ.Ε.Σ., ως Πρόεδρο, και 
πέντε (5) ανώτατους αξιωματικούς, ως μέλη, από τους 
οποίους υποχρεωτικά δύο (2) Σωμάτων, 
γ. Συμβούλιο προαγωγών Σ.Ξ. αριθ. 3: 

Από έναν (1) Υποστράτηγο Όπλου, ως Πρόεδρο, και 
πέντε (5) ανώτατους αξιωματικούς, ως μέλη, 
δ. Συμβούλιο προαγωγών Π.Ν.: 

(1) Από έναν (1) Ανπναύαρχο ή Υποναύαρχο Μάχιμο, 
ως Πρόεδρο, και από τέσσερις (4) ανώτατους Μάχιμους 
αξιωματικούς, ως μέλη. Σε περίπτωση κρίσης αξιωμα- 
πκών Μηχανικών, Σωμάτων Οικονομικού και Υγειονο¬ 
μικού, αντικαθίσταται το νεότερο μέλος του συμβουλίου 
από τον Υποναύαρχο Μηχανικό ή Οικονομικό ή Ιατρό, 
αντίστοιχα. 

(2) Αξιωματικοί Δάσκαλοι, Χημικοί, Πληρωμάτων Στό¬ 
λου Υπηρεσιών και Φάρων, κρίνονται από το Συμβούλιο 
Προαγωγών, που κρίνει τους Μάχιμους αξιωματικούς. 
Τους αξιωμαπκούς Πληρωμάτων Στόλου Τεχνών κρίνει 
το Συμβούλιο Προαγωγών, που κρίνει και τους Μηχα¬ 
νικούς αξιωματικούς. 

ε. Συμβούλιο προαγωγών Π.Α.: 

Από έναν (1) Ανππτέραρχο ή Υποπτέραρχο, ως 
Πρόεδρο, και τέσσερις (4) ανώτατους αξιωματικούς 
Ιπτάμενους, ως μέλη. Όταν κρίνονται αξιωματικοί ειδι¬ 
κοτήτων Μηχανικών και Ιατρών, Οδοντιάτρων, Κτηνιά- 

τρων, Φαρμακοποιών και Νοσηλευτικής,το νεότερο μέ¬ 
λος αντικαθίσταται κατά περίπτωση από: 

(1) Ανώτατο Αξιωματικό Μηχανικό,για τις κρίσεις των 
Μηχανικών. 

(2) Ανώτατο αξιωματικό Ιατρό για τις κρίσεις των 
Ιατρών, Οδοντιάτρων, Κτηνιάτρων, Φαρμακοποιών και 
Νοσηλευτικής. 

στ. Συμβούλιο προαγωγών Κοινών Σωμάτων: 

Από τον Υπαρχηγό του Γ.Ε.ΕΘ.Α., ως Πρόεδρο και 
από τέσσερις (4) ανώτατους αξιωματικούς, ως μέλη. 
Κάθε Γενικό Επιτελείο διαθέτει από έναν (1) ανώτατο 
αξιωματικό για τη συγκρότηση του Σιχαβουλίου αυτού. 

20. Εισηγητές: 

α. Στρατός Ξηράς: 

Οι Διευθυντές Όπλων για τις κρίσεις αξιωματικών 
Όπλων και οι Διευθυντές Σωμάτων για τις κρίσεις των 
αξιωματικών Σωμάτων. Εφόσον στο Σώμα δεν προβλέ- 
πεται Διευθυντής ή ο προβλεπόμενος δεν είναι ανώ¬ 
τατος αξιωματικός, χρέη εισηγητή εκτελεί ο Διευθυντής 
Β' Κλάδου του Γ.Ε.Σ.. 

β. Πολεμικό Ναυτικό: 

(1) 0 Διευθυντής Β' Κλάδου του Γ.Ε.Ν. για τις κρίσεις 
των Μάχιμων, Δασκάλων, Χημικών, Πληρωμάτων Στόλου 
Υπηρεσιών και Φάρων. 

(2) Ο Διευθυντής Δ' Κλάδου του Γ.Ε.Ν. για τις κρίσεις 
των Μηχανικών και Πληρωμάτων Στόλου Τεχνών. 

(3) Ο Διευθυντής Ε' Κλάδου του Γ.Ε.Ν. για τις κρίσεις 
των αξιωματικών Οικονομικού. 

(4) Ο Διευθυντής Διευθύνσεως Υγειονομικού για τις 
κρίσεις των Ιατρών, Οδοντιάτρων, Φαρμακοποιών και 
Νοσηλευτικής. 

γ. Πολεμική Αεροπορία: 

(1) Ο Διευθυντής Β Κλάδου Γ.Ε.Α. για τις κρίσεις 
των Ιπτάμενων. 

(2) Ένας ανώτατος αξιωματικός Μηχανικός, για τις 
κρίσεις των Μηχανικών, ο οποίος ορίζεται με απόφαση 
του Αρχηγού Γ.Ε.Α.. 

(3) Ένας ανώτατος αξιωματικός Ιατρός, για τις κρίσεις 
των Ιατρών, Οδοντιάτρων, Κτηνιάτρων, Φαρμακοποιών 
και Νοσηλευτικής, ο οποίος ορίζεται με απόφαση του 
Αρχηγού Γ.Ε.Α.. 

(4) Ένας ανώτατος αξιωματικός από την αντίστοιχη 
ειδικότητα των κρινομένων, ο οποίος ορίζεται με από¬ 
φαση του Αρχηγού Γ.Ε.Α.. 

(5) Ένας ανώτατος αξιωματικός Ιπτάμενος ή Μηχα¬ 
νικός για τις κρίσεις των αξιωματικών ειδικότητας Τε¬ 
χνικής Υποστήριξης. 

Σε περίπτωση που δεν υφίσταται ανώτατος αξιωμα¬ 
τικός σε κάποια ειδικότητα, χρέη εισηγητή εκτελεί ο 
Διευθυντής Β' Κλάδου Γ.Ε.Α.. 

δ. Κοινά Σώματα: 

Οι αρχαιότεροι των οικείων Κοινών Σωμάτων για τις 
κρίσεις των αξιωματικών των Σωμάτων αυτών, εφόσον, 
είναι ανώτατοι αξιωματικοί, διαφορετικά ο αρμόδιος 
Διευθυντής προσωπικού του Γ ενικού Επιτελείου Εθνικής 
Άμυνας. 

21. Για καθένα από τα παραπάνω Συμβούλια στη 
διαταγή συγκρότησής του, ορίζονται δύο (2) αναπλη¬ 
ρωματικά μέλη από ανώτατους αξιωματικούς. 

22. Τα Συμβούλια Προαγωγών των Κλάδων συγκρο¬ 
τούνται με διαταγή του Αρχηγού Γ ενικού Επιτελείου 
του αρμοδίου Κλάδου, μετά από πρόταση του ανώτατου 
Συμβουλίου Βασικής Σύνθεσης του Κλάδου του. Το 
Συμβούλιο Προαγωγών Κοινών Σωμάτων συγκροτείται 
με διαταγή του Αρχηγού Γ.Ε.ΕΘ.Α.. 


23. Καθήκοντα Γραμματέων εκτελούν ανώτεροι ή 
ανώτατοι αξιωματικοί, που ορίζονται: 

α. Από τον Αρχηγό Γ.Ε.ΕΘ.Α., για το Συμβούλιο 
Προαγωγών αξιωματικών Κοινών Σωμάτων. 

β. Από τους Αρχηγούς των Κλάδων, για τα Σι^ιβούλια 
Προαγωγών του Κλάδου τους. 

Σύγκληση Συμβουλίων 

24. Τα Συμβούλια Κρίσεων συγκαλούνται για τη διε¬ 
νέργεια τακτικών ή έκτακτων κρίσεων, όπως παρακάτω: 

α. Το Σ.Α.Γ.Ε., με διαταγή του Αρχηγού Γ.Ε.ΕΘ.Α.. 

β. Τα Συμβούλια Προαγωγών και τα Ανώτατα Συμβούλια 
Κρίσεων, με διαταγή του Αρχηγού του αρμόδιου Γενικού 
Επιτελείου. 

25. Τακτικές Σύνοδοι: 

α. Το Σ.Α.Γ.Ε. συνέρχεται σε τακτική σύνοδο και 
τελειώνει τις εργασίες του το πρώτο ΙΟήμερο του 
Μαρτίου κάθε χρόνου. 

β. Τα Ανώτατα Συμβούλια Κρίσεων και τα Συμβούλια 
Προαγωγών συνέρχονται σε τακτική σύνοδο μετά το 
τέλος των εργασιών του Σ.Α.Γ.Ε. και τελειώνουν τις 
εργασίες τους μέχρι τη 10η Απριλίου. 

26. Έκτακτοι Σύνοδοι: 

Τα Συμβούλια Κρίσεων συνέρχονται σε έκτακτες συ¬ 
νόδους για την κρίση αξιωματικών στις περιπτώσεις 
που προβλέπονται από τον παρόντα νόμο. 

Άρθρο 15 
Επιλογή Αρχηγών 

Αρχηγός Γενικού Επιτελείου Εθνικής Άμυνας 

1. Ο Αρχηγός Γ.Ε.ΕΘ.Α. επιλέγεται από το Κυβερ¬ 
νητικό Συμβούλιο Εξωτερικών και Άμυνας (ΚΥ.Σ.Ε.Α.) 
με πρόταση του Υπουργού Εθνικής Άμυνας μεταξύ των 
Αντιστράτηγων, Αντιναυάρχων, Ανππτεράρχων, ενα- 
λασσομένων με αναλογία: δύο Αντιστράτηγος ένας 
Αντιναύαρχος, ένας Αντιπτέραρχος. Η σειρά, με την 
οποία θα γίνεται η εναλλαγή καθορίζεται από το 
ΚΥ.Σ.Ε.Α.. Σε εξαιρετικές περιπτώσεις, το ΚΥ.Σ.Ε.Α. 
μπορεί να αλλάξει την αναλογία, αφού την αιτιολογήσει. 

2. Για την επιλογή Α/Γ.Ε.ΕΘ.Α. απαιτείται κτήση των 
ουσιαστικών προσόντων σε βαθμό εξαίρετο, επιτελική 
πείρα ως Αρχηγός ή Υπαρχηγός Γενικού Επιτελείου ή 
διοίκηση μείζονος Σχηματισμού ή αντίστοιχης Διοίκησης 
των άλλων Κλάδων και ευρεία επιτελική κατάρτιση. 

3. Ο Α/Γ.Ε.ΕΘ.Α. διορίζεται με προεδρικό διάταγμα, 
με το οποίο προάγεται σε Στρατηγό, Ναύαρχο ή Πτέ¬ 
ραρχο για χρονική διάρκεια δύο (2) ετών, που μπορεί 
να παραταθεί μέχρι ένα (1) έτος. Η επιλογή του Α/ 
Γ.Ε.ΕΘ.Α. πρέπει να πραγματοποιείται τρεις (3) μήνες 
τουλάχιστον πριν από το διορισμό του. 

Αρχηγοί Γ ενικών Επιτελείων Στρατού, Ναυτικού, Αε¬ 
ροπορίας 

4. Οι Αρχηγοί των Γ ενικών Επιτελείων Στρατού, 
Ναυτικού και Αεροπορίας επιλέγονται από το ΚΥ.Σ.Ε.Α. 
με πρόταση του Υπουργού Εθνικής Άμυνας μεταξύ των 
Αντιστράτηγων, Αντιναυάρχων ή Υποναυάρχων, Ανπ- 
πτεράρχων ή Υποπτεράρχων αντίστοιχα. Διορίζονται 
με προεδρικό διάταγμα, που προκαλείται από τον Υ¬ 
πουργό Εθνικής Άμυνας, για χρονική περίοδο δύο (2) 
ετών που μπορεί να παραταθεί μέχρι ένα (1) έτος. Η 

μη συμπλήρωση της διετούς θητείας δεν αποτελεί 
κώλυμα για επιλογή τους ως Α/Γ.Ε.ΕΘ.Α.. 

5. Για την επιλογή των Αρχηγών Γενικών Επιτελείων 
απαιτείται κτήση των ουσιαστικών προσόντων σε βαθμό 
εξαίρετο, διοίκηση μείζονος Σχημαπσμού ή αντίστοιχης 
των άλλων Κλάδων ή επιτελική πείρα ως Υπαρχηγός 
Γενικού Επιτελείου ή σε θέσεις Ανώτατων Αξιωματικών 
και ευρεία επιτελική κατάρτιση. 

6. Ο Υποναύαρχος ή Υποπτέραρχος, που επιλέγεται 
ως Αρχηγός Γ ενικού Επιτελείου Ναυτικού ή Αεροπορίας, 
προάγεται στο βαθμό του Αντιναυάρχου ή Ανππτεράρ- 
χου με το προεδρικό διάταγμα διορισμού του. 

7. Η επιλογή των Αρχηγών των Γενικών Επιτελείων 
Στρατού, Ναυτικού και Αεροπορίας πρέπει να πραγμα¬ 
τοποιείται ένα (1) μήνα τουλάχιστον πριν από το διορισμό 
τους. 

8. Μετά το διορισμό τους, σύμφωνα με τα παραπάνω, 
οι Αρχηγοί των Γενικών Επιτελείων καθίστανται αρ¬ 
χαιότεροι όλων των ομοιόβαθμών τους αξιωματικών των 
Κλάδων των Ενόπλων Δυνάμεων. 

9. Οι αρχαιότεροι από τους διορισθέντες σε κάθε 
Κλάδο των Ενόπλων Δυνάμεων θεωρούνται ως ευδο- 
κίμως τερματίσαντες τη σταδιοδρομία τους. 

Άρθρο 16 
Διενέργεια κρίσεων 

Έκτακτες κρίσεις προς πλήρωση κενών θέσεων α¬ 
νώτατων αξιωμαπκών 

1. Όταν κενούνται θέσεις Αντιστράτηγων, Αντιναυάρ¬ 
χων και Αντιπτεράρχων, όπως επίσης και θέσεις Υπο¬ 
ναυάρχων και Υποπτεράρχων, το Σ.Α.Γ.Ε. προβαίνει 
στην κρίση των Υποστρατήγων, Υποναυάρχων και Υ¬ 
ποπτεράρχων, που έχουν τα τυπικά προσόντα για προα¬ 
γωγή και έχουν κριθεί δύο (2) φορές διατηρητέοι και 
των Αρχιπλοιάρχων ή Ταξιάρχων Αεροπορίας, που έχουν 
κριθεί δύο (2) φορές διατηρητέοι ή δύο (2) φορές 
διατηρητέοι και μια (1) φορά διατηρητέοι, στον αυτό 
βαθμό. Από αυτούς επιλέγει εκείνους που έχουν τα 
ουσιαστικά προσόντα, που απαιτούνται για την προα¬ 
γωγή κατ' εκλογή για πλήρωση των κενών θέσεων, 
παραλείποντας τους αρχαιότερούς τους που δεν έχουν 
τα προσόντα αυτά. 

2. Όταν κενούνται θέσεις Υποστρατήγων, το Ανώτατο 
Στραπωπκό Συμβούλιο ή, προκειμένου για Υποστρατή¬ 
γους των Κοινών Σωμάτων, το Σ.Α.Γ.Ε. προβαίνει στη 
κρίση των Ταξιάρχων που έχουν τα τυπικά προσόντα 
για προαγωγή και έχουν κριθεί δύο (2) φορές διατηρητέοι 
ή δύο (2) φορές διατηρητέοι και μια (1) φορά διατηρητέοι 
στον αυτό βαθμό. Από αυτούς επιλέγει εκείνους που 
έχουν τα ουσιαστικά προσόντα, που απαιτούνται για 
την προαγωγή κατ' εκλογή για πλήρωση των κενών 
θέσεων, παραλείποντας τους αρχαιότερούς τους που 
δεν έχουν τα προσόντα αυτά. 

3. Όταν κενούνται θέσεις Ταξιάρχων ή Αρχιπλοιάρ¬ 
χων, τα Ανώτατα Συμβούλια Κρίσεων των Κλάδων ή το 
Συμβούλιο Προαγωγών αξιωματικών Κοινών Σωμάτων, 
για τα Κοινά Σώματα, προβαίνουν στην κρίση των 
Συνταγματαρχών, Πλοιάρχων και Σμηνάρχων, που έχουν 
τα τυπικά προσόντα για προαγωγή και έχουν κριθεί 
τουλάχιστον δύο (2) φορές διατηρητέοι ή δύο (2) φορές 
διατηρητέοι και μια (1) φορά διατηρητέοι στον αυτό 
βαθμό. Από αυτούς επιλεγει εκείνους που έχουν τα 
ουσιαστικά προσόντα, που απαιτούνται για την προα¬ 


γωγή κατ εκλογή για πλήρωση των κενών θέσεων, 
παραλείποντας τους αρχαιότερούς τους που δεν έχουν 
τα προσόντα αυτά. 

4. Όταν ο αριθμός αυτών, που κρίθηκαν, στην έκτακτη 
αυτή κρίση, προακτέοι κατ' εκλογή, εξισωθεί με τον 
αριθμό των κενών θέσεων, δεν συνεχίζεται η κρίση των 
υπόλοιπων αξιωμαπκών. 

5. Κατ' εξαίρεση είναι δυνατή η κρίση για προαγωγή 
αξιωματικού βαθμού Συνταγματάρχη, Ταξιάρχου, Υπο¬ 
στρατήγου και των αντίστοιχων των άλλων Κλάδων με 
τη συμπλήρωση ενός (1) έτους υπηρεσίας στο βαθμό 
και μία κρίση διατηρητέου, εφόσον, μετά από προηγη- 
θείσα κρίση ανώτατων αξιωματικών, δεν είναι δυνατή 
η συγκρότηση Συμβουλίων Κρίσεων. 

6. Οι δυνατές κρίσεις των κρινόμενων, σύμφωνα με 
πς διατάξεις των παραπάνω παραγράφων του παρόντος 
άρθρου, είναι για τους: 

α. Υποστρατήγους-Υποναυάρχους-Υποπτεράρχους: 

(1) Προακτέοι κατ' εκλογή 

(2) Ευδοκίμως τερματίσαντες τη σταδιοδρομία τους 
β. Συνταγματάρχες, Ταξιάρχους και τους αντίστοιχους 

των άλλων Κλάδων: 

(1) Προακτέοι κατ εκλογή 

(2) Διατηρητέοι στον αυτό βαθμό 

(3) Ευδοκίμως τερματίσαντες τη σταδιοδρομία τους. 

7. Οι διατηρητέοι στον αυτό βαθμό δεν είναι δυνατόν 
να κριθούν έκτακτα προς πλήρωση κενών θέσεων, εάν 
δεν έχουν συμπλήρωσει μετά την κρίση τους αυτή 
τουλάχιστον έξι (6) μήνες πραγμαπκής υπηρεσίας. Οι 
διατάξεις της παραγράφου 16 του άρθρου 5 δεν έχουν 
εφαρμογή στην παρούσα περίπτωση. 

Τακτικές κρίσεις ανώτατων αξιωμαπκών 

8. Οι ανώτατοι αξιωμαπκοί, εκτός από τους Αρχηγούς 
των Γενικών Επιτελείων, που συμπληρώνουν ένα (1) 
έτος παραμονής στον κατεχόμενο βαθμό μέχρι την 31η 
Δεκεμβρίου του έτους που γίνονται οι κρίσεις, κρίνονται 
σπς τακπκές ετήσιες κρίσεις ως: 

α. Διατηρητέοι 

β. Ευδοκίμως τερματίσαντες τη σταδιοδρομία τους 
γ. Αποστρατευτέοι. 

9. Κατ' εξαίρεση οι Αντιστράτηγοι, Ανπναύαρχοι και 
Ανππτέραρχοι μπορούν να κριθούν οποτεδήποτε, ανε¬ 
ξάρτητα από το χρόνο παραμονής στο βαθμό, αυτε- 
παγγελτα από το Σ.Α.Γ.Ε., με τα παραπάνω είδη κρίσεων. 

10. Οι Αντιστράτηγοι, Αντιναύαρχοι και Ανππτέραρχοι 
που συμπληρώνουν τέσσερα (4) έτη παραμονής στον 
κατεχόμενο βαθμό μέχρι την 31η Δεκεμβρίου του έτους 
που γίνονται οι κρίσεις, κρίνονται υποχρεωτικό σπς 
τακτικές ετήσιες κρίσεις ως: 

α. Ευδοκίμως τερματίσαντες τη σταδιοδρομία τους 
β. Αποστρατευτέοι. 

Τακτικές κρίσεις ανώτερων και κατώτερων αξιωματικών 

11. Οι Συνταγματάρχες, Πλοίαρχοι και Σμήναρχοι, 
που συμπληρώνουν στον κατεχόμενο βαθμό ένα (1) 
έτος μέχρι την 30ή Απριλίου του έτους που γίνονται 
οι κρίσεις, κρίνονται στις τακτικές ετήσιες κρίσεις, 
ανεξάρτητα από τη συμπλήρωση των λοιπών τυπικών 
προσόντων, ως: 

α. Διατηρητέοι 

β. Ευδοκίμως τερματίσαντες τη σταδιοδρομία τους 
γ. Αποστρατευτέοι. 

12. Αξιωματικοί βαθμού Υπολοχαγού μέχρι και Αντι- 
συνταγματάρχη και οι αντίστοιχοι των άλλων Κλάδων 
που συμπληρώνουν, μέχρι την 31η Δεκεμβρίου του 
έτους που γίνονται οι κρίσεις, τον ελάχιστο χρόνο 
παραμονής στο βαθμό και περιλαμβάνονται στον αριθμό 
αυτών που θα κριθούν σύμφωνα με την παράγραφο 
2α(2) του άρθρου 13, ή συμπληρώνουν το μέγιστο χρόνο 
παραμονής στο βαθμό ή τη συνολική υπηρεσία αξιω¬ 
ματικού. κρίνονται στις τακτικές ετήσιες κρίσεις ως: 

α. Προακτέοι κατ' εκλογή 
β. Προακτέοι κατ αρχαιότητα 
γ. Διατηρητέοι στον αυτό βαθμό 
δ. Αποστρατευτέοι. 

13. Οι Ανθυπολοχαγοί και οι αντίστοιχοι των άλλων 
Κλάδων που συμπληρώνουν, μέχρι την 31η Δεκεμβρίου 
του έτους που γίνονται οι κρίσεις, τον ελάχιστο χρόνο 
παραμονής στο βαθμό, κρίνονται στις τακτικές ετήσιες 
κρίσεις ως: 

α. Προακτέοι κατ' αρχαιότητα 
β. Διατηρητέοι στον αυτό βαθμό 
γ. Αποστρατευτέοι. 

Κρίσεις αξιωματικών που συμπληρώνουν 35ετία 

14. Αξιωματικοί μέχρι και του βαθμού του Ταξιάρχου 
και των αντίστοιχων των άλλων Κλάδων, που συμπλη¬ 
ρώνουν μέχρι την 31η Δεκεμβρίου του έτους που 
γίνονται οι κρίσεις τριάντα πέντε (35) έτη πραγματικής 
υπηρεσίας και τουλάχιστον ένα (1) έτος στον κατεχό- 
μενο βαθμό, κρίνονται υποχρεωτικά στις τακτικές ετή¬ 
σιες κρίσεις ως: 

α. Ευδοκίμως τερματίσαντες τη σταδιοδρομία τους 
β. Αποστρατευτέοι. 

15. Για τον υπολογισμό της 35ετούς πραγματικής 
υπηρεσίας λαμβάνεται υπόψη και συνυπολογίζεται η 
παρακάτω υπηρεσία, με βάση τα στοιχεία που υπάρχουν 
στα μητρώα των αρμόδιων Γ ενικών Επιτελείων: 

α. Εκείνη που πραγματικά διανύθηκε στις Ένοπλες 
Δυνάμεις και στις λοιπές δημόσιες υπηρεσίες με ο¬ 
ποιαδήποτε σχέση, εφόσον αναγνωρίζεται ως συντάξιμη. 

β. Εκείνη που πραγματικά διανύθηκε στα νομικά πρό¬ 
σωπα δημοσίου δικαίου και οργανισμούς τοπικής αυτο¬ 
διοίκησης με οποιαδήποτε σχέση, εφόσον αναγνωρίζεται 
ως συντάξιμη. 

γ. Ο χρόνος σπουδών, σύμφωνα με τον α.ν. 79/1967 
"Περί τροποποιήσεως του α.ν. 1854,1951 περί απονομής 
των Πολίτικων και Στρατιωτικών συντάξεων. 

16. Δεν λαμβανονται υπόψη για τον υπολογισμό της 
35ετούς πραγματικής υπηρεσίας: 

α. Ο τυχόν χρόνος της στρατιωτικής θητείας, καθώς 
και ο χρόνος της εθελοντικής υπηρεσίας που αντιστοιχεί 
στο χρόνο της στρατιωτικής θητείας. 

β. Τα επιπλέον έτη φοίτησης σε Ανώτατα Στρατιωτικά 
Εκπαιδευτικά Ιδρύματα, από τα οποία αποφοιτούν α¬ 
ξιωματικοί Σωμάτων ή ειδικοτήτων σε σχέση με τα έτη 
φοίτησης των Ανώτατων Στρατιωπκών Εκπαιδευτικών 
Ιδρυμάτων, από τα οποία αποφοιτούν αξιωματικοί Ό¬ 
πλων, Μάχιμοι ή Ιπτάμενοι. 

17. Από τις διατάξεις της παραγράφου 14 του πα¬ 
ρόντος άρθρου εξαιρούνται οι Συνταγματάρχες και Τα- 
ξίαρχοι και οι αντίστοιχοι των άλλων Κλάδων που δεν 
διανύουν τον τελευταίο βαθμό εξέλιξής τους. Αυτοί 
κρίνονται όπως και οι λοιποί ομοιόβαθμοί τους, που 
δεν συμπληρώνουν 35ετία. 


Κρίσεις αξιωματικών που καταλαμβάνονται από το 
όριο ηλικίας 

18. Αξιωματικοί μέχρι του βαθμού και του Ταξιάρχου 
και των αντίστοιχων των άλλων Κλάδων, που συμπλη¬ 
ρώνουν, μέχρι την 31η Δεκεμβρίου του έτους που 
διενεργούνται οι κρίσεις, τα όρια ηλικίας που καθορί¬ 
ζονται για το βαθμό τους από την παράγραφο 8 του 
άρθρου 21, κρίνονται υποχρεωτικά στις τακτικές ετήσιες 
κρίσεις ως: 

α. Ευδοκίμως τερματίσαντες τη σταδιοδρομία τους 
β. Αποστρατευτέοι. 

19. Οι αξιωματικοί που συμπληρώνουν 35ετία ή κα¬ 
ταλαμβάνονται από το όριο ηλικίας και κρίνονται ' Ευ¬ 
δοκίμως τερματίσαντες τη σταδιοδρομία τους*, σύμφωνα 
με τις διατάξεις των παραγράφων 14 και 18 του πα¬ 
ρόντος άρθρου, αντίστοιχα, προάγονται στον επόμενο 
βαθμό, εφόσον αυτός προβλέπεται για το Όπλο, Σώμα 
ή την ειδικότητα στην οποία ανήκουν, και ακολούθως 
με άλλο προεδρικό διάταγμα που εκδίδεται μέσα Ο ένα 
(1) μήνα από την προαγωγή τους, αποστρατεύονται, 
όπως προβλέπεται στις διατάξεις της παραγράφου 4γ(1) 
και 4ε του άρθρου 21, αντίστοιχα. 

Οι αξιωματικοί που καταλαμβάνονται από το όριο 
ηλικίας, εφόσον δεν δικαιούνται πλήρη σύνταξη, τίθενται 
Εκτός Οργανικών Θέσεων εάν το επιθυμούν και εφαρ¬ 
μόζονται γι' αυτούς οι διατάξεις των παραγράφων 8α, 
9 και 10 του άρθρου 18 και της παραγράφου 4στ (4) 
του άρθρου 21. 

Κρίσεις αξιωματικών που έχουν τεθεί Εκτός Οργανικών 
Θέσεων (Ε.Ο.Θ.) 

20. Αξιωματικοί πόυ έχουν τεθεί Ε.Ο.Θ., βάσει της 
παραγράφου 8 του άρθρου 18, κρίνονται στις τακτικές 
ετήσιες κρίσεις ως: 

α. Διατηρητέοι 
β. Μη διατηρητέοι 
γ. Αποστρατευτέοι. 

21. Διατηρητέοι κρίνονται όσοι, κατά το χρόνο που 
τελούν Ε.Ο.Θ., συγκεντρώνουν άπαντα τα ουσιαστικά 
τους προσόντα σε βαθμό λίαν καλό και άνω. 

22. Μη διατηρητέοι κρίνονται όσοι, κατά το χρόνο 
που τελούν Ε.Ο.Θ., δεν συγκεντρώνουν άπαντα τα 
ουσιαστικά τους προσόντα σε βαθμό τουλάχιστον λίαν 
καλό και δεν θεωρούνται κατάλληλοι για την αποτελε¬ 
σματική ενάσκηση των καθηκόντων του βαθμού τους. 

Κρίσεις αξιωματικών που διανύουν τον τελευταίο βαθ¬ 
μό εξέλιξής τους 

Λ 

23. Αξιωματικοί Σωμάτων, Ειδικοτήτων και Ειδικών 
Καταστάσεων, που διανύουν τον τελευταίο βαθμό εξέ¬ 
λιξής τους και συμπληρώνουν μέχρι 31 Δεκεμβρίου του 
έτους που γίνονται οι κρίσεις ένα (1) έτος υπηρεσίας 
στον κατεχόμενο βαθμό και δεν εμπίπτουν στις διατάξεις 
των παραγράφων 14 και 18 του παρόντος άρθρου, 
κρίνονται στις τακτικές ετήσιες κρίσεις ως: 

α. Διατηρητέοι 

β. Ευδοκίμως τερματίσαντες τη σταδιοδρομία τους 
γ. Αποστρατευτέοι. 

24. Διατηρητέοι κρίνονται όσοι έχουν τα προσόντα 
που καθορίζονται στην παράγραφο 5 του άρθρου 12. 

25. Ευδοκίμως τερματίσαντες τη σταδιοδρομία τους 
κρίνονται. όπως ορίζεται στην παράγραφο 10 του άρθρου 
12 . 

Άρθρο 17 

Σύνταξη και κύρωση πινάκων κρίοεως 

1. Τα Συμβούλια Κρίσεων συντάσσουν τους ακόλου¬ 
θους πίνακες, στους οποίους καταχωρίζουν τους αξιω¬ 
ματικούς που έκριναν κατά είδος κρίσης: 
α. Κατά τις τακτικές ετήσιες κρίσεις. 

Πίνακα για το σύνολο των αξιωματικών που κρίνουν. 
Ειδικά για τους κρινόμενους από το Σ.Α.Γ.Ε. είναι 
δυνατή η σύνταξη πίνακα σε κάθε συνεδρίαση. 

β. Κατά τις έκτακτες κρίσεις για πλήρωση κενών 
θέσεων. 

Πίνακα των αξιωματικών που κρίνουν, για κάθε βαθμό, 
γ. Κατά τις επανακρίσεις μετά από υποβολή αίτησης 
επανάκρισης ή μετά από απόφαση διοικητικού δικαστη¬ 
ρίου ή μετά από διαγραφή δυσμενών στοιχείων. 

Πίνακα για το σύνολο των επανακρινομένων σε κάθε 
συνεδρίαση. 

δ. Κατά την κρίση αξιωμαπκών, των οποίων είχε 
αναβληθεί η κρίση, συντάσσουν ιδιαίτερο συμπληρωμα¬ 
τικό πίνακα. 

2. Οι πίνακες που συντάσσονται, σύμφωνα με την 
προηγούμενη παράγραφο, διαβιβάζονται από τους Προ¬ 
έδρους των Συμβουλίων στα αντίστοιχα Γ ενικά Επιτε¬ 
λεία, τα οποία τους υποβάλλουν στον Υπουργό Εθνικής 
Άμυνας το αργότερο μέχρι την 20ή Απριλίου, όταν 
πρόκειται για τις ετήσιες κρίσεις, και μέσα .σε προθεσμία 
δέκα (10) ημερών από το πέρας των εργασιών των 
Συμβουλίων, όταν πρόκειται για έκτακτες κρίσεις. 

3. Εάν ο Υπουργός διαφωνεί με δυσμενή απόφαση 
του Συμβουλίου για ορισμένον ή ορισμένους αξιωματι¬ 
κούς, μπορεί, μέσα σε αποκλειστική προθεσμία δεκα¬ 
πέντε (15) ημερών από τότε που θα περιέλθουν σ' 
αυτόν οι πίνακες, να ασκήσει προσφυγή κατά της κρίσης 
του Συμβουλίου και να παραπέμψει τον αξιωματικό ή 
τους αξιωματικούς αυτούς στο αρμόδιο Συμβούλιο Ε- 
πανακρίσεων. 

4. Οι πίνακες, μετά από διαγραφή των ονομάτων των 
αξιωματικών κατά των κρίσεων των οποίων ήσκησε 
προσφυγή ο Υπουργός, κυρώνονται με προεδρικά δια¬ 
τάγματα που προκαλούνται από αυτόν, μέσα σε είκοσι 
(20) ημέρες από τότε που περιέρχονται σ' αυτόν. 

5. Οι αποφάσεις των Συμβουλίων που αφορούν σε 
κρίσεις ή επανακρίσεις αξιωμαπκών, δεν κυρώνονται 
από τον Υπουργό Εθνικής Άμυνας. 

6. Η ισχύς των πινάκων αρχίζει από τη δημοσίευση 
στην Εφημερίδα της Κυβερνήσεως των προεδρικών 
διαταγμάτων που κυρώνουν αυτούς. 

Άρθρο 18 

Συνέπειες δυσμενών κρίσεων 

Γ ενικά 

1. Δυσμενείς κρίσεις θεωρούνται: 
α. Προακτέοι κατ' αρχαιότητα, σε όσες περιπτώσεις 
προβλέπεται και κρίση κατ' εκλογή, 
β. Διατηρητέοι στον αυτό βαθμό, 
γ. Ευδοκίμως τερματίσαντες τη σταδιοδρομία τους 
με εξαίρεση αυτών που συμπληρώνουν 35ετία ή κατα¬ 
λαμβάνονται από το όριο ηλικίας ή αποστρατεύονται 


για λόγους υγείας, καθώς και των παραλειπόμενων κατά 
την επιλογή των Αρχηγών, 
δ. Μη διατηρητέοι, 
ε. Μη προακτέοι, 
στ. Αποστρατευτέοι. 

ζ. Μη προακτέοι στον ανώτερο σε αποστρατεία βαθμό 
και μη διατήρηση ή μη απονομή τίτλου επίτιμου. 

2. Όσοι κρίνονται δυσμενώς δικαιούνται επανάκρισης 
από τα αρμόδια Συμβούλια Επανάκρισης. 

Προακτέοι κατ' αρχαιότητα 

3. Όσοι κρίνονται προακτέοι κατ' αρχαιότητα χάνουν 
τη σειρά αρχαιότητάς τους, σε περίπτωση ταυτόχρονης 
ή όχι προαγωγής με τους καΤ εκλογή νεοτέρούς τους 
σε όλη τη διάρκεια που ισχύουν οι πίνακες κρίσεων, 
και τίθενται στην επετηρίδα μετά από αυτούς και κατά 
τη μεταξύ τους σειρά αρχαιότητας. Στην περίπτωση 
αυτή δεν έχει εφαρμογή η διάταξη της παραγράφου 7 
του άρθρου 4. 

Οι μη προαχθέντες από τους πίνακες κρίσεων κατ' 
εκλογή και κατ' αρχαιότητα διατηρούν τη μεταξύ τους 
αρχική σειρά αρχαιότητας. 

Διατηρητέοι στον αυτό βαθμό 

4. Όσοι κρίνονται διατηρητέοι στον αυτό βαθμό, 
κρίνονται στις επόμενες τακτικές ή έκτακτες κρίσεις, 
όπως οι λοιποί ομοιόβαθμοί τους, με τους παρακάτω 
περιορισμούς και εφόσον αποκτήσουν τα ουσιαστικά 
προσόντα για προαγωγή, προάγονται. 

α. Ανθυπολοχαγοί, Υπολοχαγοί και οι αντίστοιχοι των 
άλλων Κλάδων που κρίνονται στο βαθμό που φέρουν 
τρεις (3) φορές διατηρητέοι στον αυτό βαθμό, απο¬ 
στρατεύονται με το βαθμό που φέρουν ή τίθενται, 
εφόσον το επιθυμούν Ε.Ο.Θ. για συμπλήρωση πλήρους 
συντάξιμης υπηρεσίας. 

β. Λοχαγοί, Ταγματάρχες, Αντισυνταγματάρχες και οι 
αντίστοιχοι των άλλων Κλάδων που κρίνονται: 

(1) Δύο (2) φορές στο βαθμό που φέρουν διατηρητέοι 
στον αυτό βαθμό, παραμένουν στην ενεργό υπηρεσία 
ή αποστρατεύονται μετά από αίτησή τους, προαγόμενοι 
στον επόμενο βαθμό. 

(2) Τρεις (3) φορές στο βαθμό που φέρουν διατηρητέοι 
στον αυτό βαθμό, αποστρατεύονται προαγόμενοι στον 
επόμενο βαθμό ή τίθενται, εφόσον το επιθυμούν Ε.Ο.Θ. 
για συμπλήρωσή πλήρους συντάξιμης υπηρεσίας. 

γ. Συνταγματάρχες, Ταξίαρχοι και οι αντίστοιχοι των 
άλλων Κλάδων, που κρίνονται: 

(1) Μία (1) φορά στο βαθμό που φέρουν, διατηρητέοι 
στον αυτό βαθμό, παραμένουν στην ενεργό υπηρεσία 
ή αποστρατεύονται μετά από αίτησή τους προαγόμενοι 
στον επόμενο βαθμό. 

(2) Δύο (2) φορές στο βαθμό που φέρουν, διατηρητέοι 
στον αυτό βαθμό, αποστρατεύονται προαγόμενοι στον 
επόμενο βαθμό ή τίθενται εφόσον το επιθυμούν Ε.Ο.Θ. 
ανεξάρτητα αν έχουν συμπληρώσει πλήρη συντάξιμη 
υπηρεσία. 

5. Γ ια τους αξιωματικούς της παραπάνω παραγράφου 
εφαρμόζονται οι διατάξεις του άρθρου 21. των παρα¬ 
γράφων 20. 21 και 22 του άρθρου 16 και των παραγράφων 
8β. 9 και 10 του παρόντος άρθρου. 

6. Όσοι κρίνονται διατηρητέοι στον αυτό βαθμό είναι 
δυνατόν να μετατίθενται εντός τριμήνου από της κοι¬ 
νοποίησης σ αυτούς της δυσμενούς κρίσης, επειτα από 

απόφαση του αρμόδιου Συμβουλίου Κρίσεων, εκτός αν 
η δυσμενής κρίση τους βασίστηκε και στην αξιολόγηση 
του τελευταίου διοικητή τους, οπότε μετατίθενται υ¬ 
ποχρεωτικά. 

Ευδοκίμως τερματίσαντες τη σταδιοδρομία τους 

7. Όσοι κρίνονται ευδοκίμως τερματίσαντες τη στα¬ 
διοδρομία τους ή αποστρατευτέοι τίθενται σε αποστρα¬ 
τεία, όπως στο άρθρο 21 ορίζεται. Για τους κρινομένους 
ως ευδοκίμως τερματίσαντες τη σταδιοδρομία τους 
εφαρμόζονται και οι διατάξεις των παραγράφων 8α, 9 
και 10 του παρόντος άρθρου. 

Εκτός Οργανικών θέσεων (Ε.Ο.Θ.) 

8. Εκτός Οργανικών Θέσεων τίθενται με απόφαση 
του Υπουργού Εθνικής Αμυνας: 

α. Αξιωματικοί που κρίνονται ως ευδοκίμως τερματί¬ 
σαντες τη σταδιοδρομία τους, πλην των αξιωματικών 
που συμπλήρωσαν 35ετία και των αποστρατευομένων 
για λόγους υγείας, εφόσον κατά το χρόνο της κρίσης 
τους δεν δικαιούνται πλήρη σύνταξη και το επιθυμούν. 

β. Αξιωματικοί που κρίνονται διατηρητέοι στον αυτό 
βαθμό, εφόσον το επιθυμούν, όπως ορίζεται στην πα¬ 
ράγραφο 4 του παρόντος άρθρου. 

9. Οι αξιωματικοί που τίθενται, σύμφωνα με τα πα¬ 
ραπάνω, Ε.Ο.Θ.: 

α. Δεν μπορούν να επανέλθουν στην προηγούμενη 
κατάστασή τους, εκτός αν προαχθούν επ’ ανδραγαθία. 

β. Κρίνονται κάθε έτος,σύμφωνα με όσα ορίζονται 
στις παραγράφους 20, 21 και 22 του άρθρου 16, και, 
εφόσον κριθούν μη διατηρητέοι ή αποστρατευτέοι, α¬ 
ποστρατεύονται. 

γ. Εφόσον δικαιούνται πλήρη σύνταξη, αποστρατεύο¬ 
νται, εκτός των Συνταγματαρχών και Ταξιάρχων και 
των αντίστοιχων των άλλων Κλάδων της περίπτωσης 
της παραγράφου 8β του παρόντος άρθρου. 

δ. Εφόσον συμπληρώνουν το προβλεπόμενο για το 
βαθμό τους όριο ηλικίας, αποστρατεύονται, εκτός αυτών 
που δεν δικαιούνται πλήρη σύνταξη και επιθυμούν να 
παραμείνουν Ε.Ο.Θ. για να συμπληρώσουν συντάξιμο 
χρόνο, οι οποίοι αποστρατεύονται οπωσδήποτε με τη 
συμπλήρωση του 61ου έτους της ηλικίας τους. 

ε. Αποστρατεύονται με αίτησή τους οποτεδήποτε. 

10. Πριν από τις τακτικές ετήσιες κρίσεις, τα Ανώτατα 
κατά Κλάδο Συμβούλια συνέρχονται και καθορίζουν, με 
βάση τις υπάρχουσες κατά το χρόνο των κρίσεων 
υπηρεσιακές ανάγκες, τα ποσοστά, επί του συνόλου 
των οργανικών θέσεων σε κάθε βαθμό, των δυναμένων 
να τεθούν Ε.Ο.Θ.. Σε περίπτωση που ο αριθμός των 
αξιωματικών οι οποίοι επιθυμούν να τεθούν Ε.Ο.Θ. 
υπερβαίνει τα καθοριζόμενα ποσοστά, η επιλογή για 
την κάλυψη των ποσοστών, γίνεται με βάση τα στοιχεία 
των ατομικών τους εγγράφων από τα αρμόδια κατά 
Κλάδο Συμβούλια Κρίσεων, εφαρμοζομένων των διατά¬ 
ξεων της παραγράφου 10 του άρθρου 13 και λαμβα- 
νομένου υπόψη τόσο του χρόνου που υπολείπεται για 
τη συμπλήρωση πλήρους συντάξιμης υπηρεσίας, όσο 
και του χρόνου της συνολικής στρατιωτικής υπηρεσίας 
για καθένα από αυτούς. 


Άρθρο 19 
Επανακρίσεις 

Γ ενικά 

1. Επανάκριση είναι η εκ νέου κρίση αξιωματικού που 
κρίθηκε δυσμενώς, η οποία γίνεται από τα αρμόδια 
Συμβούλια επανακρίσεων που ορίζονται στον παρόντα 
νόμο. 

2. Η επανάκριση γίνεται ύστερα από προσφυγή του 
αξιωματικού ή του Υπουργού Εθνικής Άμυνας. 

Προσφυγές 

3. Προσφυγή κατά δυσμενούς κρίσης μπορούν να 
υποβάλλουν όσοι κρίθηκαν: 

α. Προακτέοι κατ' αρχαιότητα στο βαθμό του Υπο- 
λοχαγού μέχρι και του Αντισυνταγματάρχη και οι αντί¬ 
στοιχοι των άλλων Κλάδων, 
β. Διατηρητέοι στον αυτό βαθμό, 
γ. Ευδοκίμως τερματίσαντες τη σταδιοδρομία τους 
με εξαίρεση αυτών που συμπληρώνουν 35ετία ή κατα¬ 
λαμβάνονται από το όριο ηλικίας, ή αποστρατεύονται 
για λόγους υγείας, καθώς και των παραλειπόμενων κατά 
την επιλογή των Αρχηγών, 
δ. Μη διατηρητέοι, 
ε. Μη προακτέοι, 
στ. Αποστρατευτέοι. 

ζ. Μη προακτέοι στον ανώτερο, σε αποστρατεία βαθμό 
ή αυτοί στους οποίους δεν απονεμήθηκε ο τίτλος του 
επιτίμου. 

4. Ο Υπουργός Εθνικής Άμυνας μπορεί να ασκήσει 
προσφυγή κατά των δυσμενών κρίσεων της προηγού¬ 
μενης παραγράφου. . 

5. Οι προσφυγές του Υπουργού κατά των δυσμενών 
κρίσεων κοινοποιούνται στους ενδιαφερομένους, οι ο¬ 
ποίοι μπορούν να υποβάλλουν αναφορά με τυχόν συ¬ 
μπληρωματικά στοιχεία μέσα σε αποκλειστική προθεσμία 
εξήντα (60) ημερών από της κοινοποίησης σ' αυτούς 
της προσφυγής. 

6. Οι αποφάσεις των Συμβουλίων κοινοποιούνται στους 
ενδιαφερομένους, οι οποίοι δικαιούνται, μέσα σε απο¬ 
κλειστική προθεσμία εξήντα (60) ημερών από της κοι¬ 
νοποίησης σ' αυτούς της απόφασης, να ασκήσουν προ¬ 
σφυγή κατά της δυσμενούς κρίσης με τυχόν συμπλη¬ 
ρωματικά στοιχεία, προκειμένου να τεθούν υπόψη των 
αρμόδιων Συμβουλίων Επανακρίσεων. 

Συμβούλια Επανακρίσεων 

7. Συμβούλια Επανακρίσεων είναι: 

α. Το Συμβούλιο Προαγωγών Σ.Ξ. αριθ. 1 για πς 
επανακρίσεις των κατώτερων αξιωματικών Όπλων και 
Φροντιστών - Αρχιτεχνιτών που υπάγονται στα Όπλα. 

β. Το Συμβούλιο Προαγωγών Σ.Ξ. αριθ. 2 για πς 
επανακρίσεις των κατώτερων αξιωματικών Σωμάτων. 

γ. Το Ανώτατο Στρατιωτικό Συμβούλιο Κρίσεων για 
τις επανακρίσεις Ταγματαρχών και Ανπσυνταγματαρχών 
Όπλων και Σωμάτων. 

δ. Τα Ανώτατο Ναυτικό Συμβούλιο Κρίσεων για πς 
επανακρίσεις των Πλωταρχών και κατώτερων αξιωμα- 
πκών. 

ε. Το Ανώτατο Αεροπορικό Συμβούλιο Κρίσεων για 
τις επανακρίσεις των Επισμηναγών και κατώτερων α¬ 
ξιωματικών. 

στ. Το Συμβούλιο Προαγωγών Κοινών Σωμάτων για 
τις επανακρίσεις των κατώτερων αξιωματικών και Ταγ¬ 
ματαρχών Κοινών Σωμάτων. 

ζ. Το Συμβούλιο Αρχηγών Γενικών Επιτελείων για τις 
επανακρίσεις: 

(1) Των ανώτατων αξιωματικών και των Συνταγμα¬ 
ταρχών, Πλοιάρχων, Σμηνάρχων, Αντιπλοιάρχων και 
Αντισμηνάρχων. 

(2) Των ανώτατων αξιωματικών, Συνταγματαρχών και 
Αντισυνταγματαρχών Κοινών Σωμάτων. 

8. Τα Συμβούλια Προαγωγών Σ.Ξ. αριθ. 1 και 2 για 
τις επανακρίσεις συντίθενται όπως και κατά τις κρίσεις. 
Το Συμβούλιο Προαγωγών Κοινών Σωμάτων συμπλη¬ 
ρώνεται, για τις επανακρίσεις, με τον αρμόδιο Διευθυντή 
προσωπικού του Γ.Ε.ΕΘ.Α. και με έναν ανώτατο αξιω¬ 
ματικό του Σ.Ξ. ή Π.Ν. ή Π.Α.. 

9. Τα Ανώτατα Συμβούλια Κρίσεων των Κλάδων για 
τις επανακρίσεις συντίθενται όπως και κατά τις κρίσεις. 

10. Χρέη εισηγητή για τα Συμβούλια της παραγράφου 
7 του παρόντος άρθρου εκτελούν αυτοί,που ορίζονται 
στην παράγραφο 20 του άρθρου 14. 

11. Το Συμβούλιο Αρχηγών Γενικών Επιτελείων συ¬ 
μπληρώνεται κατά τις επανακρίσεις: 

α. Των Αντιστρατήγων, Αντιναυάρχων και Αντιπτε- 
ράρχων με τους αρχαιότερους Αντιστρατήγους, Αντι¬ 
ναυάρχους ή Αντιπτεράρχους μέχρι του αριθμού των 
τριών, εφόσον υπάρχουν αρχαιότεροι του επανακρινό- 
μενου, διαφορετικά δεν συμπληρώνεται. 

β. Των Υποναυάρχων, με το Διοικητή της Στρατιάς 
ή το Γενικό Επιθεωρητή Στρατού, τον Αρχηγό του 
Στόλου και με έναν Αντιναύαρχο ή Υποναύαρχο αρ¬ 
χαιότερο του επανακρινόμενου και των Υποπτεράρχων 
με το Διοικητή της Στρατιάς ή το Γενικό Επιθεωρητή 
Στρατού, τον Αρχηγό της Τακτικής Αεροπορίας, και με 
έναν Αντιπτέραρχο ή Υποπτέραρχο αρχαιότερο του 
επανακρινόμενου. 

γ. Των Υποστρατήγων, Αρχιπλοιάρχων και Ταξιάρχων 
της Αεροπορίας, που παραλείφθηκαν κατά την πλήρωση 
κενών θέσεων, στους βαθμούς Αντιστράτηγου, Υπο¬ 
ναυάρχου ή Υποπτεράρχου, με το Διοικητή της Στρατιάς 
και δύο (2) Αντιστρατήγους, όταν πρόκειται για επα- 
νάκριση Υποστρατήγων, με το Διοικητή της Στρατιάς, 
τον Αρχηγό Στόλου και με έναν Αντιναύαρχο ή Υπο¬ 
ναύαρχο ή με το Διοικητή της Στρατιάς, τον Αρχηγό 
της Τακτικής Αεροπορίας και με έναν Αντιπτέραρχο ή 
Υποπτέραρχο, όταν πρόκειται για επανακρίσεις Αρχι¬ 
πλοιάρχων και Ταξιάρχων Αεροπορίας, αντίστοιχα. 

δ. Των Υποστρατήγων, Ταξιάρχων, Συνταγματαρχών, 
Αρχιπλοιάρχων, Πλοιάρχων, Αντιπλοιάρχων, Ταξιάρχων 
της Π.Α., Σμηνάρχων και Αντισμηνάρχων, που κρίθηκαν 
από τα οικεία κατά Κλάδους Ανώτατα Συμβούλια με 
έναν Αντιστράτηγο, Αντιναύαρχο ή Υποναύαρχο, Αντι- 
πτέραρχο ή Υποπτέραρχο, αντίστοιχα. 

ε. Των ανώτατων αξιωματικών των Κοινών Σωμάτων 
με έναν (1) Αντιστράτηγο, τον Υπαρχηγό του Γενικού 
Επιτελείου Εθνικής Αμυνας και τον αρχαιότερο αξιω¬ 
ματικό του οικείου Σώματος, εφόσον είναι αρχαιότερος 
του επανακρινόμενου. 

στ. Των Συνταγματαρχών και Αντισυνταγματαρχών 
των Κοινών Σωμάτων με τον Υπαρχηγό του Γενικού 
Επιτελείου Εθνικής Αμυνας. 

12. Για τις επανακρίσεις των αξιωματικών των πα¬ 


ραγράφων 11γ και 11 δ του παρόντος άρθρου, η συ¬ 
μπλήρωσή του Σ.Α.Γ.Ε. με τους προβλεπόμενους Α¬ 
ντιστράτηγους, Αντιναυάρχους, Αντιπτεράρχους, Υπο¬ 
ναυάρχους και Υποπτεράρχους γίνεται ανεξάρτητα από 
την αρχαιότητα αυτών προς την αρχαιότητα των επα- 
νακρινομένων κατά το χρόνο της αρχικής τους κρίσης, 
εφόσον δεν υπάρχουν αρχαιότεροι τους. 

13. Χρέη εισηγητή του Σ.Α.Γ.Ε. εκτελούν αυτοί, που 
ορίζονται στην παράγραφο 11 του άρθρου 14. 

14. Κατά τα λοιπά, ισχύουν αυτά που ορίζονται στις 
παραγράφους 3, 4, 12, 15, 16, 17, 20, 21, 22, 23 του 
άρθρου 14. 

Διενέργεια επανακρίσεων 

15. Τα Συμβούλια Επανακρίσεων συγκαλούνται με 
διαταγή του Αρχηγού του αρμόδιου Γ ενικού Επιτελείου 
και προβαίνουν στην επανάκριση των αξιωματικών που 
υπέβαλαν προσφυγή, όπως και εκείνων κατά των δυ¬ 
σμενών κρίσεων των οποίων ήσκησε προσφυγή ο Υ¬ 
πουργός Εθνικής Αμυνας, έστω και αν οι τελευταίοι 
δεν υπέβαλαν αναφορά. 

16. Οι επανακρίσεις τελειώνουν μέσα σε αποκλειστική 
προθεσμία έξι (6) μηνών από την ημερομηνία που 
κοινοποιήθηκαν στους ενδιαφερομένους οι σχετικές 
αποφάσεις των κρίσεων. 

17. Το αρμόδιο Συμβούλιο μπορεί να αναβάλλει την 
επανάκριση αξιωματικού για επόμενη σύνοδο με σκοπό 
να προσκομισθούν περισσότερα στοιχεία, αιτιολογώντας 
την απόφασή του αυτή στα πρακτικά. Κατά τη νέα 
σύνοδο που δεν μπορεί να απέχει περισσότερο από 
δύο (2) μήνες από την προηγούμενη, το Συμβούλιο 
λαμβάνει οριστική απόφαση και αν ακόμα δεν προσκο- 
μισθούν στοιχεία. 

18. Κατά τις επανακρίσεις, τηρείται γενικά η διαδικασία 
των παραγράφων 6 έως και 11 του άρθρου 13. Τα 
Συμβούλια, αφού λάβουν υπόψη τους τα στοιχεία που 
υπάρχουν στον ατομικό φάκελο του επανακρινόμενου 
αξιωματικού, όπως επίσης και τα τυχόν συμπληρωματικά 
στοιχεία που υποβλήθηκαν, αποφαίνονται αιτιολογημένα 
και οριστικά ως εξής: 

α. Αν κρίνουν βάσιμη την προσφυγή, εγγράφουν τον 
αξιωματικό συμπληρωματικά σε οποιονδήποτε από τους 
άλλους ευμενέστερους πίνακες της παραγράφου 1 του 
άρθρου 17. 

β. Αν κρίνουν αβάσιμη την προσφυγή, επικυρώνουν 
την απόφαση του αρμόδιου Συμβουλίου Κρίσεων. Σε 
περίπτωση μη ύπαρξης πίνακα, λόγω προσφυγής του 
Υπουργού Εθνικής Αμυνας, εγγράφουν αυτόν συμπλη¬ 
ρωματικά σε πίνακα από αυτούς της παραγράφου 1 του 
άρθρου 17, που κυρώνεται, όπως προβλέπεται στην 
παράγραφο 4 του ίδιου άρθρου. 

19. Τα Συμβούλια Επανακρίσεων μπορούν ν' αναφερ¬ 
θούν στην αιτιολογία του Πρωτοβάθμιου Συμβουλίου ή 
να συμπληρώσουν αυτή ή να εγγράφουν νέα αιτιολογία. 

20. Οι συμπληρωματικοί πίνακες των αξιωματικών, 
των οποίων οι προσφυγές κρίθηκαν βάσιμες, κυρώνονται 
όπως στην παράγραφο 4 του άρθρου 17 ορίζεται, στη 
συνέχεια δε προκαλούνται οι διοικητικές πράξεις ανα¬ 
δρομικής αποκατάστασής τους. 

21. Οι αποφάσεις των Συμβουλίων Επανακρίσεων 
κοινοποιούνται στους ενδιαφερομένους μέσα σε δύο 
(2) μήνες από το τέλος των εργασιών τους. 

22. Προσφυγή κατά των αποφάσεων των Συμβουλίων 

Επανακρίσεων δεν επιτρέπεται. 

23. Η προθεσμία για άσκηση εφέσεως και η άσκηση 
εφέσεως κατά των ακυρωτικών αποφάσεων των Διοι¬ 
κητικών Εφετείων, αναστέλλουν την εκτέλεση των α¬ 
ποφάσεων αυτών. 

24. Μετά από ακυρωτική απόφαση του Συμβουλίου 
της Επικράτειας η κρίση επαναλαμβάνεται από το Συμ¬ 
βούλιο Επανακρίσεων, με εξαίρεση την περίπτωση που 
η ακυρωτική απόφαση αφορά σε κακή σύνθεση του 
Πρωτοβάθμιου Συμβουλίου Κρίσεων, οπότε η κρίση ε¬ 
παναλαμβάνεται από την αρχή. 

25. Εάν από τα στοιχεία του ατομικού φακέλου του 
αξιωματικού διαγράφει δυσμενές στοιχείο, σύμφωνα με 
τις διατάξεις που ισχύουν κάθε φορά, που περιλαμβά¬ 
νεται στην αιτιολογία δυσμενούς κρίσης, η κρίση αυτή 
θεωρείται ότι δεν έγινε ποτέ και επαναλαμβάνεται. 

26. Η κατά τα παραπάνω επανάληψη κρίσης γίνεται 
από το Πρωτοβάθμιο Συμβούλιο Κρίσεων, ανεξάρτητα 
από την έκδοση ή όχι απόφασης του Συμβουλίου Ε¬ 
πανακρίσεων. 

27. Η νέα κρίση των αξιωματικών, που επανακρίνονται 
με βάση τις διατάξεις του παρόντος άρθρου, γίνεται 
από την κατάσταση που τελούν αυτοί κατά το χρόνο 
της νέας αυτής κρίσης. 

28. Αξιωματικός που δικαιώθηκε σε επανάληψη κρίσης 
ή επανάκρισης, πριν να εκδοθούν οι σχετικές με την 
κρίση αυτή διοικητικές πράξεις, κρίνεται στη συνέχεια, 
εφόσον του οφείλονται και άλλες κρίσεις λόγω κρίσης 
ή προαγωγής νεότερού του, με βάση τα στοιχεία του 
ατομικού του φακέλου. 

29. Με προεδρικό διάταγμα που προκαλείται από τον 
Υπουργό Εθνικής Αμυνας μετά από γνωμοδότηση των 
ανώτατων συμβουλίων των κλάδων και εισήγηση του 
Σ.Α.Γ.Ε., καθορίζονται τα κριτήρια επιλογής των προέ¬ 
δρων και των μελών των Συμβουλίων Κρίσεων και 
Επανακρίσεων στις περιπτώσεις που οι πρόεδροι και 
τα μέλη αυτών δεν ορίζονται επακριβώς από τις δια¬ 
τάξεις του άρθρου 14 και του παρόντος άρθρου. 

ΚΕΦΑΛΑΙΟ IV 

Προαγωγές - αποστρατείες - τοποθετήσεις - 
μεταθέσεις 

Άρθρο 20 
Προαγωγές 

Γ ενικά 

1. Οι προαγωγές γίνονται από τους πίνακες των 
προακτέων που κυρώθηκαν με προεδρικά διατάγματα, 
τα οποία προκαλούνται από τον Υπουργό Εθνικής 
Άμυνας. Οι πίνακες αυτοί ισχύουν για αξιωματικούς: 

α. Βαθμού Συνταγματάρχη και άνω και τους αντίστοι¬ 
χους των άλλων Κλάδων, μέχρι να εξαντληθούν ή, αν 
δεν εξαντληθούν, μέχρι να κυρωθούν νέοι πίνακες. 

β. Μέχρι και του βαθμού του Αντισυνταγματάρχη και 
τους αντίστοιχους των άλλων Κλάδων, μέχρι να εξα¬ 
ντληθούν ή, εάν δεν εξαντληθούν, μέχρι την έναρξη 
των τακτικών ετήσιων κρίσεων των ανώτατων αξιωμα¬ 
τικών. 

2. Οι προαγωγές των αξιωματικών για κάλυψη κενών 
θέσεων, που γίνονται συνεπεία των τακτικών ετήσιων 
κρίσεων μέχρι και του βαθμού του Αντισυνταγματάρχη 
και των αντίστοιχων των άλλων Κλάδων, ενεργούνται 
με την κύρωση των αντίστοιχων πινάκων, οι δε λοιπές 


κατά τη διάρκεια του έτους, το τελευταίο δεκαήμερο 
κάθε μήνα. 

3. Οι προαγωγές των ανώτατων αξιωματικών και 
Συνταγματαρχών και των αντίστοιχων των άλλων Κλά¬ 
δων γίνονται κάθε φορά που κενούνται θέσεις. 

4. Οι προαγωγές γίνονται για κάλυψη κενών θέσεων, 
με εξαίρεση τις περιπτώσεις των παρακάτω αξιωματικών, 
που προάγονται ανεξάρτητα από την ύπαρξη κενών 
θέσεων: 

α. Των Ανθυπολοχαγών, Σημαιοφόρων και Ανθυπο- 
σμηναγών. 

β. Αυτών που συμπλήρωσαν το μέγιστο χρόνο πα¬ 
ραμονής στο βαθμό ή συνολικής υπηρεσίας αξιωματικού. 

γ. Αυτών που δικαιώθηκαν ύστερα από επανάκριση ή 
επανάληψη της κρίσης τους από τότε που εδικαιούντο. 

δ. Των αξιωματικών, που είχε ανασταλεί η κρίση για 
τους λόγους που αναφέρονται στο άρθρο 11, εφόσον 
πριν από την κρίση τους ως προακτέων είχε προαχθεί 
νεότερος τους. 

ε. Των αξιωματικών που τίθενται σε αποστρατεία μέσα 
σε ένα (1) μήνα από την προαγωγή τους, όπως ορίζεται 
στη παράγραφο 4 του άρθρου 21. 

στ. Των αξιωματικών που προάγονται επ' ανδραγαθία. 

5. Οι Ανθυπολοχαγοί και οι αντίστοιχοι των άλλων 
Κλάδων προάγονται μόνο κατ' αρχαιότητα. 

6. Αξιωματικοί βαθμού Υπολοχαγού μέχρι και Αντι- 
συνταγματάρχη και οι αντίστοιχοι των άλλων Κλάδων 
προάγονται από τους πίνακες προακτέων κατ' εκλογή 
και προακτέων κατ' αρχαιότητα με τις παρακάτω ανα¬ 
λογίες: 

α. Υπολοχαγοί, Ανθυποπλοίαρχοι και Υποσμηναγοί: 
πέντε δέκατα (5/10) κατ' εκλογή και πέντε δέκατα 
(5/10) κατ' αρχαιότητα.. 

β. Λοχαγοί, Υποπλοίαρχοι και Σμηναγοί: Έξι δέκατα 
(6/10) κατ' εκλογή και τέσσερα δέκατα (4/10) κατ' 
αρχαιότητα. 

γ. Ταγματάρχες, Πλωτάρχες και Επισμηναγοί: Επτά 
δέκατα (7/10) κατ' εκλογή και τρία δέκατα (3/10) κατ' 
αρχαιότητα. 

δ. Αντί συνταγματάρχες, Αντιπλοίαρχοι και Αντισμή¬ 
ναρχοι: Οκτώ δέκατα (8/10) κατ' εκλογή και δύο δέκατα 
(2/10) κατ' αρχαιότητα. 

Υπολογισμός κενών θέσεων 

7. Ο αριθμός των κενών θέσεων περιλαμβάνει τις 
κενές θέσεις που υπήρχαν, καθώς και όσες κενώθηκαν 
ή δημιουργήθηκαν κατά τη διάρκεια που ισχύουν οι 
πίνακες των τακτικών και εκτάκτων κρίσεων. Οι θέσεις 
αυτών που αποβιώνουν ή αυτών που κηρύσσονται σε 
αφάνεια θεωρούνται κενές από την επομένη του θα¬ 
νάτου τους, αυτών που καταλαμβάνονται από το όριο 
ηλικίας από την επομένη της κατάληψής τους από το 
όριο ηλικίας και αυτών που για οποιονδήποτε άλλο 
λόγο εξέρχονται του Στρατεύματος ή τίθενται Ε.Ο.Θ. 
από την υπογραφή της σχετικής διοικητικής πράξης. 

8. Οι κατά βαθμό κενές θέσεις προσδιορίζονται από 
τη διαφορά μεταξύ των προβλεπόμενων οργανικών 
θέσεων κάθε βαθμού και του αριθμού των αξιωματικών 
που υπηρετούν και κατέχουν οργανικές θέσεις του 
βαθμού αυτού. 

Πλήρωση κενών θέσεων 

9. Οι κενές οργανικές θέσεις αξιωματικών πληρούνται 

από τη σειρά αρχαιότητας, όπως αυτή προκύπτει από 
την ένταξή τους στις επετηρίδες του άρθρου 2. 

10. Εάν οι εγγεγραμμένοι αξιωματικοί σ' έναν από 
τους πίνακες προακτέων κατ εκλογή ή κατ' αρχαιότητα 
είναι λιγότεροι από τον αριθμό των κενών θέσεων που 
αναλογούν στον πίνακα αυτόν, συμπληρώνονται οι κενές 
οργανικές θέσεις του πίνακα αυτού με την προαγωγή 
αξιωματικών που είναι εγγεγραμμένοι στον άλλο πίνακα. 

11. Σε περίπτωση που οι κενές θέσεις σε κάποιο 
βαθμό δεν μπορούν να πληρωθούν με προαγωγή, γιαή 
οι αξιωματικοί του αμέσως κατώτερου βαθμού δεν μπο¬ 
ρούν, για οποιονδήποτε λόγο, να προαχθούν και από 
τη μη πλήρωση των κενών θέσεων εμποδίζεται η προα¬ 
γωγή αξιωματικών κατώτερων βαθμών, που έχουν τα 
προσόντα για προαγωγή, τότε οι παραπάνω θέσεις 
θεωρούνται, προσωρινά και για την περίπτωση αυτή, 
ως κενές του κατώτερου βαθμού και πληρούνται. 

12. Κατά τις προαγωγές που ενεργούνται από τους 
πίνακες προακτέων κατ' εκλογή και κατ' αρχαιότητα, 
σε καμία περίπτωση αξιωματικός εγγεγραμμένος σε 
πίνακα προακτέων κατ' εκλογή δεν είναι δυνατόν να 
υπολειφθεί νεοτέρου του, που είναι εγγεγραμμένος σε 
πίνακα προακτέων κατ' αρχαιότητα, αλλά προάγεται 
προ του κατ' αρχαιότητα νεοτέρου του για την πλήρωση 
του αριθμού των κενών θέσεων. 

13. Στις περιπτώσεις που αξιωματικοί προάγονται 
στον ανώτερο βαθμό αν και δεν υπάρχουν κενές θέσεις 
στο βαθμό αυτόν, τότε οι θέσεις του βαθμού από τον 
οποίο προάγονται δεν θεωρούνται κενές για τους κα¬ 
τώτερους βαθμούς, για όσο χρόνο οι θέσεις που κα¬ 
ταλήφθηκαν παραμένουν υπεράριθμες, εκτός αν ειδικά 
ορίζεται ότι οι αξιωματικοί που προάγονται κατ' αυτόν 
τον τρόπο δεν καταλαμβάνουν οργανικές θέσεις. 

14. Οι κενές οργανικές θέσεις, που αντιστοιχούν σε 
αξιωματικούς των οποίων η κρίση έχει αναβληθεί, είτε 
γιαπ δεν έχουν συμπληρώσει τα τυπικά προσόντα για 
προαγωγή, λόγω ανυπέρβλητου κωλύματος ή λόγω 
υπηρεσιακής ανάγκης, που βεβαιώνεται με απόφαση 
του ανώτατου Συμβουλίου του οικείου κλάδου, είτε για 
να προσκομισθούν ουσιώδη στοιχεία, παραμένουν κενές 
μέχρι οι αξιωματικοί αυτοί να κριθούν, οπότε οι θέσεις 
αυτές θα πληρωθούν από αυτούς, εάν κριθούν προα¬ 
κτέοι, ή από νεοτέρους τους. 

15. Οι προαγόμενοι σύμφωνα με τις διατάξεις των 
παραγράφων 7 και 8 του άρθρου 5, καταλαμβάνουν, 
εφόσον υφίστανται, τις κενές θέσεις του βαθμού στον 
οποίο προάγονται. Σε περίπτωση που δεν υπάρχουν 
κενές θέσεις στο βαθμό αυτόν, τότε οι θέσεις του 
βαθμού από τον οποίο προήχθησαν δεν θεωρούνται ως 
κενές για τους υποδεέστερους βαθμούς. 

16. Όταν από την κατανομή των προς πλήρωση 
κενών θέσεων μεταξύ των προακτέων κατ' εκλογή και 
των προακτέων κατ' αρχαιότητα σύμφωνα με πς ανα¬ 
λογίες της παραγράφου 6 του παρόντος άρθρου δεν 
προκύπτουν ακέραιοι αριθμοί, η υπολειπόμενη θέση 
δίδεται σ αυτούς που περιλαμβάνονται σε πίνακα του 
οποίου το δεκαδικό μέρος είναι μεγαλύτερο. 

Σε περίπτωση ίσων δεκαδικών μερών η θέση δίδεται 
στους προακτέους κατ' εκλογή. 

Ειδικές περιπτώσεις προαγωγής 

17. Κατ' εξαίρεση των αναφερόμενων στο άρθρο 3 
βαθμών εξέλιξης, οι παρακατω αξιωματικοί, όταν κρί— 
νονται ευδοκίμως τερματίσαντες τη σταδιοδρομία τους, 


προάγονται, σύμφωνα με την παράγραφο 4 του άρθρου 
21 και μέσα σ' ένα (1) μήνα αποστρατεύονται: 

α. Ταξίαρχοι Ελεγκτικού και Έρευνας - Πληροφορικής 
του Σ.Ξ.. 

β. Ταξίαρχοι της Π.Α. των ειδικοτήτων Ελεγκτών 
Αεράμυνας, Οικονομικών, Εφοδιαστών, Διοικητικών και 
Μετεωρολόγων. 

γ. Ταξίαρχοι, Αρχιπλοίαρχοι, Κτηνίατροι, Οδονπατροι, 
Φαρμακοποιοί και Νοσηλευτικής, 
δ. Συνταγματάρχες Θρησκευτικού. 

Οι παραπάνω αξιωματικοί, εφόσον κατά το χρόνο της 
κρίσης τους δεν δικαιούνται πλήρη σύνταξη και το 
επιθυμούν, ήθενται Ε.Ο.Θ., όπως στην παράγραφο 8α 
του άρθρου 18 ορίζεται. 

18. Αξιωματικοί από το βαθμό του Ανθυπολοχαγού 
μέχρι και του Συνταγματάρχη και οι αντίστοιχοι των 
άλλων Κλάδων, όταν αποστρατεύονται για λόγους υ¬ 
γείας και εφόσον δεν προάγονται σύμφωνα με πς 
διατάξεις της παραγράφου 4 του άρθρου 21, κρίνονται 
έκτακτα, πριν από την έκδοση του προεδρικού διατάγ¬ 
ματος αποστρατείας τους, που προβλέπεται από τις 
διατάξεις του νόμου "Περί Καταστάσεων των Αξιωμα¬ 
τικών - , από τα αρμόδια Συμβούλια Κρίσεων, ανεξάρτητα 
από τη συνδρομή των τυπικών προσόντων για προα¬ 
γωγή, ως: 

α. Ευδοκίμως τερματίσαντες τη σταδιοδρομία τους, 
β. Αποστρατευτέοι. 

19. Οι αξιωματικοί της προηγούμενης παραγράφου, 
που κρίνονται ως ευδοκίμως τερματίσαντες τη σταδιο¬ 
δρομία τους, προάγονται στον ανώτερο βαθμό, εφόσον 
αυτός προβλέπεται από πς διατάξεις του άρθρου 3 ή 
της παραγράφου 17 του παρόντος άρθρου, και μέσα 
σ ένα (1) μήνα αποστρατεύονται με άλλο προεδρικό 
διάταγμα, λόγω σωματικής ανικανότητας. Οι κρίσεις 
αυτές είναι υποχρεωτικές και ανεξάρτητες άλλων, τα¬ 
κτικών ή έκτακτων, που προηγήθηκαν. Αυτοί κατ' εξαί¬ 
ρεση κρίνονται ως ευδοκίμως τερματίσαντες τη στα¬ 
διοδρομία τους, εφόσον έχουν τα ουσιαστικά προσόντα 
στο βαθμό που απαιτείται για την κρίση διατηρητέου 
στον αυτό βαθμό. 

20. Αξιωματικοί μέχρι και το βαθμό του Ταξιάρχου και 
οι αντίστοιχοι των άλλων Κλάδων, που αποβιώνουν 
ευρισκόμενοι στην ενεργό υπηρεσία, προάγονται στον 
ανώτερο βαθμό από την προηγούμενη του θανάτου 
τους, εφόσον ο ανώτερος βαθμός προβλέπεται από το 
άρθρο 3 ή τις διατάξεις της παραγράφου 17 του 
παρόντος άρθρου και κριθούν προακτέοι από τα αρμόδια 
Συμβούλια Κρίσεων και με το ίδιο προεδρικό διάταγμα 
αποστρατεύονται. Οι δυνατές κρίσεις της περιπτώσεως 
αυτής είναι προακτέος ή μη προακτέος. Προακτέοι 
κρίνονται όσοι διαθέτουν τα προσόντα για την κρίση 
διατηρητέου στον αυτό βαθμό. Ειδικά, για τους αξιω¬ 
ματικούς μέχρι και του βαθμού του Λοχαγού και των 
αντίστοιχων των άλλων Κλάδων που αποβιώνουν στην 
ενεργό υπηρεσία, εφαρμόζονται οι διατάξεις της πα¬ 
ραγράφου 24 του παρόντος άρθρου, ανεξάρτητα από 
τη συνδρομή των αναγραφόμενων σ αυτήν προϋποθέ¬ 
σεων. 

21. Αξιωματικοί που διανύουν τον τελευταίο βαθμό 
εξέλιξής τους και λαμβάνουν μισθολογική προαγωγή, 
εφόσον κριθούν ευδοκίμως τερματίσαντες τη σταδιο¬ 
δρομία τους, προάγονται στο βαθμό που έχουν προαχθεί 
μισθολογικά και με το ίδιο προεδρικό διάταγμα απο¬ 
στρατεύονται. 

Όσοι από τους παραπάνω αποστρατεύονται με αίτησή 

τους ή για λόγους υγείας και έχουν κριθεί διατηρητέοι, 
σύμφωνα με τις διατάξεις της παραγράφου 24 του 
άρθρου 16, κρίνονται περαιτέρω ως προακτέοι ή μη 
προακτέοι. 

Οι κρινόμενοι προακτέοι προάγονται επίσης στο βαθμό 
που έχουν προαχθεί μισθολογικά και με το ίδιο προεδρικό 
διάταγμα αποστρατεύονται. 

Ως προακτέοι κρίνονται εκείνοι που έχουν τα προ¬ 
σόντα που απαιτούνται για την κρίση 'ευδοκίμως τερ- 
ματίσαντες τη σταδιοδρομία τους , όπως ορίζεται στην 
παράγραφο 10 του άρθρου 12. 

22. Αξιωματικοί που προέρχονται από Ανθυπασπιστές 
και λαμβάνουν μισθολογική προαγωγή Ταγματάρχη ή 
Αντί συνταγματάρχη και των αντίστοιχων των άλλων 
Κλάδων, όταν αποστρατεύονται λόγω 35ετίας ή ορίου 
ηλικίας ή για λόγους υγείας, εφόσον κριθούν ευδοκίμως 
τερματίσαντες τη σταδιοδρομία τους, προάγονται στο 
βαθμό που έχουν μισθολογικά προαχθεί και με το ίδιο 
προεδρικό διάταγμα αποστρατεύονται. 

23. Ειδικά οι Λοχαγοί, Υποπλοίαρχοι ή Σμηναγοί που 
εμπίπτουν στις διατάξεις της παραπάνω παραγράφου 
όταν αποστρατεύονται με αίτησή τους προάγονται μόνο 
κατά ένα βαθμό, εφόσον κριθούν προακτέοι και έχουν 
συμπληρώσει τον ελάχιστο χρόνο παραμονής στο βαθμό 
στον οποίο κρίνονται. 

24. Αξιωματικοί που προέρχονται από Ανθυπασπιστές 
και συμπληρώνουν 35ετή πραγματική υπηρεσία ή κα¬ 
ταλαμβάνονται από το όριο ηλικίας ή απομακρύνονται 
για λόγους υγείας κρίνονται για τους ενδιάμεσους 
βαθμούς μέχρι και το βαθμό του Λοχαγού-Υποπλοίαρ- 
χου-Σμηναγού με τις προβλεπόμενες για τους ενδιά¬ 
μεσους αυτούς βαθμούς κρίσεις. Οι αξιωματικοί αυτοί, 
αν κριθούν προακτέοι, προάγονται για τρεις (3) μήνες 
στο βαθμό του Ταγματάρχη - Πλωτάρχη - Επισμηναγού 
και, αφού υπολογισθεί ο τυχόν χρόνος συνολικής υ¬ 
πηρεσίας του άρθρου 5, αποστρατεύονται μετά την 
πάροδο του τριμήνου, σύμφωνα με τις διατάξεις των 
νόμων 988/1979 και 1135/1981 και του παρόντος νόμου. 
Για τους αξιωματικούς αυτούς δεν έχει εφαρμογή η 
διάταξη της παραγράφου 11 του άρθρου 11. 

25. Για τις κρίσεις που γίνονται σύμφωνα με τις 
διατάξεις του παρόντος άρθρου συντάσσονται πίνακες, 
που κυρώνονται όπως ορίζεται στο άρθρο 17. 

26. Η προαγωγή στο βαθμό του Ταξιάρχου ή Αρχι¬ 
πλοιάρχου των αξιωματικών Ελαφρός Υπηρεσίας, Υπη¬ 
ρεσίας Ξηρός και Υπηρεσίας Εδάφους, ενεργείται σε 
ποσοστό όχι μεγαλύτερο του ενός πεντηκοστού (1/50) 
του συνόλου των οργανικών θέσεων, που προβλέπονται 
κατά Κλάδο Ενόπλων Δυνάμεων για το βαθμό αυτόν. 
Για τον υπολογισμό του ποσοστού αυτού, το κλάσμα 
μικρότερο της μονάδας λογίζεται ως ακέραιη μονάδα. 

Άρθρο 21 
Αποστρατείες 

Αποστρατείες Αρχηγών 

1. Ο Αρχηγός Γ.Ε.ΕΘ.Α. και οι Αρχηγοί Γενικών 
Επιτελείων Στρατού, Ναυτικού και Αεροπορίας απο¬ 
στρατεύονται, ύστερα από απόφαση του ΚΥ.Σ.Ε.Α.. 

2. Στις περιπτώσεις αποστρατείας των Αρχηγών των 
Γενικών Επιτελείων δεν συντάσσονται πίνακες, τα δε 
προεδρικά διατάγματα αποστρατείας προκαλούνται μέσα 
σε δέκα (10) ημέρες από την έκδοση της απόφασης. 


Αποστρατείες με βάση τους πίνακες κρίσεων 

3. Με εξαίρεση τις αποστρατείες της παραγράφου 4 
του παρόντος άρθρου, οι παρακάτω αξιωματικοί απο¬ 
στρατεύονται με το βαθμό που φέρουν, με προεδρικό 
διάταγμα που προκαλείται μέσα ϋ ένα (1) μήνα από 
την κύρωση των αντίστοιχων πινάκων. 

α. Ταξίαρχοι και Συνταγματάρχες και οι αντίστοιχοι 
των άλλων Κλάδων που κρίνονται ευδοκίμως τερματί- 
σαντες τη σταδιοδρομία τους, εφόσον δεν έχουν μία 
κρίση διατηρητέου και δεν επιθυμούν να τεθούν Ε.Ο.Θ.. 
β. Όσοι κρίνονται αποστρατευτέοι. 
γ. Ανθυπολοχαγοί, Υπολοχαγοί και οι αντίστοιχοι των 
άλλων Κλάδων που κρίνονται τρεις (3) φορές διατη¬ 
ρητέοι στον αυτό βαθμό και δεν επιθυμούν να τεθούν 
Ε.Ο.Θ.. 

δ. Υποστράτηγοι και Αντιστράτηγοι και αντίστοιχοι 
των άλλων Κλάδων, που κρίνονται ευδοκίμως τερματί¬ 
σαντες τη σταδιοδρομία τους ή μη διατηρητέοι. 

Αποστρατείες κατόπιν προαγωγής 

4. Αξιωματικοί εγγεγραμμένοι στους παρακάτω πίνα¬ 
κες κρίσεων, προάγονται στον ανώτερο βαθμό, εφόσον 
αυτός προβλέπεται από τις διατάξεις του άρθρου 3 και 
της παραγράφου 17 του άρθρου 20 και στη συνέχεια 
με άλλο προεδρικό διάταγμα, που προκαλείται μέσα σε 
ένα (1) μήνα από την προαγωγή τους, αποστρατεύονται: 

α Ταξίαρχοι και Συνταγματάρχες και οι αντίστοιχοι 
των άλλων Κλάδων εγγεγραμμένοι σε πίνακες ευδοκίμως 
τερματισάντων τη σταδιοδρομία τους, σύμφωνα με τις 
διατάξεις των παραγράφων 6, 8 και 11 του άρθρου 16, 
εφόσον έχουν στον ίδιο βαθμό μία τουλάχιστον κρίση 
διατηρητέου και έχουν συμπληρώσει πλήρη συντάξιμη 
υπηρεσία ή δεν επιθυμούν να τεθούν Ε.Ο.Θ. για συ¬ 
μπλήρωση αυτής. 

β. Λοχαγοί μέχρι και Ταξίαρχοι και οι αντίστοιχοι των 
άλλων Κλάδων, εγγεγραμμένοι σε πίνακες διατηρητέων 
στον αυτό βαθμό, εφόσον δεν επιθυμούν να τεθούν 
Ε.Ο.Θ. και συντρέχουν οι προϋποθέσεις της παραγρά¬ 
φου 4 του άρθρου 18. 

γ. Από αυτούς που συμπληρώνουν 35ετία, όπως 
ορίζεται στην παράγραφο 14 του άρθρου 16: 

(1) Ανθυπολοχαγοί μέχρι και Ταξίαρχοι και οι αντί¬ 
στοιχοι των άλλων Κλάδων, που είναι εγγεγραμμένοι 
στους πίνακες ευδοκίμως τερματισάντων τη σταδιο¬ 
δρομία τους. 

(2) Αξιωματικοί Υπηρεσίας Γραφείου, που διανύουν 
τον τελευταίο βαθμό της εξέλιξής τους και είναι εγ¬ 
γεγραμμένοι στους πίνακες ευδοκίμως τερματισάντων 
τη σταδιοδρομία τους, έψόσον προέρχονται από Οπλα 
ή Σώματα του Σ.Ξ., Μάχιμους ή Μηχανικούς ή Σώματα 
του Π.Ν. και Ιπτάμενους ή ειδικότητες της Π.Α., για 
τους οποίους προβλέπεται ο ανώτερος βαθμός. 

(3) Αξιωματικοί Υπηρεσίας Γραφείου Πληρωμάτων 
Στόλου που είναι εγγεγραμμένοι σε πίνακες ευδοκίμως 
τερματισάντων τη σταδιοδρομία τους. 

(4) Ταγματάρχες, Αντισυνταγματάρχες και οι αντί¬ 
στοιχοι των άλλων Κλάδων, που διανύουν τον τελευταίο 
βαθμό της εξέλιξής τους και είναι εγγεγραμμένοι σε 
πίνακες ευδοκίμως τερματισάντων τη σταδιοδρομία 
τους. 

δ. Αξιωματικοί και των τριών Κλάδων που αναφέρονται 
στην παράγραφο 17 του άρθρου 20 και είναι εγγεγραμ¬ 
μένοι σε πίνακες ευδοκίμως τερμαπσάντων τη σταδιο¬ 
δρομία τους. 

ε. Αξιωματικοί μέχρι και του βαθμού του Ταξιάρχου 
και οι αντίστοιχοι των άλλων Κλάδων, που καταλαμβά¬ 
νονται από το όριο ηλικίας και είναι εγγεγραμμένοι σε 
πίνακες ευδοκίμως τερμαπσάντων τη σταδιοδρομία 
τους, εφόσον έχουν συμπληρώσει πλήρη συντάξιμη 
υπηρεσία ή δεν επιθυμούν να τεθούν Ε.Ο.Θ. για συ¬ 
μπλήρωση αυτής. 

στ. Από αυτούς που έχουν τεθεί Ε.Ο.Θ.: 

(1) Ταξίαρχοι και Συνταγματάρχες και αντίστοιχοι των 
άλλων Κλάδων, που είχαν κριθεί σύμφωνα με πς δια¬ 
τάξεις του άρθρου 16 διατηρητέοι, εφόσον αποστρα¬ 
τεύονται. μετά από αίτησή τους ή μετά από τη συ¬ 
μπλήρωσή πλήρους συντάξιμης υπηρεσίας ή εφόσον 
κριθούν μη διατηρητέου 

(2) Αξιωματικοί που είχαν κριθεί διατηρητέοι στον 
αυτό βαθμό, εφόσον αποστρατεύονται: 

(α) Ταξίαρχοι και Συνταγματάρχες και οι αντίστοιχοι 
των άλλων Κλάδων, μετά από αίτησή τους ή αν κριθούν 
μη διατηρητέου 

(β) Λοχαγοί, Ταγματάρχες, Ανπσυνταγματάρχες και 
οι αντίστοιχοι των άλλων Κλάδων, μετά από αίτησή 
τους ή αν κριθούν μη διατηρητέοι ή όταν συμπληρώσουν 
πλήρη συντάξιμη υπηρεσία. 

(γ) Ανθυπολοχαγοί, Υπολοχαγοί και οι αντίστοιχοι 
των άλλων Κλάδων, εφόσον έχουν κριθεί κατά το χρόνο 
που βρίσκονται Ε.Ο.Θ. τουλάχιστον τρεις (3) φορές 
διατηρητέοι και αποστρατεύονται μετά από αίτησή τους 
ή αφού συμπληρώσουν πλήρη συντάξιμη υπηρεσία ή 
κριθούν μη διατηρητέου 

(3) Ταξίαρχοι και Συνταγματάρχες και οι αντίστοιχοι 
των άλλων Κλάδων, εφόσον δεν έχουν καμία κρίση 
διατηρητέου σύμφωνα με πς διατάξεις του άρθρου 16 
και κατά το χρόνο που βρίσκονταν Ε.Ο.Θ. έχουν κριθεί 
τουλάχιστον δύο (2) φορές διατηρητέοι, όταν αποστρα¬ 
τεύονται μετά από αίτησή τους ή αφού συμπληρώσουν 
πλήρη συντάξιμη υπηρεσία ή κριθούν μη διατηρητέοι. 

(4) Αξιωματικοί μέχρι και το βαθμό του Ταξιάρχου και 
οι αντίστοιχοι των άλλων Κλάδων, που καταλαμβάνονται 
από το όριο ηλικίας, ως και οι αξιωμαπκοί που διανύουν 
τον τελευταίο βαθμό εξελίξεώς τους και λαμβάνουν 
μισθολογική προαγωγή που έχουν κριθεί ευδοκίμως 
τερματίσαντες τη σταδιοδρομία τους σύμφωνα με πς 
διατάξεις των παραγράφων 18 και 23 του άρθρου 16, 
εφόσον συμπληρώσουν πλήρη συντάξιμη υπηρεσία ή 
μετά από αίτησή τους ή εφόσον συμπληρώσουν το 61ο 
έτος της ηλικίας τους ή εφόσον κριθούν μη διατηρητέοι. 

(5) Αξιωματικοί μέχρι και το βαθμό του Ταξιάρχου και 
οι ανπστοιχοι των άλλων Κλάδων που, κατά το χρόνο 
που βρίσκονται Ε.Ο.Θ., καταλαμβάνονται από το όριο 
ηλικίας, εμπίπτουν στις διατάξεις της παραγράφου 19 
του άρθρου 16. 

(6) Αξιωμαπκοί που έχουν κριθεί ευδοκίμως τερματί- 
σαντες τη σταδιοδρομία τους σύμφωνα με τις διατάξεις 
της παραγράφου 17 του άρθρου 20, εφόσον κριθούν 
μη διατηρητέοι ή συμπληρώσουν πλήρη συντάξιμη υ¬ 
πηρεσία ή μετά από αίτησή τους. 

ζ. Ταξίαρχοι και Συνταγματάρχες και οι αντίστοιχοι 
των άλλων Κλάδων, που αποστρατεύονται με αίτησή 
τους, εάν έχουν τουλάχιστον μία (1) κρίση ως διατη¬ 


ρητέοι. 

5. Οι προαγωγές των αξιωματικών της προηγούμενης 
παραγράφου ενεργούνται ως εξής: 

α. Αυτών που αναφέρονται σπς παραγράφους 4α και 
4β με την κύρωση των αντίστοιχων πινάκων. 

β. Αστών που αναφέρονται στην παράγραφο 4γ, με 
την κύρωση των πινάκων κρίσεων, εφόσον δικαιούνται 
πλήρη σύνταξη. Εάν δεν δικαιούνται πλήρη σύνταξη και 
το επιθυμούν, τίθενται Ε.Ο.Θ. κατά παρέκκλιση των 
διατάξεων της παραγράφου 8α του άρθρου 18, προα- 
γόμενοι με τη συμπλήρωσή πλήρους συντάξιμης υπη¬ 
ρεσίας. Αν μετά από την κρίση τους και πριν από την 
προαγωγή τους, σύμφωνα με τα παραπάνω, δημιουργηθεί 
κενή θέση ανώτερου βαθμού, δεν προάγονται για την 
πλήρωση αυτής. 

γ. Αυτών που αναφέρονται στην παράγραφο 4δ, με 
την κύρωση των πινάκων των ετήσιων κρίσεων. 

δ. Αυτών που αναφέρονται στην παράγραφο 4ε, το 
δεύτερο δεκαπενθήμερο του μηνός Δεκεμβρίου. 

ε. Αυτών που αναφέρονται στην παράγραφο 4στ, ένα 
(1) μήνα πριν την αποστρατεία τους. 

στ. Αυτών που αναφέρονται στην παράγραφο 4ζ με 
την αποδοχή της αίτησης αποστρατείας τους. 

6. Οι αξιωματικοί που προάγονται σύμφωνα με πς 
διατάξεις του παρόντος άρθρου δεν καταλαμβάνουν 
οργανικές θέσεις. 

7. Οι αξιωμαπκοί που προάγονται σύμφωνα με πς - 
διατάξεις της παραγράφου 4 του παρόντος άρθρου και 
της παραγράφου 22 του άρθρου 20 δεν δικαιούνται 
παραπέρα προαγωγής, σύμφωνα με τους νόμους 
988/1979 "Περί ρυθμίσεως μισθολογικών πνών θεμάτων 
αφορώντων τους αξιωματικούς και Ανθυπασπιστάς των 
Ενόπλων Δυνάμεων, των Σωμάτων Ασφαλείας και Λι¬ 
μενικού Σώματος- και 1375/1983 "Περί τροποποιήσεως 
και συμπληρώσεως του ν.δ. 178/1969, του ν.δ. 445/1974 
και ρυθμίσεως συναφών θεμάτων". 

Λοιπές περιπτώσεις αποστρατείας 

8. Οι αξιωματικοί που συμπληρώνουν τα παρακάτω 
όρια ηλικίας του βαθμού τους αποστρατεύονται μέσα 
σ ένα (1) μήνα από τη συμπλήρωση του ορίου ηλικίας: 


α. Ανθυπολοχαγοί, Σημαιοφόροι, 

Ανθυποσμηναγοί: 53 

β. Υπολοχαγοί, Ανθυπλοίαρχοι, Υποσμηναγοί: 53 

γ. Λοχαγοί, Υποπλοίαρχοι, Σμηναγοί: 54 

δ. Ταγματάρχες, Πλωτάρχες, Επισμηναγοί: 55 

ε. Ανπσυνταγματάρχες, Αντιπλοίαρχοι, 

Αντισμήναρχοι: 56 

στ. Συνταγματάρχες, Πλοίαρχοι, Σμήναρχοι: 58 

ζ. Ταξίαρχοι, Αρχιπλοίαρχοι, Ταξίαρχοι 
Αεροπορίας: 59 

η. Υποστράτηγοι, Υποναύαρχοι, Υποπτέραρχοι: 60 

θ. Αντιστράτηγοι, Ανπναύαρχοι, Ανπτττέραρχοι: 62 

ι. Στρατηγοί, Ναύαρχοι, Πτέραρχοι: 65 


ια. Για τους αξιωματικούς Υγειονομικού Ιατρούς, στους 
βαθμούς του Υποστρατήγου,Ταξιάρχου, Συνταγματάρχη 
και αντίστοιχων των άλλων Κλάδων, τα παραπάνω όρια 
ηλικίας αυξάνονται κατά τρία (3) έτη. Επίσης, για τους 
αξιωματικούς του Θρησκευτικού Σώματος τα παραπάνω 
όρια ηλικίας αυξάνονται κατά πέντε (5) έτη. 

9. Οι αξιωματικοί τίθενται σε αποστρατεία και ύστερα 
από υποβολή αίτησης παραίτησης ή αποστρατείας ή 
λόγω σωματικής ανικανότητας ή πτητικής ανεπάρκειας, 

όπως οι σχετικές διατάξεις του παρόντος νόμου και 
του νόμου "Περί Καταστάσεων των Αξιωματικών" ορί¬ 
ζουν. 

10. Αξιωματικοί του Θρησκευτικού Σώματος, που ε¬ 
πιλέγονται και χειροτονούνται Επίσκοποι, τίθενται σε 
αυτεπάγνελτη αποστρατεία από την ημερομηνία της 
χειροτονίας τους. 

Αρθρο 22 

Αποστρατευτικός βαθμός και τιμητικές διακρίσεις 

Αποστρατευτικός βαθμός 

1. Αξιωματικοί μέχρι και του βαθμού του Υποστρατήγου 
και οι αντίστοιχοι των άλλων Κλάδων, που τίθενται σε 
αποστρατεία, κρίνονται για προαγωγή στον ανώτερο 
σε αποστρατεία βαθμό από τα αρμόδια Συμβούλια Κρί¬ 
σεων, με δυνατές κρίσεις προακτέοι ή μη προακτέοι, 
πριν από την έκδοση του προεδρικού διατάγματος 
αποστρατείας τους, εφόσον συντρέχουν οι ακόλουθες 
προϋποθέσεις: 

α. Η αποστρατεία τους δεν οφείλεται σε κρίση τους 
ως αποστρατευτέων. 

β. Έχουν συμπληρώσει το χρόνο παραμονής στο 
βαθμό, που απαιτείται για την προαγωγή τους. Ειδικά 
οι Υποστράτηγοι, Ταξίαρχοι και Συνταγματάρχες και οι 
αντίστοιχοι των άλλων Κλάδων, εφόσον έχουν συμπλη¬ 
ρώσει τουλάχιστον ένα (1) χρόνο παραμονής στο βαθμό. 

γ. Ο ανώτερος βαθμός προβλέπεται εν ενεργεία γί 
αυτούς, όπως στο άρθρο 3 και στην παράγραφο 17 
του άρθρου 20 ορίζεται. 

2. Προακτέοι στον ανώτερο σε αποστρατεία βαθμό 
κρίνονται όσοι, με βάση τα στοιχεία του ατομικού τους 
φακέλου σε όλη τους τη σταδιοδρομία και ιδιαίτερα 
στον κατεχόμενο και αμέσως προηγούμενο βαθμό και 
με βάση την προσωπική αντίληψη των μελών του Συμ¬ 
βουλίου. είναι ικανοί να προαχθούν στον ανώτερο σε 
αποστρατεία βαθμό. 

Ειδικά για τους Υποστρατήγους και αντίστοιχους των 
άλλων Κλάδων απαιτείται, πλέον των ανωτέρω, η κτήση 
των ουσιαστικών τους προσόντων σε βαθμό λίαν καλό 
και άνω σε όλη τους τη σταδιοδρομία. 

3. Οι παραπάνω διατάξεις έχουν εφαρμογή για όσους 
διανύουν τον τελευταίο βαθμό εξέλιξης αξιωματικούς 
Υπηρεσίας Γραωείου, Ελαφρός Υπηρεσίας, Υπηρεσίας 
Ξηράς, Υπηρεσίας Εδάφους, εφόσον προέρχονται από 
Οπλα ή Σώματα του Σ.Ξ., Μάχιμους ή Μηχανικούς η 
Σώματα του Π.Ν.. Ιπταμένους ή ειδικότητες της Π.Α. 
ή Κοινά Σώματα στα οποία προβλεπεται ανώτερος 
Βαθμός. 

4. Στο βαθμό του Στρατηγού, Ναυάρχου ή Πτεράρχου 
σε αποστρατεία είναι δυνατόν να προαχθούν. μετά από 
απόφαση του ΚΥ.Σ.Ε.Α., οι Αντιστράτηγοι, Αντιναύαρχοι 
και Αντιπτέραοχοι. εψοσον διετέλεσαν Αρχηγοί Γ ενικών 
Επιτελείων Στρατού, Ναυτικού ή Αεροπορίας, αντίστοι¬ 
χα. 

Τίτλος επιτίμου 

5. Ο Αρχηγός του Γ.Ε.ΕΘ.Α. και οι Αρχηγοί των 
Γενικών Επιτελείων Στρατού, Ναυτικού και Αεροπορίας 
μπορούν να διατηρήσουν επί τιμή τον τίτλο της θέσης 
τους και μετά την αποστρατεία τους, με απόφαση του 
ΚΥ.Σ.Ε.Α.. 

6. Τον επί τιμή τίτλο της θέσης τους μπορούν να 


διατηρήσουν: 

α. Ο Διοικητής της Στρατιάς, ο Γ ενικός Επιθεωρητής 
Στρατού, ο Αρχηγός Στόλου και ο Αρχηγός Τακτικής 
Αεροπορίας, μετά από απόφαση του Σ.Α.Γ,Ε.. 

β. Οι Αντιστράτηγοι, Αντιναύαρχοι, Αντιπτέραρχοι, 
που υπηρέτησαν σε οργανικές θέσεις του βαθμού τους, 
καθώς και οι Υποστράτηγοι, Υποναύαρχοι και Υποπτέ¬ 
ραρχοι, που υπηρέτησαν τουλάχιστον για έξι (6) μήνες 
σε οργανικές θέσεις του βαθμού τους, εφόσον προή- 
χθησαν στον ανώτερο εν αποστρατεία βαθμό, με από¬ 
φαση του Σ.Α.Γ.Ε.. 

7. Το Σ.Α.Γ.Ε. αποφασίζει για τη διατήρηση επί τιμή 
του τίτλου της θέσης, με βάση την προσωπική αντίληψη 
των μελών του για τον κρινόμενο και τη συνεκτίμηση 
με ελεύθερη κρίση των ιδιάζουσας φύσης προσόντων 
του, της ιδιαίτερης προσφοράς του προς την πατρίδα, 
καθώς και της καλής μαρτυρίας, που απολαύει εντός 
του Κλάδου του, για την επαγγελματική και ηθική του 
καταξίωση, που συνηγορούν στην απόδοση της ύψιστης 
αυτής τιμής. 

8. Η διατήρηση επί τιμή του τίτλου της θέσης γίνεται 
με το προεδρικό διάταγμα της αποστρατείας των πα¬ 
ραπάνω αξιωματικών ή με ιδιαίτερο προεδρικό διάταγμα, 
μετά την αποστρατεία τους. 

9. Με προεδρικό διάταγμα, που εκδίδεται με πρόταση 
του Υπουργού Εθνικής Αμυνας, ύστερα από σχετική 
απόφαση του Σ.Α.Γ.Ε., καθορίζονται τα ειδικά προνόμια 
που απολαύουν οι ανώτατοι αξιωματικοί που διατηρούν 
τον επίτιμο τίτλο τους, όπως και κάθε άλλη λεπτομέρεια 
αναγκαία για την εφαρμογή του παρόντος άρθρου. 

10. Οι αξιωματικοί που αναφέρονται στις παραγράφους 
5 και 6 του παρόντος άρθρου στερούνται του τίτλου 
και των προνομίων του, εφόσον με απόφαση του Σ.Α.Γ.Ε. 
κριθεί ότι αυτοί ασκούν εμπορικό ή βιοποριστικό επάγ¬ 
γελμα κατά τρόπο που δεν συμβιβάζεται προς τις 
υποχρεώσεις που απορρέουν από τον τίτλο ή καταδι- 
κασθούν από δικαστήριο για πράξεις που αντιβαίνουν 
στην τιμή και αξιοπρέπεια. Η κατά τα παραπάνω στέρηση 
του τίτλου γίνεται με προεδρικό διάταγμα, που εκδίδεται 
ύστερα από πρόταση του Υπουργού Εθνικής Άμυνας. 

Αρθρο 23 

Ανάκληση στην ενεργό υπηρεσία 

1. Οι εν αποστρατεία αξιωματικοί, που ανακαλούνται 
στην ενεργό υπηρεσία ως μόνιμοι από την εφεδρεία, 
φέρουν το βαθμό που είχαν πριν από την αποστρατεία 
τους. 

2. Εάν είχε απονεμηθεί σ' αυτούς αποστρατευτικός 
βαθμός, φέρουν το βαθμό αυτόν, εφόσον έχει προαχθεί 
εν ενεργεία στο βαθμό αυτόν και υπηρετεί νεότερος 
τους. 

3. Οι αξιωματικοί που αποστρατεύτηκαν μετά από 
προαγωγή, σύμφωνα με τις διατάξεις που ισχύουν, όταν 
ανακαλούνται στην ενέργεια, διατηρούν το βαθμό με 
τον οποίο αποστρατεύτηκαν, εφόσον νεότερος τους 
έχει προαχθεί στο βαθμό αυτόν, σύμφωνα με τις δια¬ 
τάξεις των παραγράφων 2, 3 και 17 του άρθρου 20. 

4. Οι αξιωματικοί οποιουδήποτε βαθμού, που ανακα¬ 
λούνται στην ενεργό υπηρεσία, μπορούν να προαχθούν 
επ' ανδραγαθία. 

5. Οι ανακαλούμενοι στην ενεργό υπηρεσία κρίνονται 
στις τακτικές ετήσιες κρίσεις ως: 

α. Διατηρητέοι. 

β. Μη διατηρητέοι. 

6. Οι αξιωματικοί που ανακαλούνται στην ενεργό 
υπηρεσία ως μόνιμοι από την εφεδρεία μπορούν να 
προαχθούν ως εξής: 

α. Οι Ανθυπολοχαγοί, Υπολοχαγοί, Λοχαγοί και οι 
αντίστοιχοι των άλλων Κλάδων κατά δύο (2) βαθμούς, 
β. Οι ανώτεροι, κατά ένα (1) βαθμό, 
γ. Οι Ταξίαρχοι και Αρχιπλοίαρχοι, πλην Ελαφρός 
Υπηρεσίας, Υπηρεσίας Ξηρός, Υπηρεσίας Εδάφους, 
κατά ένα (1) βαθμό. 

7. Οι παραπάνω προάγονται εφόσον: 

α. Έχει προαχθεί εν τω μεταξύ στον ανώτερο βαθμό 
αξιωματικός από τους μονίμους Όπλου του Σ.Ξ., Μά¬ 
χιμων και Μηχανικών του Π.Ν., ως και Ιπταμένων της 
Π.Α. ή του ίδιου Σώματος ή της ίδιας γενικής ειδικότητας 
Σωμάτων, ο οποίος πριν την αποστρατεία του ήταν 
νεότερος τους κατ' αρχαιότητα. 

β. Έχουν συμπληρώσει τον απαιτούμενο για προαγωγή 
στο βαθμό χρόνο υπηρεσίας της παραγράφου 1 του 
άρθρου 5, που προβλέπεται για τους μόνιμους ομοιό- 
βαθμους τους, χωρίς να υπολογίζεται η συνολική υπη¬ 
ρεσία τους ως αξιωματικοί. 

8. Οι δυνατές κρίσεις των αξιωματικών που αναφέ- 
ρονται στην παραγράφο 6 του παρόντος άρθρου είναι: 

α Προακτέος, 
β. Μη προακτέος. 

9. Διατηρητέοι, προακτέοι κρίνονται όσοι συγκεντρώ¬ 
νουν τα ουσιαστικά τους προσόντα σε βαθμό που 
απαιτείται για να κριθούν με τις κρίσεις αυτές οι μόνιμοι 
εν ενεργεία ομοιόβαθμοί τους. 

10. Ως προς τα ατομικά έγγραφα, τα αρμόδια Συμ¬ 
βούλια, τους Εισηγητές και τη διαδικασία κρίσεων και 
επανακρίσεων εφαρμόζονται οι διατάξεις του παρόντος 
νόμου, τηρουμένων και των διατάξεων του παρόντος 
άρθρου. 

11. Για τους πιο πάνω αξιωματικούς ως βαθμός, από 
τον οποίο επιτρέπεται η περαιτέρω προαγωγή, θεωρείται 
ο βαθμός τον οποίο έφεραν ως μόνιμοι εν ενεργεία 
αξιωματικοί ή ο βαθμός στον οποίο είχαν προαχθεί κατά 
την αρχική έξοδό τους από το στράτευμα. 

12. Στους αξιωματικούς που διέπονται από τις δια¬ 
τάξεις του παρόντος άρθρου δεν απονέμεται αποστρα- 
τειπικός βαθμός. 

13. Κατ' απονομή βαθμός: 

α. Ανεξάρτητα από τις ισχύουσες διατάξεις του α.ν. 
833/1937 (ΦΕΚ 351 Α) "Περί Στελέχους Εφέδρων 
Αξιωματικών του κατά γην Στρατού", είναι δυνατόν να 
απονεμηθεί βαθμός, για την κάλυψη άμεσων και επιτα¬ 
κτικών αναγκών που έχουν σχέση με διεθνείς ή συμ¬ 
μαχικές υποχρεώσεις της χώρας για αυστηρά περιορι¬ 
σμένο χρονικό διάστημα, στους εν ενεργεία και εν 
εφεδρεία αξιωματικούς, οι οποίοι ανακαλούνται από την 
εφεδρεία στην ενέργεια. 

β. Η απονομή βαθμού γίνεται με προεδρικό διάταγμα, 
που προκαλείται από τον Υπουργό Εθνικής Αμυνας, 
μετά από γνωμάτευση του Σ.Α.Γ.Ε.. 

γ. Στο προεδρικό διάταγμα καθορίζεται σαφώς το 
περιορισμένο χρονικό διάστημα, που διαρκεί η απονομή 
του βαθμού και η επιτακτική ανάγκη, που επιβάλλει την 
απονομή. 

δ. Μετά τη λήξη του περιορισμένου χρονικού δια¬ 
στήματος, που διαρκεί η απονομή, ο αξιωματικός επα¬ 
νέρχεται στην προηγούμενη κατάσταση, που βρισκόταν 
πριν από την απονομή. 


Άρθρο 24 

Τοποθετήσεις - μεταθέσεις 

1. Οι τοποθετήσεις και μεταθέσεις των αξιωματικών 
γίνονται με κύριο κριτήριο την αύξηση της μαχητικής 
ικανότητας των Ενόπλων Δυνάμεων και διενεργούνται 
ως εξής: 

α. Του Διοικητή της Στρατιάς και γενικά των Αντι¬ 
στράτηγων και Υποστρατήγων σε θέση Αντιστράτηγων, 
όταν παρίσταται ανάγκη, του Αρχηγού του Στόλου, του 
Αρχηγού της Τακτικής Αεροπορίας και του Υπαρχηγού 
του Γ.Ε.ΕΘ.Α. από το ΚΥ.Σ.Ε.Α. μετά από πρόταση του 
Υ πουργού Εθνικής Αμυνας. Οι παραπάνω τοποθετήσεις 
κοινοποιούνται με διαταγή του Υπουργού Εθνικής Ά¬ 
μυνας. 

β. Εντός των Κλάδων: 

(1) Ανωτάτων και Ανωτέρων 

Από τον Υπουργό Εθνικής Άμυνας, μετά από πρόταση 
του Αρχηγού του οικείου Κλάδου. 

(2) Κατωτέρων 

Από τον Αρχηγό του οικείου Κλάδου, 
γ. Στο Εξωτερικό: 

(1) Ανωτάτων και Ανωτέρων 

Από τον Υπουργό Εθνικής Άμυνας, μετά από πρόταση 
του Αρχηγού του οικείου Κλάδου. 

(2) Κατωτέρων 

Από τον Αρχηγό του οικείου Κλάδου, 
δ. Στο Γ.Ε.ΕΘ.Α. και στις υπαγόμενες σ' αυτό υπη¬ 
ρεσίες σε θέσεις εσωτερικού και εξωτερικού: 

(1) Ανωτάτων και Ανωτέρων 

Από τον Υπουργό Εθνικής Άμυνας, μετά από συ¬ 
ντονισμένη εισήγηση του Αρχηγού Γ.Ε.ΕΘ.Α. και Αρ¬ 
χηγού του οικείου Κλάδου. 

(2) Κατωτέρων 

Από τον Αρχηγό του οικείου Κλάδου, μετά από σύμ¬ 
φωνη γνώμη του Αρχηγού Γ.Ε.ΕΘ.Α.. 

ε. Στο Επιτελείο Υ.ΕΘ.Α. και σπς υπαγόμενες υπη¬ 
ρεσίες του Υπουργείου Εθνικής Άμυνας, ανεξαρτήτου 
βαθμού, από τον Υπουργό Εθνικής Άμυνας μετά από 
πρόταση του Αρχηγού του οικείου Κλάδου. 

στ. Για τους αξιωματικούς Κοινών Σωμάτων ισχύουν 
τα παραπάνω και, όπου αναφέρεται Αρχηγός του οικείου 
Κλάδου, νοείται ο Αρχηγός Γ.Ε.ΕΘ.Α.. 

2. Με προεδρικό διάταγμα που προκαλείται από τον 
Υπουργό Εθνικής Άμυνας μετά από εισήγηση του 
Σ.Α.Γ.Ε., καθορίζονται τα κριτήρια με βάση τα οποία 
θα διενεργούνται οι τοποθετήσεις και μεταθέσεις των 
αξιωματικών και ο προγραμματισμός τους τουλάχιστον 
δύο (2) έτη πριν την υλοποίησή τους. 

ΚΕΦΑΛΑΙΟ V 

Τελικές - μεταβατικές - καταργούμενες διατάξεις 

Άρθρο 25 
Τελικές διατάξεις 

1. Όπου στην κείμενη νομοθεσία αναφέρονται οι 
παρακάτω όροι, νοούνται αυτοί που αναφέρονται έναντι 
τους: 

α. Τεχνικοί αξιωματικοί Αεροπορίας: Μηχανικοί (Αε¬ 
ροσκαφών, Τηλεπικοινωνιών - Ηλεκτρονικών και Αε¬ 
ροπορικών Εγκαταστάσεων). 

β. Τεχνικής Υποστήριξης: Μηχανικοί, Οπλουργοί, Αε¬ 
ράμυνας, Ηλεκτρολόγοι, Τηλεπικοινωνιών - Ηλεκτρο¬ 
νικών, Συντηρητές Αεροπορικών Εγκαταστάσεων και 
Εφοδιαστές. 

γ. Υπηρεσιών Υποστήριξης: Διοικητικοί, Πληροφοριών, 
Μετεωρολόγοι, Οικονομικοί και Αμυνας Αεροδρομίων. 

2. Οπου στον παρόντα νόμο αναφέρονται: 

α. Ο όρος Οπλα χωρίς ιδιαίτερο προσδιορισμό, νοού¬ 
νται οι αξιωματικοί Οπλων Μάχης και Όπλων Υποστη- 
ρίξεως Μάχης. 

β. Ο όρος Σώμα ή Ειδικότητα χωρίς ιδιαίτερο προσ¬ 
διορισμό, νοούνται για το Σ.Ξ. οι αξιωματικοί Σωμάτων 
Υποστήριξης Μάχης και Λοιπών Σωμάτων, για το Π.Ν. 
οι αξιωματικοί, πλην Μάχιμων και Μηχανικών και για 
την Π.Α. οι αξιωματικοί ειδικοτήτων Εδάφους και οι 
Ραδιοναυτίλοι. 

3. Ο χρόνος των παραγράφων 9 έως και 12 του 
άρθρου 5: 

α. Δεν δημιουργεί δικαίωμα αναδρομικής προαγωγής 
σε κανένα βαθμό. 

β. Δεν δημιουργεί δικαίωμα λήψης αποδοχών ανα¬ 
δρομικά. 

γ. Υπολογίζεται ως συνολικός χρόνος αξιωματικού, 
σύμφωνα με τις διατάξεις του ν. 988/1979 (ΦΕΚ 258 
Α') και ν. 1135/1981 (ΦΕΚ 60 Α'). 

δ. Για την Π.Α. υπολογίζεται και ως χρόνος ειδικής 
υπηρεσίας. 

4. Αξιωματικοί των Ενόπλων Δυνάμεων, που εξομοιώ¬ 
νονται με βάση το άρθρο 2 του ν. 988/1979 με Λοχαγό, 
και οι Λοχαγοί που προέρχονται από Ανθυπασπιστές, 
εφόσον συμπληρώνουν το συνολικό χρόνο αξιωματικού 
των υποπαραγράφων 1β και 1γ του άρθρου 1 του ν. 
988/1979, στον οποίο υπολογίζεται και ο χρόνος Αν- 
θυπασπιστή και υπαξιωματικού, που αναγνωρίζεται ως 
χρόνος αξιωματικού, σύμφωνα με τις διατάξεις του 
άρθρου 5 του παρόντος νόμου και του άρθρου 7 του 
ν. 1375/1983, παίρνουν οικονομική προαγωγή Ταγμα¬ 
τάρχη ή Αντισυνταγματάρχη. 

5. Ταγματάρχες, Πλωτάρχες και Επισμηναγοί προερ¬ 
χόμενοι από Ανθυπασπιστές, οι οποίοι μέχρι 31 Δε¬ 
κεμβρίου του έτους που γίνονται οι κρίσεις συμπληρώ¬ 
νουν τριάντα πέντε (35) έτη πραγματικής υπηρεσίας ή 
καταλαμβάνονται από το όριο ηλικίας του βαθμού τους 
και συμπληρώνουν τριάντα (30) έτη πραγματικής υπη¬ 
ρεσίας, λαμβάνουν μισθολογική προαγωγή Συνταγμα¬ 
τάρχη, Πλοιάρχου ή Σμηνάρχου την 1η Ιανουάριου του 
έτους που γίνονται οι τακτικές ετήσιες κρίσεις. 

Οι ανωτέρω αποστρατευόμενοι δεν δικαιούνται βαθ¬ 
μολογική προαγωγή στο βαθμό του Συνταγματάρχη, 
Πλοιάρχου ή Σμηνάρχου. 

6. Όσοι εμπίπτουν στις διατάξεις του παρόντος νόμου 
και του ν. 1375/1983 δεν είναι δυνατόν, από την 
εφαρμογή αυτών, να παίρνουν συνολικές γενικά απο¬ 
δοχές λιγότερες από αυτές που έπαιρναν. Τυχόν δια¬ 
φορά που θα προκύπτει θα χορηγείται σαν προσωρινό 
επίδομα, που θα καλύπτεται από βαθμολογική ή μισθο- 
λογική προαγωγή. 

7. Όπου στον παρόντα νόμο αναφέρεται ο όρος 
προακτέος, νοείται προακτέος κατ' εκλογή ή κατ' αρ¬ 
χαιότητα. 

8. Με προεδρικό διάταγμα, που προκαλείται από τον 
Υπουργό Εθνικής Αμυνας μετά από πρόταση του Α- 
νωτάτου Στρατιωτικού Συμβουλίου, καθορίζονται η α¬ 
ποστολή, η συγκρότηση, η προέλευση του προσωπικού, 
η ένταξή του στην επετηρίδα, η αρχαιότητα, η φοίτηση 


σε σχολεία και κάθε άλλη σχετική λεπτομέρεια που 
αφορά στο Σώμα Έρευνας και Πληροφορικής του Στρα¬ 
τού Ξηράς. 

9. Με προεδρικό διάταγμα, που προκαλείται από τον 
Υπουργό Εθνικής Αμυνας μετά από γνωμοδότηση του 
Ανωτάτου Στρατιωτικού Συμβουλίου και εισήγηση του 
Σ.Α.Γ.Ε., καθορίζεται η αποστολή, η συγκρότηση, η 
προέλευση του νεοεισερχόμενου προσωπικού, η διαδι¬ 
κασία - κριτήρια μετάταξης στο υπό συγκρότηση όπλο 
Αεροπορίας Στρατού των υπηρετούντων - εκπαιδευ- 
θέντων χειριστών αεροσκαφών ή ελικοπτέρων αξιωμα¬ 
τικών, ανθυπασπιστών και μόνιμων υπαξιωματικών, η 
εξέλιξη, η αρχαιότητα, η φοίτηση σε Σχολεία, ο χρόνος 
διοικήσεως, η μετάταξη για λόγους υγείας ή πτητικής 
ανεπάρκειας, του μεν νεοεισερχόμενου προσωπικού 
στα λοιπά Όπλα, των δε λοιπών στην κατάσταση 
υπηρεσίας εδάφους, η αρχαιότητα των μετατασσομένων 
στην κατάσταση αυτή, η ρύθμιση περιπτώσεων μειωμέ¬ 
νης πτητικής ικανότητας ή μειωμένης πτητικής έφεσης 
και πειθαρχικότητας κατά τις πτήσεις, καθώς και κάθε 
αναγκαία λεπτομέρεια σχετική με το όπλο της Αερο¬ 
πορίας Στρατού. Κατά τα λοιπά έχουν εφαρμογή οι 
διατάξεις του παρόντος νόμου και του ν.δ/τος 445/1974 
για τους ανθυπασπιστές και μόνιμους υπαξιωματικούς. 

10. Η παράγραφος 2 του άρθρου 4 του ν.δ/τος 
445/1974 αντικαθίσταται ως εξής: 

"2. Τα Όπλα του Στρατού Ξηράς είναι: Το Πεζικό, 
το Ιππικό-Τεθωρακισμένα, το Πυροβολικό, το Μηχανικό, 
οι Διαβιβάσεις και η Αεροπορία Στρατού." 

11. Οι Υπαξιωματικοί που λαμβάνουν πτυχίο Α.Ε.Ι. 
μετατάσσονται σε ανάλογη ειδικότητα αξιωματικού, ε¬ 
φόσον υφίστανται υπηρεσιακές ανάγκες, προαγόμενοι 
στο βαθμό του ανθγπολοχαγού ανεξάρτητα από το 
χρόνο υπηρεσίας τους ως Υπαξιωματικών. 

1 Η διαδικασία μετάταξης και κάθε άλλη αναγκαία λε¬ 
πτομέρεια καθορίζονται με απόφαση του Υπουργού 
Εθνικής Άμυνας. 

12. Ειδικές διατάξεις που αφορούν στην Πολεμική 
Αεροπορία: 

α. Από τη δημοσίευση του παρόντος νόμου, οι Σμη¬ 
ναγοί της Πολεμικής Αεροπορίας, που προέρχονται από 
Ανθυπασπιστές, θα προάγονται στο βαθμό του Επισμη- 
ναγού, ανεξάρτητα από την ύπαρξη κενών θέσεων, 
όπως αυτό καθορίζεται στην παράγραφο 8 του άρθρου 
5, όταν συμπληρώσουν δεκαέξι (16) έτη πραγματικής 
συνολικής υπηρεσίας ως μόνιμοι αξιωματικοί. 

β. Οι Επισμηναγοί της ίδιας παραπάνω κατηγορίας, 
που έχουν ονομασθεί μόνιμοι Υπαξιωματικοί μετά το 
έτος 1970, θα προάγονται στο βαθμό του Αντισμηνάρ¬ 
χου, ανεξάρτητα από την ύπαρξη κενών θέσεων, όπως 
αυτός καθορίζεται στην παράγραφο 8 του άρθρου 5, 
όταν συμπληρώσουν δεκαεννέα (19) έτη πραγμαηκής 
συνολικής υπηρεσίας ως μόνιμοι αξιωματικοί. 

13. Οι διατάξεις των άρθρων 14 και 14α του ν.δ/τος 
1400/1973 εφαρμόζονται και στους αξιωματικούς του 
ν. 1680/1987. 

Μεταβατικές διατάξεις 

14. Γενικές Μεταβατικές Διατάξεις: 

α. Οι διατάξεις του άρθρου 15 του ν.δ/τος 178/1969 
εξακολουθούν να ισχύουν ένα (1) έτος μετά την έναρξη 
λειτουργίας των Σχολείων που προβλέπονται από τις 
διατάξεις του άρθρου 7 του παρόντος νόμου. 

β. Τα άρθρα 16, 17 και 18 του ν.δ/τος 178/1969 

εξακολουθούν να ισχύουν μέχρι να εκδοθεί το προεδρικό 
διάταγμα, που προβλέπεται από τις διατάξεις της πα¬ 
ραγράφου 6 του άρθρου 9 του παρόντος νόμου. 

γ. Οι διατάξεις του άρθρου 3 που αφορούν στους 
εξελικτικούς βαθμούς των Διαχειριστών Υγειονομικού, 
Ταχυδρομικού, Στρατιωτικών Γραμματέων και Διερμη¬ 
νέων, Αρχιτεχνιτών Πυροτεχνουργών, Μουσικών, Φρο¬ 
ντιστών, Αξιωματικών Όπλων και Σωμάτων Υποστήριξης 
Μάχης προελεύσεως εξ υπαξιωματικών, Αξιωματικών 
Θρησκευτικού και Δικαστικών Γραμματέων, ως και οι 
διατάξεις της παραγράφου 1 του άρθρου 17 του ν. 
1213/1981 (ΦΕΚ 275 Α'), που αφορούν στον εξελικτικό 
βαθμό της καταργημένης γενικής ειδικότητας Αρχιτε¬ 
χνιτών Τυπογράφων, έχουν εφαρμογή μετά από πέντε 
(5) έτη από την ισχύ του παρόντος νόμου. Μέχρι τότε 


θα ισχύει για τους παραπάνω αξιωματικούς ο εξελικτικός 
βαθμός, που καθορίζεται στο άρθρο 8 του ν.δ/τος 
178/1969 και στο άρθρο 17 του ν. 1213/1981. 

δ. Οι διατάξεις της παραγράφου 1 του άρθρου 5, σε 
ό,τι αφορούν στον ελάχιστο χρόνο παραμονής στους 
βαθμούς Συνταγματάρχη, Ταξιάρχου και Υποστρατήγου 
και των αντίστοιχων των άλλων Κλάδων, εφαρμόζονται 
μετά παρέλευση πέντε (5) ετών από την ισχύ του 
παρόντος νόμου. Μέχρι τότε διατηρούνται και εφαρμό¬ 
ζονται οι αντίστοιχες διατάξεις της παραγράφου 1 του 
άρθρου 9 του ν.δ/τος 178/1969. 

ε. Η κλίμακα βαθμολογίας των ουσιαστικών προσόντων 
της παραγράφου 13 του άρθρου 8 έχει την παρακάτω 
αντιστοιχία προς την προίσχύουσα: 


<λίμ*= 

Παρόντος Κόμου 

Αντιστοιχία οε Κλίικχα 

Ν.Δ. 178/65 

Κλιμαιες που ίσχυσν προ 
το Μ.4. 178/ 1969 

Εξαίρετος: 90-100Χ 
Λίσ» Καλός: 80- 39Χ 
Καλός : 80- 79Χ 
Μέτριος: 40- 59Χ 
Απαράδεχτος: 0- 391 

Εξαίρετος: 10 

Λίαν Καλός: 3-9 

Καλός : 5-6-7 

Μέτριος : 3-4 

Απαράδεχτος 3-2 

Ιτρατ.Ξτρας 

Π./ί.αυτικό 

Π.Αεροποοία 

Εξαίρετος: (Α) 
Λ.Καλάς: (8) 
Καλός: (Γ) 
Σχ..Καλός: (Δ) 
Αποοαόεκτος: (Ε; 

Εξαίρετος:(4) 
Αοίστη: (3) 
Καλή: (2) 
■Μέτρια: (1) 
<ουϊ: (0) 

Εξαίρετος: (Α—10) 

Λ.Καλός: (8- 9.8) 

Καλός: (Γ- 7.6.5) 

Σχ..Καλός: (Δ- 4) 

Απαράδεχτος:(Ε- 2.1) 


στ. Για την εφαρμογή των διατάξεων της παραγράφου 
4 του άρθρου 18, οι κρίσεις των αξιωματικών ως πα- 
ραμενόντων στον αυτό βαθμό, που έχουν ενεργηθεί 
σύμφωνα με πς διατάξεις της παραγράφου 1 του άρθρου 
21 του ν.δ/τος 178/1969, θεωρούνται ως κρίσεις δια¬ 
τηρητέων στον αυτό βαθμό. 

ζ. Οι διατάξεις της παραγράφου 4α του-άρθρου 21, 
που θέτουν σαν προϋπόθεση προαγωγής στον επόμενο 
βαθμό την ύπαρξη μιας τουλάχιστον κρίσης ως διατη¬ 
ρητέου, τίθενται σε εφαρμογή μετά παρέλευση ενός 
(1) έτους από την ισχύ του παρόντος νόμου. Μέχρι 
τότε δεν είναι απαραίτητη προϋπόθεση για την προα¬ 
γωγή η ύπαρξη μιας προηγούμενης κρίσης διατηρητέου. 

η. Οι διατάξεις των παραγράφων 14 έως και 35 του 
άρθρου 6 που αφορούν στο χρόνο διοίκησης ή ειδικής 
υπηρεσίας εφαρμόζονται μετά παρέλευση τριών (3) 
ετών από την ισχύ του παρόντος νόμου. Μέχρι τότε 
διατηρούνται και εφαρμόζονται οι διατάξεις των άρθρων 
12,13 και 14 του ν.δ/τος 178/1969. 

θ. Οι διατάξεις της παραγράφου 14 του άρθρου 11 
εφαρμόζονται μετά παρέλευση δύο (2) ετών από την 
ισχύ του παρόντος νόμου. 

ι. Το άρθρο 26 του ν. 1911/1990 (ΦΕΚ 166 Α') 
εξακολουθεί να ισχύει. 

Η παράγραφος 1 του άρθρου 26 του ν. 1911/1990 
αντικαθίσταται ως ακολούθως: 

Ί. Στη γενική ειδικότητα των Ιατρών και Οδοντιάτρων 
του Υγειονομικού Σώματος εντάσσονται, μετά από αί¬ 
τησή τους, οι Αξιωματικοί Νοσηλευτές, Νοσηλεύτριες 
και Οδοντίατροι των τριών Κλάδων των Ενόπλων Δυ¬ 
νάμεων, εφόσον φέρουν βαθμό μέχρι και Λοχαγού και 
αντιστοίχων και είναι κάτοχοι πτυχίου Ιατρικής ή Οδο¬ 
ντιατρικής Σχολής. - 


ια. Αξιωματικοί που αποστρατεύτηκαν μέσα στην τε¬ 
λευταία πενταετία και δεν έχουν υποβάλει αίτηση ε- 
πανάκρισης κατά της απόφασης αποστρατείας τους 
μπορούν μέσα σε διάστημα δύο (2) μηνών από την ισχύ 
του παρόντος νόμου να υποβάλουν αίτηση επανάκρισης 
κατά της απόφασης αυτής. 

ιβ. Η διάταξη της παραγράφου 6 του άρθρου 23 έχει 
εφαρμογή και για τους αξιωματικούς που είχαν ανακληθεί 
στην ενεργό υπηρεσία, απελύθησαν εντός του 1996 
και είχαν συμπληρώσει πριν την απόλυσή τους τον 
προβλεπόμενο από την παράγραφο 7β του ίδιου άρθρου 
για προαγωγή χρόνο. 

ιγ. Τα άρθρα 24, 25, 26 και 44 του ν.δ/τος 178/1969 
μόνο σε ό,τι αφορούν αυτά στις συνθέσεις των Συμ¬ 
βουλίων Κρίσεων και Επανακρίσεων εξακολουθούν να 
ισχύουν μέχρι να εκδοθεί το προεδρικό διάταγμα που 
προβλέπεται από τις διατάξεις της παραγράφου 29 του 
άρθρου 19 του παρόντος νόμου. 

15. Ειδικές μεταβατικές διατάξεις του Στρατού Ξηρός: 
α. Η διάταξη της παραγράφου 6 του άρθρου 7 του 

ν. 1375/1983 (ΦΕΚ 96 Α') εξακολουθεί να ισχύει. 

β. Οι διατάξεις των παραγράφων 1 και 11 του άρθρου 
17 του ν. 1213/1981 (ΦΕΚ 275 Α'), που αφορούν στους 
αξιωματικούς των καταργημένων Γενικών Ειδικοτήτων 
Αρχιτεχνιτών Ξυλουργών, Σιδηρουργών και Σαγματο¬ 
ποιών του Σώματος Υλικού Πολέμου, Αρχιτεχνιτών Ορ¬ 
θοπεδικών Μηχανημάτων Υγειονομικού, ως και Φρο¬ 
ντιστών Υγειονομικού-Κτηνιατρικού εξακολουθούν να 
ισχύουν. 

16. Ειδικές μεταβατικές διατάξεις του Πολεμικού Ναυ¬ 
τικού: 

α. Οι διατάξεις των παραγράφων 3, 4 και 5 του 
άρθρου 17 του ν. 1213/1981 (ΦΕΚ 275 Α'), που αφορούν 
στους αξιωματικούς της καταργημένης Γ ενικής Ειδικό- 

τητας Χημικών και του καταργημένου Σώματος Δασκά¬ 
λων του Πολεμικού Ναυτικού, εξακολουθούν να ισχύουν. 

β. Η ειδικότητα των αξιωματικών Φάρων καταργείται. 
Οι υπηρετούντες κατά τη δημοσίευση του νόμου αυτού 
εξακολουθούν να υπάγονται στις διατάξεις του άρθρου 
10 του ν. 1375/1983 (ΦΕΚ 96 Α'), καθώς και στις 
διατάξεις του παρόντος νόμου, που αφορούν στους 
αξιωματικούς πληρωμάτων στόλου υπηρεσιών που δια¬ 
νύουν τον τελευταίο βαθμό εξέλιξης ή συμπληρώνουν 
35ετία ή καταλαμβάνονται από το όριο ηλικίας. 

γ. Η περίπτωση α' της παραγράφου 7 του άρθρου 9 
του ν.δ/τος 178/1969, όπως συμπληρώθηκε με το άρθρο 
2 του ν. 1375/1983 (ΦΕΚ 96 Α') και τροποποιήθηκε με 
το άρθρο 19 του ν. 1848/1989 (ΦΕΚ 112 Α'), εξακολουθεί 
να ισχύει μέχρι της καθ' οιονδήποτε τρόπο εξόδου εκ 
της υπηρεσίας των καταταγέντων στις Παραγωγικές 
Σχολές Π.Ν. μέχρι το έτος 1990 και νωρίτερα. 

δ. Για τις γυναίκες Οικονομικού και Υγειονομικού 
βαθμών Σημαιοφόρου και Ανθυποπλοιάρχου του Πολε¬ 
μικού Ναυτικού, οι διατάξεις των παραγράφων 22 και 
23 του άρθρου 6, που αφορούν στο τυπικό προσόν του 
χρόνου διοίκησης σε θαλάσσια υπηρεσία, έχουν εφαρ¬ 
μογή μετά από πέντε (5) έτη από την ισχύ του παρόντος 
νόμου. 

17. Ειδική μεταβατική διάταξη της Πολεμικής Αερο¬ 
πορίας: 

Οι διατάξεις των παραγράφων 2 και 3 του άρθρου 7 
του ν. 1375/1983 (ΦΕΚ 96 Α') εξακολουθούν να ισχύουν. 

18. Οι διατάξεις της παρ.12 του άρθρου 11 του νόμου 
αυτού εφαρμόζονται για τους αξιωματικούς κοινών σω¬ 
μάτων και του οικονομικού σώματος του Πολεμικού 
Ναυτικού μετά την παρέλευση πέντε (5) έτων από την 
έναρξη ισχύος του νόμου αυτού. Μέχρι τότε διατηρού¬ 
νται και εφαρμόζονται οι αντίστοιχες διατάξεις του 
ν.δ/τος 178/1969. 

Καταργούμενες διατάξεις 

19. Από τη θέση σε ισχύ του παρόντος νόμου κα- 
ταργούνται: 

α. Το ν.δ. 178/1969 "Περί ιεραρχίας, προαγωγών και 
τοποθετήσεων των μόνιμων αξιωματικών των Ενόπλων 
Δυνάμεων", όπως τούτο τροποποιήθηκε και συμπληρώ¬ 
θηκε μεταγενέστερα. 

β. Οι παράγραφοι 4 και 5 του άρθρου 1 του ν. 
988/1979 (ΦΕΚ 258 Α'), που προστέθηκαν με το άρθρο 
17 του ν. 2109/1992 (ΦΕΚ 205 Α'). 

γ. Οι παράγραφοι 4, 5 και 6 του άρθρου 1 του ν. 
2109/1992 (ΦΕΚ 205 Α'), που αφορούν στο κοινό σώμα 
των διερμηνέων καταργούνται, οι δε αξιωματικοί της 
γενικής ειδικότητας διερμηνέων του σώματος των στρα¬ 
τιωτικών γραμματέων διέπονται εφεξής από τις διατά¬ 
ξεις που ισχύουν για τους λοιπούς αξιωματικούς του 
Στρατού Ξηράς. 

Άρθρο 26 

1. Οι πάσης φύσεως ληξιπρόθεσμες υποχρεώσεις της 
Α.Ε.Ε.Π-Κ (ΠΥΡ-ΚΑΛ) προς το Ι.Κ.Α. και λοιπούς α¬ 
σφαλιστικούς οργανισμούς που οφείλονται μέχρι τις 

31.12.1996 αναλαμβάνονται από το Δημόσιο. Από την 
ισχύ της παρούσας διατάξεως αίρονται τυχόν αναγκα¬ 
στικά μέτρα κατά της επιχείρησης, εξαλείφεται το α¬ 
ξιόποινο από την καθυστέρηση απόδοσης εισφορών 
στο Ι.Κ.Α. και χορηγείται ασφαλιστική ενημερότητα. 


2. Ο τρόπος και ο χρόνος αποπληρωμής, καθώς και 
κάθε άλλη αναγκαία λεπτομέρεια καθορίζονται με κοινή 
υπουργική απόφαση των Υπουργών Εθνικής Άμυνας, 
Οικονομικών, Εργασίας και Κοινωνικών Ασφαλίσεων. 

Άρθρο 27 

1. Το ποσοστό της παραγράφου 1 του άρθρου 16 
του ν. 2346/1995 "Δαπάνες κίνησης των μετακινουμένων 
προσώπων με εντολή του Δημοσίου εντός και εκτός 
της επικράτειας για εκτέλεση υπηρεσίας και άλλες 
διατάξεις" ορίζεται μέχρι 5%. 

2. Το κίνητρο παραγωγικότητας χορηγείται από 

1.7.1996 και στο πολιτικό προσωπικό με σχέση εργασίας 
ιδιωτικού δικαίου αορίστου ή ορισμένου χρόνου, εκτός 
από τους ωρομίσθιους ή τους προσλαμβανόμενους για 
κάλυψη εποχιακών ή πρόσκαιρων αναγκών. 

3. Η παράγραφος 2 του άρθρου 16 του ν. 2346/1995 
αντικαθίσταται και προστίθεται παράγραφος 3 ως εξής: 

"2. Με κοινή απόφαση των Υπουργών Εθνικής Άμυνας 
και Οικονομικών καθορίζεται και το ποσό του παραπάνω 
ποσοστού, η κατανομή του κατά Γ ενικό Επιτελείο ή 
Υπηρεσία, καθώς και κάθε άλλη σχετική λεπτομέρεια. 
Με την ίδια απόφαση αναπροσαρμόζεται το ποσοστό 
της παραγράφου 1 στην περίπτωση που για οποιον- 
δήποτε λόγο δεν επαρκεί για τη χορήγηση του κινήτρου 
παραγωγικότητας, τουλάχιστον στο ύψος του προη¬ 
γούμενου έτους. 

3. Ανάλογη ρύθμιση είναι δυνατόν να ισχύσει και για 
το αντίστοιχο πολιτικό προσωπικό των Ν.Π.Δ.Δ. και 
Υπηρεσιών που εποπτεύονται από το Υπουργείο Εθνικής 
Άμυνας, μετά από αποφάσεις των οικείων συμβουλίων, 
οι οποίες κυρώνονται μέ απόφαση του οικείου Υπουργού." 

Άρθρο 28 

Η ακροτελεύτια διάταξη του άρθρου 1 του ν. 
2298/1994 (ΦΕΚ 62 Α') τροποποιείται ως εξής: "Οι 
διατάξεις του άρθρου αυτού εφαρμόζονται από την 

1.1.1997 και εφεξής". 

Άρθρο 29 

α. Οι στρατιωτικοί των Ενόπλων Δυνάμεων, οι οποίοι 
αποκαταστάθηκαν με το άρθρο 3 του ν. 1447/1984, 
αλλά για οποιονδήποτε λόγο δεν εξήντλησαν τη βαθ¬ 
μολογική τους εξέλιξη, προάγονται χωρίς κρίση με 
προεδρικό διάταγμα στον ανώτατο βαθμό εξελίξεως 
του όπλου ή σώματος που ανήκαν, από την ημερομηνία 
προαγωγής νεοτέρου τους στο βαθμό αυτόν και απο¬ 
στρατεύονται με την ήμερομηνία του προεδρικού δια¬ 
τάγματος. 

β. Οι στρατιωτικοί των Ενόπλων Δυνάμεων, οι οποίοι 
αποστρατεύθηκαν αυτεπαγγέλτως από το καθεστώς 
της 21ης Απριλίου 1967 ως δήθεν ενεχόμενοι στην 
οργάνωση ΑΣΠΙΔΑ και επανήλθαν στο στράτευμα μετά 
την πτώση της δικτατορίας, αλλά για οποιονδήποτε 
λόγο παραιτήθηκαν αργότερα και με τον τρόπο αυτόν 
δεν εξήντλησαν τη βαθμολογική τους εξέλιξη, προά- 
γονται χωρίς κρίση με προεδρικό διάταγμα στον ανώτερο 
βαθμό εξελίξεως του όπλου ή σώματος που ανήκαν 
από την ημερομηνία προαγωγής νεοτέρου τους στο 
βαθμό αυτόν και αποστρατεύονται με την ημερομηνία 
του προεδρικού διατάγματος. 

γ. Η αποκατάσταση γίνεται με αίτηση των ενδιαφε- 

ρομένων, η οποία πρέπει να υποβληθεί εντός είκοσι 
(20) ημερών από τη δημοσίευση του παρόντος νόμου. 

δ. Για τους στρατιωτικούς των Ενόπλων Δυνάμεων, 
α οποίοι προάγονται βάσει των διατάξεων του άρθρου 
τούτου και σε ό,τι αφορά τα δικαιώματα και τις υπο¬ 
χρεώσεις τους προς τα Μετοχικά Ταμεία, τα Ταμεία 
Αλληλοβοήθειας Στρατού, Ναυτικού και Αεροπορίας, τις 
σχέσεις με τον Α.Ο.Ο.Α., το θέμα των παρασήμων και 
την απονομή τίτλου επιτίμου, καθώς και για οποιεσδή- 
ποτε άλλες οικονομικές επιπτώσεις, έχουν εφαρμογή 
οι σχετικές διατάξεις του ν. 1447/1984. 

Άρθρο 30 


Στρατού, ύστερα από αίτησή τους, για κάλυψη υπηρε¬ 
σιακών αναγκών και έχουν τοποθετηθεί στο ΤΕΝΞ με 
ειδικότητα Αρχηγού Ομάδας Ναρκαλιείας, μονιμοποιού¬ 
νται και εξομοιούνται με τους ομοιοβάθμους τους. 

Άρθρο 33 
Έναρξη ισχύος 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως, εκτός εάν ορίζε¬ 
ται διαφορετικά στις επί μέρους διατάξεις. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Παρατείνονται για τρεις (3) μήνες από τη δημοσίευση 
του παρόντος οι προθεσμίες των άρθρων 8 παρ. 3 και 
9 παρ. 1 του ν. 1447/1984 (ΦΕΚ 85 Α ), καθώς και του 
άρθρου 21 του ν. 1848/1989, για όσους τις έχασαν και 
έχουν τις προϋποθέσεις που αναφέρονται σπς σχετικές 
διατάξεις του πιο πάνω νόμου. 

Άρθρο 31 

1. Στις διατάξεις του άρθρου 7 του ν. 1763/1988 
(ΦΕΚ 57 Α'), όπως αυτές ισχύουν σήμερα, υπάγονται 
και α μαθητές της Στρατιωτικής Σχολής Αξιωματικών 
Σωμάτων (Σ.Σ.Α.Σ.) που διαγράφηκαν ή διαγράφονται 
για οποιαδήποτε αιτία. 

2. Η περίπτωση α' της παραγράφου 2 του άρθρου 
17 του ν.δ/τος 562/1970 "περί Στρατιωτικής Σχολής 
Αξιωματικών Σωμάτων" (ΦΕΚ 127 Α') καταργείται. 

Άρθρο 32 

Έφεδροι στην εφεδρεία Ανθυπολοχαγοί του Μηχα¬ 
νικού Σώματος, που έχουν κληθεί στις τάξεις του 


Αθήνα, 3 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 


01 ΥΠΟΥΡΓΟΙ 

ΕΘΝΚΗΣ ΑΜΥΝΑΣ ΟΙΚΟΝΟΜΚΟΝ 

ΓΕΡΑΣ. ΑΡΣΕΝΗΣ ΑΛΕΞ. ΠΑΠΑΔΟΠΟΥΛΟΣ 


ΕΡΓΑΣΙΑΣ ΚΑΙ 

ΚΟΙΝΟΝΚΟΝ ΑΣΦΑΛΙΣΕΩΝ ΔΙΚΑΙΟΣΥΝΗΣ 

ΕΥΑΓ. ΠΑΝΝΟΠΟΥΛΟΣ Α. Α. ΦΑΤΟΥΡΟΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 4 Σεπτεμβρίου 1996 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. Α ΦΑΤΟΥΡΟΣ 

